Thu Dec 09 2021 06:25:31 GMT+0530 (India Standard Time)\nNSH17 Aug 2020 11:18 AM GMT\nതിരുവനന്തപുരം: സംസ്ഥാനത്തെ തദ്ദേശസ്വയംഭരണ സ്ഥാപനങ്ങളിലേക്കുള്ള തിരഞ്ഞടുപ്പ് കൊവിഡ് പ്രോട്ടോക്കോള് പാലിച്ച് നടത്തുമെന്ന് സംസ്ഥാന തിരഞ്ഞെടുപ്പ് കമ്മീഷണര് വി ഭാസ്‌കരന്. രാഷ്ട്രീയപ്പാര്‍ട്ടി പ്രതിനിധികളുമായുള്ള ചര്‍ച്ചകള്‍ക്കുശേഷം തദ്ദേശതിരഞ്ഞെടുപ്പ് തിയ്യതി സംബന്ധിച്ച് തീരുമാനമെടുക്കും. അവരുടെ നിര്‍ദേശങ്ങളും എല്ലാവരുടെ നിര്‍ദേശങ്ങളും സ്വീകരിക്കും. എല്ലാ വശങ്ങളും പരിശോധിച്ച് മാത്രമേ തിരഞ്ഞെടുപ്പ് തിയ്യതി തീരുമാനിക്കുകയുള്ളൂ എന്നും അദ്ദേഹം വാര്‍ത്താസമ്മേളനത്തില് വ്യക്തമാക്കി. തിരഞ്ഞെടുപ്പ് മാറ്റിവയ്ക്കാന് രാഷ്ട്രീയകക്ഷികള് ആവശ്യപ്പെട്ടിട്ടില്ല.\nനവംബര് 11ന് കാലാവധി അവസാനിക്കുന്ന സാഹചര്യത്തില് 12ന് മുമ്പ് തിരഞ്ഞെടുപ്പ് നടത്തണമെന്നതാണ് ഭരണഘടനാ ബാധ്യത. അതിന് വേണ്ടിയുള്ള പ്രവര്‍ത്തനങ്ങളാണ് ഇപ്പോള് നടത്തിക്കൊണ്ടിരിക്കുന്നത്. തിരഞ്ഞെടുപ്പിന്റെ മുന്നൊരുക്കങ്ങള് പുരോഗമിക്കുകയാണ്. വോട്ടര്‍പട്ടിക പുതുക്കുന്ന നടപടികള് നടക്കുന്നു. ഇനി നടക്കാനുള്ളത് റിട്ടേണിങ് ഓഫിസര്‍മാരുടെ പരിശീലനമാണ്. അത് ഈ മാസം ആരംഭിക്കും. ഒക്ടോബര് ആവസാനം തിരഞ്ഞെടുപ്പ് നടത്താനുള്ള നിലയിലാണ് പ്രവര്‍ത്തനങ്ങള് സജ്ജീകരിച്ചിരിക്കുന്നത്. തിരഞ്ഞെടുപ്പ് തിയ്യതിയെക്കുറിച്ച് തീരുമാനിക്കുന്നതിന് മുമ്പ് വിശദമായ ചര്‍ച്ചകള് നടത്തേണ്ടതുണ്ട്.\nതിരഞ്ഞെടുപ്പ് നടത്താമെന്ന് ആരോഗ്യവകുപ്പ് അറിയിച്ചിട്ടുണ്ട്. എങ്ങനെ തിരഞ്ഞെടുപ്പ് നടത്താമെന്നതിനെക്കുറിച്ച് ആരോഗ്യപ്രവര്‍ത്തകരുമായി ചര്‍ച്ച ചെയ്തു. കൊവിഡ് പ്രോട്ടോക്കോള് പാലിച്ച് തിരഞ്ഞെടുപ്പ് നടത്തുന്നതില് പോസിറ്റീവായാണ് ആരോഗ്യവകുപ്പ് പ്രതികരിച്ചത്. അവരുമായി ഇനിയും ചര്‍ച്ചകള് തുടരും. പോളിങ് ബൂത്തുകളില് സാമൂഹിക അകലം പാലിച്ച് ക്യൂ നിര്‍ത്തും. മൂന്നുപേരില് കൂടുതല് വീടുകളില് പ്രചാരണത്തിനായി പോവരുതെന്നതടക്കമുള്ള നിര്‍ദേശങ്ങള് പരിഗണനയിലാണെന്നും കമ്മീഷണര് കൂട്ടിച്ചേര്‍ത്തു.\nLocal body election under Covid protocol Election Commission


പുതിയ ലോകത്തിലേക്ക് ഭൂമി ഉറങ്ങിയുണരുന്നു - MuzirisTimes.com\nPosted on September 8, 2020 October 20, 2020 by Muziris Times\nആയിരത്തി മുന്നൂറ്റെൺപതു കോടി വർഷം മുമ്പ് അലിവിന്റെ മഹാ ഊർജവിസ്‌ഫോടനം ഉണ്ടായി. അങ്ങനെ നമ്മുടെ പ്രപഞ്ചത്തിനു ജീവൻ വച്ചതുമുതൽ, കനിവാർന്ന ജീവന്റെ തിരുനടനം നടന്നുവരികയായിരുന്നു. ഇപ്പോൾ അതു സാർവലൗകികസൗഹാർദത്തിന്റെയും സഹവർത്തിത്വത്തിന്റെയും ഉന്നതരൂപങ്ങളിലേക്കു വിടരുകയാണ്.\nഭൂമിയെ പൊതിഞ്ഞ് കനിവിന്റെയും കരുതലിന്റെയും മസൃണമസൃണമായ ഒരു അടര് (layer) ഉണ്ടായിക്കൊണ്ടിരിക്കുന്നു. ഓസോൺ പാളിയിൽ വിള്ളലുണ്ടാവുന്നുണ്ട്; ശരിതന്നെ. എന്നാൽ ജീവനു മുന്നിലുള്ള ഏത് അപായസാധ്യതയെയും അതിജീവിക്കുവാൻ വേണ്ട ജീവാത്മാവ് അടങ്ങിയതാണ് ഭൂമിക്കു ചുറ്റും, ഭൂമി മുഴുവനും വളർന്നു പന്തലിച്ചുപോരുന്ന കരുണയുടെയും കരുതലിന്റെയും അടര്.\nപട്ടാപ്പകൽ നടന്ന കൊള്ളയുടെയും കൊള്ളിവയ്പിന്റെയും, പീഡനത്തിന്റെയും പോർവിളിയുടെയും, വാർത്തകൾ കേട്ടും കണ്ടും സംഭ്രമിച്ച നമ്മുടെ സന്ധ്യാബോധത്തിലേക്ക്, ഈ അടരിന്റെ പ്രകാശത്തെ ക്ഷണിക്കുക. നിങ്ങൾ ഉറങ്ങുമ്പോഴും നിങ്ങളെ പൊതിയുന്ന, പ്രപഞ്ചം മുഴുവൻ വളർന്നുവരുന്ന മഹാകാരുണ്യത്തിന്റെ സുരക്ഷിതത്വത്തിൽ ഉറങ്ങുക.\nനിങ്ങൾ ഉണരുമ്പോൾ, പ്രഭാതപത്രങ്ങൾ വീണ്ടും നിങ്ങളുടെ ബോധത്തെ ഇളക്കിയേക്കാം; ചാനൽ ദൃശ്യങ്ങൾ നിങ്ങളിൽ വീണ്ടും ഭയവും വെറുപ്പും അരക്ഷിതത്വവും പടർത്തിയേക്കാം. ഭയപ്പെടേണ്ട, സംഭ്രമിപ്പിക്കുന്ന വാർത്തകളുടെ പഴയ യുഗം അവസാനിക്കുകയാണ്.\nനമ്മുടെ നാട്ടിലും നന്മനിറഞ്ഞ വിശേഷങ്ങൾ തന്നെ നിരന്തരം കാണാനും കേൾക്കാനും കഴിയുന്ന പുതിയ പ്രഭാതം വരികയാണ്.\nഅതെ, നല്ലതിൽക്കവിഞ്ഞൊന്നിലും താല്പര്യമില്ലാത്ത പുതുതലമുറകളുടെ പുതിയ ലോകത്തിലേക്ക്, നാം ഉറങ്ങിയുണരാൻ പോകുകയാണ്.\nCategoriesArticles, Bhavivicharam Tagsbhavivicharam, future, new world\nNext PostNext ശുഭരാത്രിവിചാരമായോ ശുഭദിനചിന്തയായോ വായിക്കാം


പ്രവാചക ശബ്‌ദം - ഈ നൂറ്റാണ്ടിലെ ലാസര് നമ്മുടെ ഭവനത്തിന് മുന്നില് ഉണ്ടോ?\nസ്വന്തം ലേഖകന് 14-12-2016 - Wednesday\n"അബ്രാഹം പറഞ്ഞു: മകനേ, നീ ഓര്‍മിക്കുക: നിനക്കു ജീവിതകാലത്ത് എല്ലാ സുഖസൗകര്യങ്ങളും ലഭിച്ചിരുന്നു; ലാസറിനോ കഷ്ടതകളും. ഇപ്പോള് അവന് ഇവിടെ ആനന്ദിക്കുകയും നീ വേദന അനുഭവിക്കുകയും ചെയ്യുന്നു" (ലൂക്കാ16:25).\nവിശുദ്ധ ജോൺ പോള് രണ്ടാമൻ മാർപാപ്പായോടൊപ്പം ധ്യാനിക്കാം: ഡിസംബര് 14\nധനികന്റെയും ലാസറിന്റെയും ഉപമയെപ്പറ്റി മനുഷ്യവര്‍ഗ്ഗം മുഴുവന് ചിന്തിക്കണം. നമ്മുടെ കാലത്തെ സാമ്പത്തിക, രാഷ്ട്രീയ മനുഷ്യാവകാശങ്ങളെ ഇതിനോട് ചേര്‍ത്ത് നിര്‍ത്തണം. ആയിരക്കണക്കിന് മനുഷ്യര് പട്ടിണി മൂലം മരിച്ചു കൊണ്ടിരിക്കുമ്പോള് നമുക്ക് കൈയ്യും കെട്ടി നോക്കിനില്‍ക്കാന് കഴിയുകയില്ല. മനുഷ്യാത്മാക്കളുടെ അവകാശങ്ങള് ചവുട്ടിമെതിക്കപ്പെടുമ്പോഴും സംസ്ക്കാരവും ആക്രമിക്കപ്പെടുമ്പോഴും നമുക്ക് നിഷ്പക്ഷരായിരിക്കുവാന് കഴിയുകയില്ല. ഇരുപതാം നൂറ്റാണ്ടിലെ ലാസര് നമ്മുടെ പടിവാതില്‍ക്കല് നില്‍ക്കുമ്പോള് നമ്മുടെ സ്വന്തം ധനവും സ്വാതന്ത്ര്യവും ആസ്വദിച്ച് കൊണ്ട് നില്‍ക്കുന്നത് ശരിയാണോ? ക്രിസ്തുവിന്റെ ഉപമയുടെ വെളിച്ചത്തില് ധനവും സ്വാതന്ത്ര്യവും പങ്കുവെക്കേണ്ടത് ഒരു വിശേഷചുമതലയാണ്. അത് ഒരു പ്രത്യേക കടമയാണ് നമ്മുടെ മുന്നില് സൃഷ്ടിക്കുന്നത്.


omicrone Archives - Mathrumalayalam\nHome Tags Omicrone\nഞായർ നിയന്ത്രണങ്ങൾ പിൻവലിച്ചേക്കും; കോവിഡ് അവലോകന യോഗം ഇന്ന്\nതിരുവനന്തപുരം: മുഖ്യമന്ത്രിയുടെ അദ്ധ്യക്ഷതയിൽ കൊവിഡ് അവലോകനയോഗം ഇന്ന് ചേരും. രോഗവ്യാപനം കുറയുന്ന സാഹചര്യത്തിൽ കൂടുതൽ ഇളവുകൾ അനുവദിക്കുന്ന കാര്യവും ചർച്ച ചെയ്യും. ഞായറാഴ്ച നിയന്ത്രണം പിൻവലിക്കാനും സാദ്ധ്യതയുണ്ട്. നിലവിൽ നിയന്ത്രണത്തിനായി ജില്ലകളെ തിരിച്ചിരിക്കുന്ന...\nഒരു ലക്ഷത്തിൽ താഴ്ന്ന് പ്രതിദിന കോവിഡ് കേസുകൾ ; രാജ്യത്ത് ഏറ്റവും കൂടുതൽ രോഗികളുള്ളത്...\nന്യൂഡൽഹി: രാജ്യത്ത് കോവിഡ് കേസുകൾ കുറയുന്നു. കഴിഞ്ഞ 24 മണിക്കൂറിനിടെ രാജ്യത്ത് 83,876 പുതിയ കൊവിഡ് കേസുകൾ റിപ്പോർട്ട് ചെയ്തു. മുൻ ദിവസത്തെ അപേക്ഷിച്ച് 22 ശതമാനം കുറവാണ് രോഗികളുടെ എണ്ണത്തിൽ ഉണ്ടായിരിക്കുന്നത്....\nരാജ്യത്ത് കോവിഡ് കേസുകൾ ഒന്നരലക്ഷം; രോഗമുക്തി നിരക്ക് കുറയുന്നു\nuser2 - February 4, 2022 0\nന്യൂഡൽഹി: രാജ്യത്ത് കഴിഞ്ഞ 24മണിക്കൂറിനിടെ 1,49,394 പുതിയ കൊവിഡ് കേസുകൾ റിപ്പോർട്ട് ചെയ്തു. മുൻ ദിവസത്തെ അപേക്ഷിച്ച് 13ശതമാനം കുറവാണ് രോഗികളുടെ എണ്ണത്തിൽ ഉണ്ടായിട്ടുള്ളത്. ഇതോടെ രാജ്യത്തെ ആകെ രോഗം ബാധിച്ച് ചികിത്സയിൽ...\nuser2 - January 20, 2022 0\nന്യൂഡല്‍ഹി: രാജ്യത്ത് കോവിഡ് കേസുകളിൽ വൻ വർദ്ധന. പ്രതിദിന കോവിഡ് കേസുകൾ3ലക്ഷം കടന്നു. കഴിഞ്ഞ എട്ട് മാസത്തിനിടയില് റിപ്പോര്‍ട്ട് ചെയ്യുന്ന ഏറ്റവും ഉയര്‍ന്ന പ്രതിദിന കണക്കാണിത്. 16.41 ശതമാനമാണ് ടെസ്റ്റ്...\nതിരുവനന്തപുരം : കോവിഡ് വ്യാപനം രൂക്ഷമാകുന്ന സാഹചര്യത്തിൽ സംസ്ഥാനത്ത് ഇന്ന് കൂടുതൽ നിയന്ത്രണങ്ങൾ കൊണ്ടുവരും. മുഖ്യമന്ത്രിയുടെ നേതൃത്വത്തിൽ നടക്കുന്ന അവലോകന യോഗത്തിലായിരിക്കും നിയന്ത്രണങ്ങൾ സംബന്ധിച്ച് തീരുമാനമെടുക്കുക. വൈകിട്ട് അഞ്ചിനാണ് യോഗം. പൊതുസ്ഥലങ്ങളിൽ ആൾക്കൂട്ടം പരമാവധി...\nരാജ്യത്ത് കോവിഡ് കേസുകൾ വൻകുതിപ്പ്; 2.82 ലക്ഷം പേർക്ക് കൂടി കോവിഡ് സ്ഥിരീകരിച്ചു; പോസിറ്റിവിറ്റി...\nന്യൂഡൽഹി: രാജ്യത്ത് കോവിഡ് കേസുകളിൽ വീണ്ടും വർദ്ധനവ്. കഴിഞ്ഞ 24 മണിക്കൂറിനിടെ 2,82,970 പേർക്ക് കൂടി കോവിഡ് സ്ഥിരീകരിച്ചതായി കേന്ദ്ര ആരോഗ്യമന്ത്രാലയം അറിയിച്ചു. കഴിഞ്ഞ ദിവസത്തെക്കാൾ 18 ശതമാനം വർധനവുണ്ടായി. രാജ്യത്ത് അടുത്തയാഴ്ചയോടെ...\nതിരുവനന്തപുരം: സംസ്ഥാനത്ത് കൊവിഡ് കേസുകളിൽ വൻ വർദ്ധനവ്. ഇന്നലെ 28,481 പേർക്കാണ് രോഗം സ്ഥിരീകരിച്ചത്. ടെസ്റ്റ് പോസിറ്റിവിറ്റി നിരക്ക് 35 പിന്നിട്ടു. മൂന്നാഴ്ചയ്ക്കുള്ളിൽ പ്രതിദിന കേസുകൾ അൻപതിനായിരം കടക്കുമെന്നാണ് ആരോഗ്യവകുപ്പിന്റെ വിലയിരുത്തൽ.ഗുരുതരാവസ്ഥയില് ചികിത്സയിലുള്ളവരുടെ...\nരാജ്യത്ത് കൊവിഡ് കേസുകളിൽ നേരിയ കുറവ്; കഴിഞ്ഞ 24 മണിക്കൂറിനിടെ 2.35 ലക്ഷം കേസുകൾ\nuser2 - January 18, 2022 0\nന്യൂഡൽഹി: രാജ്യത്ത് പ്രതിദിന കൊവിഡ് കേസുകളിൽ നേരിയ കുറവ്. കഴിഞ്ഞ ഇരുപത്തിനാല് മണിക്കൂറിനിടെ 2,35,000 പേർക്കാണ് കോവിഡ് സ്ഥിരീകരിച്ചത്. ഡൽഹി അടക്കമുള്ള പലയിടത്തും രോഗികളുടെ എണ്ണം കുറഞ്ഞിട്ടുണ്ട്. ഡൽഹിയിൽ പ്രതിദിന കൊവിഡ് കേസുകളിൽ മുപ്പത്...\n24 മണിക്കൂറിനിടെ കോവിഡ് രോഗികൾ രണ്ടര ലക്ഷം; ആശങ്ക ഒഴിയാതെ രാജ്യം\nന്യൂഡൽഹി: രാജ്യത്ത് കൊവിഡ് രോഗികളുടെ രണ്ടര ലക്ഷത്തിലേക്ക്. കേന്ദ്ര ആരോഗ്യ മന്ത്രാലയത്തിന്റെ കണക്കുകൾ പ്രകാരം കഴിഞ്ഞ 24മണിക്കൂറിനിടെ ഇന്ത്യയിൽ റിപ്പോർട്ട് ചെയ്തത് 2,58,089 പുതിയ കൊവിഡ് കേസുകളാണ്. കഴിഞ്ഞ ദിവസം 385പേരാണ് കൊവി‌ഡ്...\nകോവിഡ് കേസുകള് കൂടുന്നു; തലസ്ഥാനത്ത് പൊതുപരിപാടികള് നിരോധിച്ചു\nuser2 - January 15, 2022 0\nതിരുവനന്തപുരം : തലസ്ഥാനത്ത് കോവിഡ് കേസുകൾ കുതിച്ചുയരുന്നു. ജില്ലയില് പൊതുപരിപാടികള്‍ക്ക് തിരുവനന്തപുരം ജില്ലാ കലക്ടര് വിലക്ക് ഏർപ്പെടുത്തി. കോവിഡ് ടിപിആര് നിരക്ക് 32.76 ആയതിന് പിന്നാലെയാണ് ജില്ലയില് പൊതുയോഗങ്ങളും സാമൂഹിക ഒത്തുചേരലുകളും നിരോധിച്ചു...


കൊല്‍ക്കത്ത: കേന്ദ്രസര്‍ക്കാരിന്‍റെ ഓഹരി വിറ്റഴിക്കല് നയത്തിനെതിരെ അതിരൂക്ഷമായി ശബ്ദമുയര്‍ത്തിയ നേതാവാണ് പശ്ചിമബംഗാള് മുഖ്യമന്ത്രി മമതാ ബാനര്‍ജി. ബാങ്കിംഗ്, ഇന്‍ഷുറന്‍സ്, സ്റ്റീല് എന്നിവയുള്‍പ്പെടെയുള്ള പൊതുമേഖലാ യൂണിറ്റുകള് മോദി സര്‍ക്കാര് വിറ്റഴിക്കുകയാണെന്ന അഭിപ്രായവുമായി അവര് നിരന്തരം രംഗത്തുവന്നിട്ടുണ്ട്. എന്നാല് വിരോധാഭാസമെന്ന് പറയട്ടെ ഇപ്പോള് സംസ്ഥാന സര്‍ക്കാരും കേന്ദ്രത്തിന്‍റെ ഈ വഴി പിന്തുടരാന് തീരുമാനിച്ചു.ദുര്‍ഗാപൂര് പ്രോജക്റ്റ്സ് ലിമിറ്റഡിന്‍റെ (ഡിപിഎല്) ഉപയോഗിക്കാത്ത ഭൂമിയുടെ ഒരു ഭാഗം വില്‍ക്കുകയോ പാട്ടത്തിന് നല്‍കുകയോ ചെയ്യാനാണ് മമത സര്‍ക്കാര് ഇപ്പോള് തീരുമാനിച്ചിരിക്കുന്നത്. സ്ഥാപനത്തിന്‍റെ കടങ്ങള് തീര്‍ക്കുന്നതിനായുള്ള നയപടിയാണിത്. കുറച്ച് ദിവസങ്ങള്‍ക്ക് മുമ്പ് നബന്നയില് സംസ്ഥാന വൈദ്യുതി മന്ത്രി അരൂപ് ബിശ്വാസ്, സംസ്ഥാന നിയമമന്ത്രി മലായ് ഘട്ടക്, ചീഫ് സെക്രട്ടറി എച്ച്.കെ.ദ്വിവേദി എന്നിവര് പങ്കെടുത്ത നടന്ന ഉന്നതതല യോഗത്തിലാണ് ഈ തീരുമാനം കൈക്കൊണ്ടത്.\nദുര്‍ഗാപൂരിലെ മൂന്ന് ഭാഗങ്ങളിലായുള്ള ഭൂമിയുടെ ഏത് ഭാഗം വില്‍ക്കുമെന്നോ എവിടം പാട്ടത്തിനു നല്‍കുമെന്നോ വ്യക്തമല്ല. എന്നാല് വൈദ്യുതി വകുപ്പിലെ രണ്ട് ഉദ്യോഗസ്ഥര് ദുര്‍ഗാപൂരിലേക്ക് പോയി മൂന്ന് ഭാഗങ്ങളും സന്ദര്‍ശിച്ചിരുന്നു. ഇത് ആദ്യ ഘട്ടത്തില് ധനസമ്പാദനത്തിന് സജ്ജമാക്കുമെന്ന് സംസ്ഥാന ധനകാര്യ വകുപ്പിലെ ഒരു മുതിര്‍ന്ന ഉദ്യോഗസ്ഥന് പറഞ്ഞു. 650 ഏക്കറിലാണ് ഡിപിഎല്ലിന്‍റെ പവര് പ്ലാന്‍റും കോക്ക് ഓവന് പ്ലാന്‍റും ഉള്ളത്. 900 ഏക്കറിലായി അഡ്മിനിസ്ട്രേറ്റീവ് കെട്ടിടങ്ങളും ടൗണ്‍ഷിപ്പും വിവിധ ഓഫീസുകളും ഇവിടെയുണ്ട്. 3,559 ഏക്കറില് 50 ശതമാനവും ഇവിടെ ഉപയോഗിക്കാതെ കിടക്കുന്നു.\n2019 ല് വൈദ്യുതി വകുപ്പ് ഏറ്റെടുത്ത ഡിപിഎലിനെ മൂന്ന് ഭാഗങ്ങളായി വിഭജിച്ചു. പ്രസരണം പശ്ചിമ ബംഗാള് സ്റ്റേറ്റ് ഇലക്ട്രിസിറ്റി ട്രാന്‍സ്മിഷന് കമ്പനി ഏറ്റെടുത്തു, വിതരണം പശ്ചിമ ബംഗാള് സംസ്ഥാന വൈദ്യുതി വിതരണ കമ്പനിക്ക് കൈമാറി, പശ്ചിമ ബംഗാള് വൈദ്യുതി വികസന കോര്‍പ്പറേഷന് വൈദ്യുതി ഉല്‍പാദനത്തിന്‍റെ ചുമതല നല്‍കി. “എന്നാല് ഇവയെക്കുറിച്ച് ഇതുവരെ അറിയിച്ചിട്ടില്ല, ജീവനക്കാരെ പിരിച്ചുവിടുന്നത് പോലുള്ള പുനഃസംഘടന നടപടികളൊന്നും ആരംഭിച്ചിട്ടില്ല. കഴിഞ്ഞ ഒരു ദശാബ്ദമായി ഓരോ സാമ്പത്തിക വര്‍ഷത്തിലും 200 കോടി രൂപയുടെ നഷ്ടമാണ് ഡിപിഎല് നേരിടുന്നത്. ഭാരം നീക്കാന് ധീരമായ ഒരു നടപടി ആവശ്യമാണ്. ഡിപിഎല്ലില് കുറഞ്ഞത് 2,000 കോടി രൂപയെങ്കിലും നഷ്ടം നികത്താന് ആവശ്യമാണ്’, അധികൃതര് സൂചിപ്പിക്കുന്നു.\nപശ്ചിമ ബംഗാള് നിയമസഭയിലെ പ്രതിപക്ഷ നേതാവ് സുവേന്ദു അധികാരി ഈ വിഷയത്തില് ശബ്ദമുയര്‍ത്തിയിരുന്നു. കേന്ദ്രസര്‍ക്കാരിനെ വിമര്‍ശിച്ച അതേ കാര്യമാണ് സംസ്ഥാന സര്‍ക്കാരും ചെയ്യുന്നതെന്ന് നിയമസഭാ പരിസരത്ത് മാധ്യമ ചോദ്യങ്ങള്‍ക്ക് മറുപടിയായി അദ്ദേഹം പറഞ്ഞു. ‘അവര് ഡിപിഎല്ലിന്‍റെ ഭൂമി ഒരു സ്വകാര്യ പ്രൊമോട്ടര്‍ക്ക് വില്‍ക്കാന് ശ്രമിക്കുകയാണ്. ഹാല്‍ഡിയ പെട്രോകെമിക്കല്‍സ് ലിമിറ്റഡിലെ സംസ്ഥാന സര്‍ക്കാരിന്‍റെ ഓഹരി അവര് വിറ്റഴിക്കുന്നു. നേരത്തെ സംസ്ഥാന സര്‍ക്കാര് മെട്രോ ഡയറി ഒരു സ്വകാര്യ സ്ഥാപനത്തിന് വിറ്റു. ഇതേ സംസ്ഥാന സര്‍ക്കാരാണ് ഓഹരി വിറ്റഴിക്കലിന്‍റെ പേരില് കേന്ദ്ര സര്‍ക്കാരിനെ വിമര്‍ശിക്കുന്നത്. ഇത് സംസ്ഥാനത്തിന്‍റെ ഇരട്ടത്താപ്പ് നയമാണ് കാണിക്കുന്നത്’ അധികാരി പറഞ്ഞു.\nഇടതുസര്‍ക്കാരും ഡിപിഎല്ലിന്‍റെ ഉപയോഗിക്കാത്ത പ്ലോട്ടുകള് ഉപയോഗപ്പെടുത്താനായി പദ്ധതിയിട്ടിരുന്നു.ഒരു സംയുക്ത സംരഭത്തില് സ്ഥലത്ത് ടൗണ്‍ഷിപ്പുകള് സ്ഥാപിക്കുന്നതുവഴി ഉള്ള നീക്കത്തിന് സര്‍ക്കാര് അന്ന് ശ്രമിച്ചിരുന്നു. എന്നാല് സിഐടിയുവില് നിന്നുള്ള കടുത്ത പ്രതിഷേധം കാരണം പദ്ധതി നടപ്പാക്കാന് കഴിഞ്ഞില്ല. പ്ലോട്ടുകള് വില്‍ക്കാന് സംസ്ഥാനത്തിന് താല്‍പ്പര്യമുണ്ടെങ്കിലോ ദീര്‍ഘകാല പാട്ടത്തിന് നല്‍കിയാലോ ഇപ്പോഴും എതിര്‍ക്കുമെന്ന് സിഐടിയു പറഞ്ഞു. നടപടിയുമായി സര്‍ക്കാര് മുന്നോട്ടുപോയാല് തങ്ങള് കടുത്ത പ്രതിഷേധം ഉയര്‍ത്തുമെന്ന് സിഐടിയു മുതിര്‍ന്ന ജില്ലാ കമ്മിറ്റി അംഗം പറഞ്ഞു.\nPrevious ശിവശങ്കറിന്‍റെ സസ്പെന്‍ഷന് നീട്ടി\nNext അമിത് ഷാ ഗുജറാത്തില്


മൃഗശാലയിൽ മണിക്കൂറുകളോളം എട്ടിന്റെ മാതൃകയിൽ നടക്കുന്ന ചെന്നായ, കാരണം?! | ‘Depressed’ wolf rejected by alpha male’s pack walks constant figure-of-eight pattern in China\nമൃഗശാലയിൽ തുടർച്ചയായി എട്ടിന്റെ മാതൃകയിൽ നടക്കുന്ന ചെന്നായ, കാരണം വിചിത്രം?\nമനോരമ ലേഖകൻ December 17, 2020 09:10 AM IST\nImage Credit: Linquan County Magic Zoo\nവിഷാദരോഗം മനുഷ്യരെ മാത്രം ബാധിക്കുന്ന ഒന്നല്ല. പല കാരണങ്ങൾ കൊണ്ട് മൃഗങ്ങളും വിഷാദരോഗത്തിന് അടിമപ്പെടാറുണ്ട്. ചെന്നായ്ക്കൂട്ടം കൂട്ടത്തിൽ ചേർക്കാതെ ഒറ്റപ്പെടുത്തിയതിനെത്തുടർന്ന് മണിക്കൂറുകളോളം ഒരേ മാതൃകയിൽ നടക്കുന്ന ഒരു ചെന്നായയുടെ ദൃശ്യങ്ങളാണ് ചൈനയിലെ ലിങ്ക്വൻ കൗണ്ടി മാജിക്ക് എന്ന മൃഗശാലയിൽ നിന്നു പുറത്തു വരുന്നത്.\nമൃഗശാലയിലേക്ക് പുതിയതായി എത്തിച്ച ചെന്നായയെ അവിടെയുള്ള മറ്റു ചെന്നായ്ക്കൾ കൂട്ടത്തിൽ കൂട്ടാൻ തയാറായില്ല. ഒറ്റപ്പെട്ടുപോയ ചെന്നായ ആ വിഷമം മറികടക്കാനെന്നപോലെ ഒരേ മാതൃകയിൽ തുടർച്ചയായി നടക്കുന്നത് ദൃശ്യങ്ങളിൽ കാണാം. രണ്ടുമാസം മുൻപാണ് ചെന്നായയെ മൃഗശാലയിൽ എത്തിച്ചത്. ഇതിനെ കൂടാതെ 15 ചെന്നായ്ക്കൾ കൂടി മൃഗശാലയിൽ ഉണ്ട്. എന്നാൽ അവയൊന്നും കൂട്ടത്തിൽ കൂട്ടാൻ തയാറാകാത്തതിനെത്തുടർന്ന് ഒറ്റപ്പെട്ടുപോയ വിഷമം മറികടക്കുന്നതിന് വേണ്ടിയാവാം ചെന്നായ ഇത്തരത്തിൽ നടന്നത് എന്നാണ് മൃഗശാല അധികൃതരുടെ വിശദീകരണം.\nഅതേസമയം മൃഗശാലയ്ക്കുള്ളിൽ തിങ്ങിപ്പാർക്കുന്നതിനാലാവാം ചെന്നായ ഇത്തരത്തിൽ പെരുമാറിയത് എന്ന വാദവുമായി സമൂഹമാധ്യമങ്ങളിൽ നിരവധി പേർ പ്രതികരണങ്ങൾ പങ്കു വച്ചിരുന്നു. എന്നാൽ മൃഗശാല ഇത് പൂർണ്ണമായും തള്ളിക്കളഞ്ഞു. ചെന്നായ കൂട്ടത്തിന്റെ നേതാവ് തന്നെ പുതിയ അംഗത്തെ കവാടത്തിനു സമീപത്തേക്ക് കാവലിനായി അയച്ചതാവാമെന്നും മൃഗശാല വക്താവ് മാധ്യമങ്ങളെ അറിയിച്ചു.\nഎട്ട് എന്ന അക്കത്തിന്റെ മാതൃകയിലാണ് ചെന്നായയുടെ നടപ്പ്. ഇത് ചെന്നായയുടെ ഒരു രീതിയാവാം എന്നും അദ്ദേഹം കൂട്ടിച്ചേർത്തു.മൃഗങ്ങൾക്ക് സ്വൈര്യ വിഹാരം നടത്തുന്നതിന് വേണ്ട അത്രയും സ്ഥലം മൃഗശാലയ്ക്കുള്ളിൽ ഉണ്ട് എന്നാണ് അധികൃതരുടെ വാദം. അധികം വൈകാതെ പുതിയ അംഗത്തെയും ചെന്നായ കൂട്ടം അംഗീകരിക്കുമെന്നും അതോടെ ചെന്നായ വിഷാദ രോഗത്തിൽ നിന്നും മുക്തി നേടുമെന്നുമാണ് പ്രതീക്ഷയെന്നും മൃഗശാല അറിയിക്കുന്നു.\nEnglish Summary: ‘Depressed’ wolf rejected by alpha male’s pack walks constant figure-of-eight pattern in China


https://www.ahlu-ssunna.com/: January 2020\nPosted by അബ്‌ദുറഹ്‌മാൻ ആദൃശ്ശേരി at January 25, 2020 അഭിപ്രായം പങ്ക്‌വെക്കൂ!\nകമ്മ്യൂണിസം കഴിഞ്ഞാൽ ലോകത്ത് ഏറ്റവുമധികം മനുഷ്യരെ കൊന്നൊടുക്കിയ പ്രസ്ഥാനം ശീഇസമായിരിക്കും. കമ്മ്യൂണിസം ഒരു നൂറ്റാണ്ടിനിടയിൽ പതിനാല് കോടി മനുഷ്യരെയാണ് കൊന്നൊടുക്കിയതെങ്കിൽ, ശീഇസം പതിനാല് നൂറ്റാണ്ട് കാലങ്ങൾക്കിടയിലാണ് ജനകോടികളെ കൊന്നൊടുക്കിയതെന്ന് മാത്രം. ശിയാക്കൾ കൊന്നത് മുസ്ലിംകളെ മാത്രമായിരുന്നെങ്കിൽ, കമ്മ്യൂണിസത്തിന്റെ തോക്കിനിരയായവരിൽ ഭൂരിഭാഗവും മുസ്ലിംകളാണ് എന്നതാണ് വ്യത്യാസം. അബ്ദുല്ലാഹിബ്നു സബഅ്, മഹാനായ ഉഥ്മാൻ(വ)വിനെ കൊലപ്പെടുത്തി ഉത്ഘാടനം കുറിച്ച നരമേധം മുഖ്താറുസ്സഖഫി അബൂ മുസ്ലിം ഖുറാസാനി, മൈമൂൻ ഖദ്ദാഹ്, ഉബൈദുല്ല, ശാഹ് ഇസ്മായീൽ സഖഫി തുടങ്ങിയ ശിയാ ഭീകരൻമാരും ഉബൈദി, ഫാത്വിമി, ബുവൈഹി, സഫവി ഭരണകൂടങ്ങളും ഹശ്ശാശി, നുസൈരി, ക്വർമത്വി തുടങ്ങിയ ഭീകര വിഭാഗങ്ങളുമാണ് കഴിഞ്ഞ കാലങ്ങളിൽ അഹ്ലുസ്സുന്നയുടെ ഉൻമൂലനത്തിന് നേതൃത്വം നൽകിയതെങ്കിൽ, 1979 ൽ ഇറാനിൽ ക്വുമൈനിയുടെ നേതൃത്വത്തിൽ രൂപീകരിക്കപ്പെട്ട വിപ്ലവഭരണ തുടക്കമാണ് ആഗോള തലത്തിൽ അഹ്ലുസ്സുന്നയെ ഉൻമൂലനം ചെയ്യുന്ന പദ്ധതിക്ക് നേതൃത്വം നൽകുന്നത്. കഴിഞ്ഞ പത്ത് വർഷങ്ങൾക്കിടയിൽ ഇറാക്വിലും സിറിയയിലും മാത്രം ഇരുപത് ലക്ഷത്തോളം സുന്നീ മുസ്ലിംകളെ “ഹിസ്ബുല്ല’യുടെയും ഇറാൻ ഭരണകൂടത്തിന്റെയും റഷ്യ, തുടങ്ങിയ പാശ്ചാത്യ ശക്തികളുടെയും സഹായത്തോടെ അവർ കൊന്നുകളഞ്ഞു. ഒന്നരക്കോടിയിലധികം സിറിയക്കാർ ഇപ്പോൾ അഭയാർത്ഥികളായി വിവിധ രാജ്യങ്ങളിൽ അലഞ്ഞു കഴിയുകയാണ്. സ്വന്തം പ്രദേശങ്ങളിൽ നിന്ന് ആട്ടിയോടിക്കപ്പെട്ട മറ്റുള്ളവർ സിറിയയിൽ തന്നെ പ്ലാസ്റ്റിക് ടെന്റുകളിൽ നരകിച്ച് കഴിയുകയാണ്. ഇറാക്വിലെ സ്ഥിതിഗതിയും മറിച്ചല്ല. സുന്നീ ഉൻമൂലനത്തിന് നേതൃത്വം നൽകിയ നൂരീ മാലികിയെ അധികാരത്തിലെത്തിച്ചത് ഇറാക്വിലെ ഇഖ്വാൻ കക്ഷിയായ “അൽ ഹിസ്ബുൽ ഇസ്ലാമി’യാണ്. ഇവരുടെ സഖ്യമാണ് നൂരീ മാലികിയുടെ “ഹിസ്ബു ദഅവ’യെ അമേരിക്കൻ സഹായത്തോടെ അധികാരത്തിലേറ്റിയത്. സുന്നിയായതിന്റെ പേരിൽ “ഹിസ്ബുൽ ഇസ്ലാമി’യുടെ നേതാവും ഇറാക്വ് വൈസ് പ്രസിഡന്റുമായിരുന്ന താരീക്വ് ഹാശിമിക്ക് ജീവരക്ഷാർത്ഥം നാട് വിട്ട് തുർക്കിയിൽ അഭയം തേടേണ്ടി വന്നു. എന്നിട്ടും ആഗോള തലത്തിൽ ഇഖ്വാനും ഹമാസും ഇറാൻ വിധേയത്വം അവസാനിപ്പിക്കാൻ തയ്യാറായിട്ടില്ല.\nPosted by അബ്‌ദുറഹ്‌മാൻ ആദൃശ്ശേരി at January 18, 2020 അഭിപ്രായം പങ്ക്‌വെക്കൂ!\nLabels: ഖുമൈനി, മൗദൂദി\nനവീന വാദികളും ദേഹേച്ഛയെ പിന്തുടരുന്നവരും എക്കാലത്തും ഇസ്ലാമിന് കനത്ത ആഘാതം സൃഷ്ടിച്ചതായി ചരിത്രം പരിശോധിച്ചാൽ വ്യക്തമാകുന്നതാണ്. ശീഇകളും സൂഫികളും ഇക്കാര്യത്തിൽ വലിയ പങ്ക് വഹിച്ചതായി കാണാം.\nഅബ്ബാസീ ഖലീഫ അൽ മുസ്തഅ്സിം ബില്ലയുടെ പ്രധാനമന്ത്രി ശീഇൗ വിശ്വാസിയായിരുന്ന ഇബ്നുൽ അൽക്വമിയായിരുന്നു. ക്രൂരൻമാരായ താർത്താരികളെ വിളിച്ച് വരുത്തി ഇറാക്വിനെ ശവപ്പറമ്പാക്കിയത് ഇയാളായിരുന്നു. ഇരുപത് ലക്ഷത്തോളം മുസ്ലിംകളെയാണ് താർത്താരികൾ കൊന്നൊടുക്കിയത്. അതേ ചരിത്രമാണ് ഇറാക്വിൽ ഇന്നും ആവർത്തിച്ചുകൊണ്ടിരിക്കുന്നത്. സദ്ദാം ഹുസൈനെ തൂക്കിലേറ്റിയ ശേഷം അമേരിക്ക അധികാരത്തിലേറ്റിയ നൂരി മാലികി എന്ന ശിയാ ഭരണാധികാരി മുപ്പത് ലക്ഷം സുന്നീ മുസ്ലിംകളെ കൊലപ്പെടുത്തി. അയാളുടെ ശീഇൗ പാർട്ടി “ഹിസ്ബുദ്ദഅവ’യെ സഖ്യത്തിലൂടെ അധികാരത്തിലേറ്റിയത് ഇഖ്വാൻ പാർട്ടിയായ “ഹിസ്ബുൽ ഇസ്ലാമി’യായിരുന്നു.\nഇമാം ഇബ്നു കഥീർ(ൃ) ബാഗ്ദാദിന്റെ തകർച്ചയെക്കുറിച്ച് പറയുന്നത് കാണുക. “റാഫിദിയായ ഇബ്നുൽ അൽക്വമിയെ അല്ലാഹു നശിപ്പിക്കട്ടെ. മുസ്തൻസിറിന്റെ കാലത്ത് ദീർഘകാലം ഖലീഫയുടെ കൊട്ടാരത്തിൽ അധ്യാപകനായി സേവനമനുഷ്ഠിച്ച ഇയാളെ പിന്നീട് ഖലീഫ മുസ്തഅ്സിം മന്ത്രിയായി നിശ്ചയിച്ചു. അയാൾ പ്രമാണിയും സാഹിത്യകാരനുമായിരുന്നുവെങ്കിലും സത്യസന്ധനായിരുന്നില്ല. നീചനായ ശീഇയായിരുന്നു. ഇസ്ലാമിനോടും മുസ്ലിംകളോടും ഉള്ളിൽ കടുത്ത പക വെച്ചു പുലർത്തിയിരുന്നു. തനിക്ക് മുമ്പ് ഒരു മന്ത്രിക്കും ലഭിക്കാത്ത ആദരവും പ്രശസ്തിയും ഇയാൾക്ക് ലഭിച്ചു. മുസ്ലിംകൾക്കെതിരിൽ “ഹൂലാക്കുഖാന്റെ’ കക്ഷികളോട് ഇയാൾ സഖ്യം ചേർന്നു. അവർ തക്കം പാർത്തു ഇറാക്വിലെത്തി. പിന്നീട് അവരുടെ വാഴ്ച്ചക്കാലത്ത് നിന്ദ്യതയും നാശവും സംഭവിച്ചു. അല്ലാഹു പവിത്രത കൽപ്പിച്ച ജീവനും അഭിമാനത്തിനും അവർണനീയമാം വിധം ധ്വംസിക്കപ്പെട്ടു.’’ (അൽ ബിദായ വന്നിഹായ 17/379).\nശീഇകൾ മുസ്ലിംകൾക്കെതിരിൽ ശത്രുക്കളോടൊപ്പം ചേർന്ന് അവരെ ഒറ്റിക്കൊടുത്ത സംഭവങ്ങൾ നിരവധിയാണ്. ലേഖനദൈർഘ്യം ഭയന്ന് അതിവിടെ പരാമർശിക്കുന്നില്ല. പലപ്പോഴും സാമ്രാജ്യത്വ ശക്തികൾക്ക് ദാസ്യവേല ചെയ്യുകയും മുസ്ലിംകൾക്കെതിരിൽ അവരെ സഹായിക്കുകയും ചെയ്ത ചരിത്രം സൂഫികൾക്കുണ്ട്. അവരുടെ ദല്ലാൾ പണിയിലൂടെ പല മുസ്ലിം രാഷ്ട്രങ്ങളും സാമ്രാജ്യത്വ ശക്തികൾക്ക് അധിനിവേശപ്പെടുത്താൻ സാധിച്ചു. ആഫ്രിക്കയിലെ ഫ്രഞ്ച് അധിനിവേശത്തിന് ചുക്കാൻ പിടിച്ച ഫിലിപ്പ് ഫോണ്ടാസ് പറയുന്നത് കാണുക.\n“ആഫ്രിക്കയിലെ ഭരണനിർവ്വഹണരംഗത്തെ നമ്മുടെ മേധാവികളും സൈനികരും ത്വരീക്വത്ത് പ്രവർത്തനങ്ങൾക്ക് ശക്തി പകരേണ്ടതുണ്ട്. കാരണം, ഫ്രഞ്ച് അധികൃതരോട് ഏറ്റവുമധികം വിധേയത്വം പുലർത്തിയിരുന്നവർ അവരായിരുന്നു. മറ്റു മത വിഭാഗങ്ങളുടെ ആത്മീയ നേതൃത്വത്തേക്കാൾ നല്ല ഗ്രാഹ്യതയും ചിട്ടയായ പ്രവർത്തനങ്ങളും നടത്തുന്നത് അവരാണ്.’’ (അൽ ഇസ്തിഅ്മാറുൽ ഫറൻ ഫീ അഫ്രീബിയ്യ അസ്സൗദാഅ് 52).\nഫ്രഞ്ചുകാരോട് വിധേയത്വം പുലർത്തിയവരെക്കുറിച്ച് “ആധുനിക അറബ് ചരിത്രം’ എന്ന ഗ്രന്ഥത്തിൽ പറയുന്നത് കാണുക.\nLabels: തീജാനി ത്വരീഖത്ത്\nശൈഖ് മുഹമ്മദ് സഇൗദ് റസ്ലാൻ\nവിവർത്തനം: ഡോ: അബ്ദുർറഹ്മാൻ ആദൃശ്ശേരി\nസർവ്വ സ്തുതിയും അല്ലാഹുവിന് മാത്രം. അല്ലാഹുവിന്റെ രക്ഷയും അനുഗ്രഹങ്ങളും അവന്റെ തിരുദൂതർക്ക് മേൽ വർഷിക്കട്ടെ. ഇന്ത്യയിലെ എന്റെ മുസ്ലിം സഹോദരങ്ങളോട് (അല്ലാഹു അവരെ രക്ഷിക്കുകയും ഇസ്ലാമിലും സുന്നത്തിലും ഉറപ്പിച്ചു നിർത്തുകയും സന്മാർഗ പാതയിൽ നിലനിർത്തുകയും വഴികേടുകളിൽ നിന്ന് രക്ഷിക്കുകയും ചെയ്യട്ടെ) ഇക്കാലത്ത് ഇസ്ലാമും മുസ്ലിംകളും സത്യനിഷേധികളിൽ നിന്നും മതവിരുദ്ധരിൽ നിന്നും ചരിത്രത്തിൽ മുമ്പൊന്നുമില്ലാത്ത വിധം പരീക്ഷണങ്ങൾ നേരിട്ടു കൊണ്ടിരിക്കുന്ന കാര്യം നിങ്ങൾക്ക് അറിവുള്ളതാണല്ലോ. ഇസ്ലാമിനെ ആക്രമിക്കുന്ന കാര്യത്തിൽ സത്യനിഷേധികളും ബഹുദൈവ വിശ്വാസികളും ഒറ്റക്കെട്ടായിരിക്കുന്നു. അവർ പരസ്പരം അങ്കം വെട്ടുന്നവരും അന്യോന്യം നശിപ്പിക്കാൻ തക്കം പാർത്തിരിക്കുന്നവരും കടുത്ത ശത്രുക്കളുമാണെങ്കിലും ഒരേ വില്ലിൽ നിന്നാണ് അവർ ഇസ്ലാമിനെതിരിൽ അമ്പ് കുലക്കുന്നത്. മുസ്ലിംകളോടും ഇസ്ലാമിനോടുമുള്ള ശത്രുതയിൽ അവർ ഒറ്റക്കെട്ടാണ്.\nഎന്നാൽ അവർ അവർക്ക് തന്നെയാണ് ഉപദ്രവം ചെയ്യുന്നത്. അവരുടെ ചതിപ്രയോഗങ്ങൾ അവർക്ക് തന്നെയാണ് വിനാശം വിതക്കുക. അല്ലാഹു പറയുന്നു:\n“തീർച്ചയായും സത്യനിഷേധികൾ തങ്ങളുടെ സ്വത്തുക്കൾ ചിലവഴിക്കുന്നത് അല്ലാഹുവിന്റെ മാർഗ്ഗത്തിൽ നിന്ന് (ജനങ്ങളെ) പിന്തിരിപ്പിക്കാൻ വേണ്ടിയത്രെ. അവർ അത് ചിലവഴിക്കും. പിന്നീട് അതവർക്ക് ഖേദത്തിന് കാരണമായിത്തീരും. അനന്തരം അവർ കീഴക്കപ്പെടുകയും ചെയ്യും. സത്യനിഷേധികൾ നരകത്തിലേക്ക് വിളിച്ച്കൂട്ടപ്പെടുന്നതാണ്.\nഅല്ലാഹു നല്ലതിൽ നിന്ന് ചീത്തയെ വേർതിരിക്കാനും ചീത്തയെ ഒന്നിനുമേൽ മറ്റൊന്നായി ഒന്നിച്ച കൂമ്പാരമാക്കി നരകത്തിലിടാനും വേണ്ടിയത്രെ അത്. അക്കൂട്ടർ തന്നെയാണ് നഷ്ടം പറ്റിയവർ.” (അൻഫാൽ 36,37).\nഇന്ത്യയിലെ എന്റെ മുസ്ലിം സഹോദരങ്ങളേ! (അല്ലാഹു അവരെ സംരക്ഷിക്കട്ടെ).\nഇസ്ലാമിനെ നൽകി അല്ലാഹു നിങ്ങളെ ആദരിക്കുകയും അനുഗ്രഹം ചൊരിയുകയും ചെയ്തിരിക്കുന്നു. അതാണ് ഏറ്റവും മഹത്തരവും ഉന്നതവുമായ അനുഗ്രഹം. മുസ്ലിംകൾ അവരുടെ റസൂലിനെ ധിക്കരിച്ചാൽ അവർക്ക് ഹിതകരമല്ലാത്തത് സംഭവിക്കുമെന്ന് അല്ലാഹു ക്വുർആനിൽ പറഞ്ഞിട്ടുണ്ട്. അതിൽ നിന്നും രക്ഷപ്പെടണമെങ്കിൽ അവർ സത്യവാൻമാരാകണം. പരീക്ഷണങ്ങൾക്ക് വിധേയരാവുകയും വേണം. അപ്പോൾ, റസൂലിനെ ധിക്കരിക്കുക എന്നത് ആര് ചെയ്താലും അതിന്റെ പ്രതിഫലം അവരെ ബാധിക്കുന്നതാണ്. അല്ലാഹു മാപ്പു നൽകിയവരൊഴികെ.\nഉഹ്ദ് യുദ്ധവേളയിൽ അമ്പെയ്ത്തുക്കാർ തിരുമേനിയുടെ കൽപനക്ക് വിരുദ്ധം പ്രവർത്തിച്ചപ്പോൾ നബിക്കും സ്വഹാബികൾക്കും പല പ്രയാസങ്ങളും നേരിടേണ്ടി വന്നു. തിരുമേനിയുടെ പല്ല് പൊട്ടിപ്പോവുകയും ശരീരത്തിൽ മുറിവേൽക്കുകയും ശിരോകവചത്തിന്റെ കൊളുത്ത് തട്ടി തിരുവദനത്തിൽ മുറിവേൽക്കുകയും ചെയ്തു. സ്വഹാബികളിൽ എഴുപത് പേർ രക്തസാക്ഷികളായി. പലർക്കും മുറിവേറ്റു. അവർക്ക് ദുരിതങ്ങളേറ്റു. അതിന്റെ കാരണം വിശദീകരിച്ചു കൊണ്ട് അല്ലാഹു പറയുന്നത് നോക്കുക:\n“നിങ്ങൾക്ക് ഒരുവിപത്ത് (ഉഹ്ദിൽ) നേരിട്ടപ്പോൾ അതിന്റെ ഇരട്ടി നിങ്ങൾ ശത്രുക്കൾക്ക് (ബദ്റിൽ) വരുത്തി വെച്ചിട്ടുണ്ടായിരുന്നു. ഇതെന്തുകൊണ്ട് സംഭവിച്ചുവെന്നവർ ചോദിക്കുന്നു. ഇതു നിങ്ങളുടെ ചെയ്തികൾ കൊണ്ട് തന്നെയാണെന്ന് പറയുക. അല്ലാഹു എല്ലാ കാര്യങ്ങൾക്കും കഴിവുള്ളവനാണ്.” (ആലു ഇംറാൻ 165).\nപ്രവാചകന്മാർക്ക് ശേഷം ഭൂമിയിൽ ഏറ്റവും ഉൽകൃഷ്ടരായ ജനതയോട് ഇത് നിങ്ങൾ വരുത്തിവെച്ചതാണന്ന് പറഞ്ഞ അല്ലാഹുവിന്റെ വാക്കുകൾ ശ്രദ്ധിക്കുക.\nമുസ്ലിംകൾക്ക് നിന്ദ്യത വരുത്തിവെക്കാനിടയാക്കുന്ന ചില കാര്യങ്ങളെ കുറിച്ച് നബി തിരുമേനി മുന്നറിയിപ്പ് നൽകിയത് ഇപ്രകാരം:\n“നിങ്ങൾ സൂത്രത്തിൽ പലിശയിടപാട് നടത്തുകയും പശുവിന്റെ വാല് പിടിക്കുകയും (കൃഷിപ്പണിക്ക്) കൃഷി കൊണ്ട് തൃപ്തിപ്പെടുകയും ജിഹാദ് ഉപേക്ഷിക്കുകയും ചെയ്താൽ അല്ലാഹു നിങ്ങൾക്ക് നിന്ദ്യതയെ വരുത്തുന്നതാണ്. പിന്നീട് നിങ്ങൾ ദീനിലേക്ക് മടങ്ങിയാലല്ലാതെ അല്ലാഹു ആ നിന്ദ്യത നിങ്ങളിൽ നിന്നും ഒഴിവാക്കുകയില്ല.”\nസഹോദരങ്ങളേ! നാം നമ്മുടെ രക്ഷിതാവിനെ അനുസരിക്കാതെ നന്മ ചെയ്തും തിന്മ വെടിഞ്ഞും ദീനിനെ നമ്മുടെ ജീവിതത്തിൽ പ്രവർത്തികമാക്കാതെ ശത്രുക്കൾക്കെതിരിൽ വിജയം വരിക്കാൻ നമ്മുക്കാവില്ല.\nസഹോദരങ്ങളേ! അല്ലാഹു അവന്റെ ദൂതനെ സന്മാർഗവും സത്യദീനുമായി നിയോഗിച്ചു. തൗഹീദും സുന്നത്തും ഉപകാരപ്രദമായ അറിവുകളും ഉൽകൃഷ്ടമായ കർമ്മങ്ങളും അദ്ദേഹം കൊണ്ടുവന്നു. എെക്യത്തിലേക്കും രഞ്ജിപ്പിലേക്കും ക്ഷണിക്കാനാണവർ നിയോഗിക്കപ്പെട്ടത്. ഭിന്നിപ്പിലേക്കും ഛിദ്രതയിലേക്കും നയിക്കാനല്ല. മുസ്ലിംകൾ ഭിന്നിക്കുന്നത് അവരുടെ ശക്തി ക്ഷയിപ്പിക്കുന്നതിലേക്ക് നയിക്കുന്ന കാര്യങ്ങളിൽ മുഖ്യമായതാണ്. അല്ലാഹു പറയുന്നു:\n“നിങ്ങൾ ഒറ്റക്കെട്ടായി അല്ലാഹുവിന്റെ പാശത്തെ മുറുകെ പിടിക്കുക. നിങ്ങൾ ഭിന്നിക്കരുത്. നിങ്ങൾ പരസ്പരം ശത്രുക്കളായിരുന്നതിനു ശേഷം നിങ്ങളുടെ മനസ്സുകൾ ഇണക്കിച്ചേർത്ത് നിങ്ങളെ സഹോദരങ്ങളാക്കിയത് അവനാണ്. ഇൗ അനുഗ്രഹത്തെ നിങ്ങൾ ഒാർക്കുക. അഗ്നികുണ്ഡത്തിന്റെ വക്കിലായിരുന്നു നിങ്ങൾ കഴിഞ്ഞിരുന്നത്. അവൻ നിങ്ങളെ അതിൽ നിന്ന് രക്ഷപെടുത്തി. അങ്ങനെ അല്ലാഹു അവന്റെ ദൃഷ്ടാന്തങ്ങൾ നിങ്ങൾക്ക് വിവരിച്ചു തരുന്നു. നിങ്ങൾ നേർമാർഗം പ്രാപിക്കുന്നതിന് വേണ്ടിയാണിത്.” (3:103).\n“നിങ്ങൾ അല്ലാഹുവിനെയും അവന്റെ ദൂതനെയും അനുസരിക്കുക. നിങ്ങൾ ഭിന്നിക്കരുത്. നിങ്ങൾ ഭിന്നിച്ചാൽ നിങ്ങളുടെ ധൈര്യവും വീര്യവും ചോർന്നുപോകും. നിങ്ങൾ ക്ഷമിക്കുക. അല്ലാഹു ക്ഷമാശീലരുടെ കൂടെയാണ്.” (8:46).\nസഹോദരങ്ങളേ! തിരുമേനി തന്റെ ജനതക്ക് ദാരിദ്ര്യം ഭവിക്കുന്നതിനെയല്ല ഭയപ്പട്ടത്. മറിച്ച്, പൂർവികർക്ക് സംഭവിച്ചതുപോലെ ഭൗതിക സൗകര്യങ്ങൾ വ്യാപകമാകുന്നതിനെയാണ്. മുൻഗാമികൾ ചെയ്തത്പോലെ അത് നേടിയെടുക്കാൻ മത്സരത്തിൽ ഏർപ്പെടുന്നതിനെയാണ് അവിടുന്ന് ഭയപ്പെട്ടത്. അങ്ങനെ പൂർവികരെ ദുനിയാവ് നശിപ്പിച്ചത് പോലെ ഇവരെയും നശിപ്പിക്കുമോ എന്നവർ ഭയപ്പെട്ടു. ഇൗ സമുദായത്തെ വ്യാപകമായ പട്ടിണികൊണ്ടും വെള്ളപ്പൊക്കം കൊണ്ടും നശിപ്പിക്കുകയില്ലെന്ന് അല്ലാഹു തനിക്ക് ഉറപ്പ് നൽകിയെന്ന് തിരുമേനി പറഞ്ഞിട്ടുണ്ട്. ലോക സമൂഹം ഒന്നടങ്കം ഒന്നിച്ചു ശ്രമിച്ചാലും ശത്രുക്കൾക്ക് നിങ്ങളുടെമേൽ ആധിപത്യം സ്ഥാപിക്കുവാൻ സാധിക്കുകയില്ലെന്നും.\nസഹോദരങ്ങളേ! നമ്മുടെ യഥാർത്ഥ പ്രശ്നം കുടികൊള്ളുന്നത് നമ്മുടെ സമൂഹത്തിനകത്ത് തന്നെയാണ്. സഅ്ദുബ്നു അബീ വക്വാസിൽ നിന്നും ഉദ്ധരിക്കുന്ന ഒരു ഹദീഥിൽ ഇങ്ങനെ കാണാം.\nനബി(ഴ) പറഞ്ഞു: “ഞാൻ എന്റെ റബ്ബിനോട് മൂന്നു കാര്യങ്ങൾ ആവശ്യപ്പെട്ടു. രണ്ടെണ്ണം എനിക്ക് അനുവദിച്ചു തരികയും ഒന്നിനെ നിഷേധിക്കുകയും ചെയ്തു. എന്റെ സമൂഹത്തെ പട്ടിണികൊണ്ട് നശിപ്പിക്കരുതെന്ന് ഞാൻ ആവശ്യപെട്ടു. അല്ലാഹു അത് അംഗീകരിച്ചു. അവരെ വെള്ളപ്പൊക്കം കൊണ്ട് നശിപ്പിക്കരുതെന്ന് ഞാൻ ആവശ്യപെട്ടു. അതും അല്ലാഹു അംഗീകരിച്ചു. പരസ്പരം നശിപ്പിക്കുന്നതിൽ നിന്നും അവരെ തടയുവാൻ ഞാൻ ആവശ്യപ്പെട്ടു. അല്ലാഹു അത് അംഗീകരിച്ചില്ല.”\nസൗബാൻ(വ)ൽ നിന്നും മുസ്ലിം ഉദ്ധരിക്കുന്ന മറ്റൊരു ഹദീഥിൽ ഇങ്ങനെ കാണാം. നബി(ഴ) പറഞ്ഞു: “എന്റെ രക്ഷിതാവ് പറഞ്ഞു: മുഹമ്മദ്! ഞാൻ ഒരു കാര്യം വിധിച്ചാൽ അത് തള്ളപ്പെടുകയില്ല. നിന്റെ ജനതയുടെ കാര്യത്തിൽ വ്യാപകമായ പട്ടിണികൊണ്ട് അവരെ നശിപ്പിക്കുകയില്ലെന്ന് ഞാൻ ഉറപ്പ് നൽകുന്നു. ശത്രുക്കൾക്ക് അവരുടെ മേൽ ഞാൻ ആധിപത്യം നൽകില്ലെന്നും അവർ പരസ്പരം പോരാടി അവരുടെ ശക്തി ക്ഷയിപ്പിച്ചാലല്ലാതെ. ലോകത്തുള്ളവർ എല്ലാം അവർക്കെതിരിൽ ഒന്നിച്ചാലും ശരി, അവർ പരസ്പരം പോരടിക്കാതെയും നശിപ്പിക്കാതെയും അവർ പരാജയപ്പെടുകയില്ല.”\nസഹോദരങ്ങളേ! നിങ്ങൾ അല്ലാഹുവിനെ സൂക്ഷിക്കുക, ഭിന്നിക്കരുത്. എെക്യത്തോടെ കഴിയുക. പരസ്പരം ചതിയിലേർപെടാതെ ഒന്നിച്ചു കഴിയുക. വെറുപ്പും വിദ്വേഷവുമില്ലാതെ പരസ്പരം സ്നേഹിക്കുക. തനിക്ക് ഇഷ്ടപെട്ടത് തന്റെ സഹോദരന് വേണ്ടിയും ഇഷ്ടപെടാതെ ആരും വിശ്വാസിയാവുകയില്ല. മഹത്തായ കാര്യങ്ങളിൽ ഏർപ്പെടുക. തരംതാഴ്ന്ന പ്രവർത്തനങ്ങളിൽ നിന്ന് വിട്ടു നിൽക്കുക. നിങ്ങൾ ബോധവും ഉൾകാഴ്ചയുമുള്ളവരാവുക. ക്വിബ്ലയെ അംഗീകരിക്കുന്ന ചിലർ തന്നെയാണ് നിങ്ങളെ പിഴുതെറിയാൻ ശ്രമിക്കുന്നതും നിങ്ങളെ നശിപ്പിക്കുവാൻ പരിശ്രമിക്കുന്നതും. നിങ്ങളുടെ മതത്തിന്റെയും ജീവന്റെയും കാര്യത്തിൽ അല്ലാഹുവിനെ സൂക്ഷിക്കുക.\nPosted by അബ്‌ദുറഹ്‌മാൻ ആദൃശ്ശേരി at January 12, 2020 അഭിപ്രായം പങ്ക്‌വെക്കൂ!


നെയ്യപ്പം പൊട്ടി; ആന്‍ഡ്രോയ്ഡ് 'എന്'നു വേറെ പേര് കിട്ടി\nFirst Published Jun 30, 2016, 5:20 PM IST\nമലയാളികളെ ഏറെ നിരാശപ്പെടുത്തുന്ന ആ തീരുമാനവും ഒടുവില് പുറത്തുവന്നു. ആന്‍ഡ്രോയ്‍ഡ് ഓപ്പറേറ്റിങ് സിസ്റ്റത്തിന്റെ പുതിയ പതിപ്പിന് നമ്മുടെ നെയപ്പത്തിന്റെ പേരിടേണ്ടതില്ലെന്ന തീരുമാനമായിരിക്കുന്നു. പകരം പശ്ചിമേഷ്യന് രാജ്യങ്ങളിലെ നൂഗ (Nougat)എന്ന മിഠായിയുടെ പേരാണ് നല്‍കിയിരിക്കുന്നത്. അതായത് ആന്‍ഡ്രോയ്ഡിന്റെ പുതിയ വെര്‍ഷന് ഇനി മേലില് ആന്‍ഡ്രോയ്ഡ് നൂഗ എന്നറിയപ്പെടും. ട്വിറ്ററിലൂടെയാണ് പേരിട്ട വിവരം ആന്‍ഡ്രോയ്ഡ് അറിയിച്ചത്.\nപുതിയ പതിപ്പിന് ആന്‍ഡ്രോയ്ഡ് എന് എന്ന് പേര് നല്‍കിയ ശേഷം ഇഷ്ടമുള്ള പലഹാരങ്ങളുടെ പേര് തെരഞ്ഞെടുക്കാന് കഴിഞ്ഞമാസം അവസരമുണ്ടായിരുന്നു. കണ്ടെത്തിയ പേരുകളുടെ ചുരുക്കപ്പട്ടികയില് മലയാളികളുടെ നെയ്യപ്പത്തിനും ഇടം ലഭിച്ചതോടെ സൈബര് മലയാളി സമൂഹം ഒന്നടങ്കം നെയ്യപ്പത്തിനായി രംഗത്തിറങ്ങിയിരുന്നു. നെയ്യപ്പത്തിന് വോട്ട് ചെയ്ത് വിജയിപ്പിക്കണമെന്ന ആഹ്വാനം സാമൂഹിക മാധ്യമങ്ങളിലൂടെ പരന്നെങ്കിലും എല്ലാം വിഫലമായിരിക്കുകയാണ്. വൈകാതെ ആന്‍ഡ്രോയ്ഡ് നൂഗ വിവിധ ഗാഡ്ജറ്റുകളിലൂടെ ഉപഭോക്താക്കളുടെ കൈയ്യിലെത്തും.\nഒട്ടേറെ പുതിയ മാറ്റങ്ങള് ആന്‍ഡ്രോയ്ഡ് എന്നില് ഉണ്ടാകും. മൊബൈല് സ്ക്രീനുകളിലെ മള്‍ട്ടി ടാസ്ക്കിങ് സാധ്യമാക്കുന്ന സ്പ്ലിറ്റ് സ്ക്രീന് സംവിധാനം, ഗൂഗ്ളിന്റെ വെര്‍ച്വല് റിയാലിറ്റി പ്ലാറ്റ്ഫോമായ ഡേ ഡ്രീം എന്നിങ്ങനെ വലിയൊരു പട്ടിക തന്നെ പുതിയ പതിപ്പിന്റെ പ്രത്യേകളായി പുറത്തുവരുന്നുണ്ട്.


ഹിന്ദി അടിച്ചേല്‍പ്പിക്കല്: രംഗം തണുപ്പിക്കാന് തമിഴ് സംസാരിക്കുന്ന മന്ത്രിമാരെ രംഗത്തിറക്കി കേന്ദ്ര സര്‍ക്കാര് – Azhimukham\nഹിന്ദി അടിച്ചേല്‍പ്പിക്കല്: രംഗം തണുപ്പിക്കാന് തമിഴ് സംസാരിക്കുന്ന മന്ത്രിമാരെ രംഗത്തിറക്കി കേന്ദ്ര സര്‍ക്കാര്\nജനങ്ങളുടെ പ്രതികരണം ആരാഞ്ഞതിനു ശേഷം മാത്രമേ ഹിന്ദി ഭാഷ എല്ലാ സംസ്ഥാനങ്ങളിലും പഠിപ്പിക്കണോയെന്ന് തീരുമാനിക്കൂ എന്നാണ് കേന്ദ്രം പറയുന്നത്.\nJun 03 2019 09:02 AM\nരാജ്യത്തെ സ്കൂളുകളിലെല്ലാം ഹിന്ദി ഭാഷ നിര്‍ബന്ധമായി പഠിപ്പിക്കണമെന്ന ദേശീയ വിദ്യാഭ്യാസ നയത്തിന്റെ കരട് ശുപാര്‍ശയ്ക്കെതിരെ വളര്‍ന്ന രോഷം തണിപ്പിക്കാന് ഹിന്ദി സംസാരിക്കുന്ന മന്ത്രിമാരെ രംഗത്തിറക്കി കേന്ദ്ര സര്‍ക്കാര്. ധനമന്ത്രി നിര്‍മല സീതാരാമന്, വിദേശകാര്യമന്ത്രി എസ് ജയ്ശങ്കര് എന്നിവരാണ് പ്രസ്താവനകളുമായി എത്തിയിരിക്കുന്നത്. നിര്‍മല സീതാരാമന് തമിഴ്നാട്ടുകാരിയാണ്. എസ് ജയ്ശങ്കറിന് തമിഴറിയാം. ജനിച്ചതും വളര്‍ന്നതുമെല്ലാം ഡല്‍ഹിയിലാണ്.\nശുപാര്‍ശകളെല്ലാം അതേപടി നടപ്പാക്കില്ലെന്നും അവ നടപ്പാക്കും മുമ്പ് പരിശോധിക്കുമെന്നും എസ് ജയ്ശങ്കര് ട്വീറ്റ് ചെയ്തു.\nതമിഴ്നാട്ടില് നിന്നാണ് ഏറ്റവും കൂടുതല് എതിര്‍പ്പ് വരുന്നത്. തമിഴിലാണ് ട്വീറ്റുകളെല്ലാം. ഹിന്ദി വിരുദ്ധ ഹാഷ്ടാഗുകള് ട്വിറ്ററില് ദീര്‍ഘനേരം ട്രെന്‍ഡ് ചെയ്യുകയും ചെയ്തിരുന്നു.\nപൊതുജനാഭിപ്രായം അറിഞ്ഞിതിനു ശേഷം മാത്രമേ കരട് നിര്‍ദ്ദേശം നടപ്പിലാക്കണമോയെന്ന് തീരുമാനിക്കൂ എന്ന് നിര്‍മല സീതാരാമന് ട്വീറ്റ് ചെയ്തു. പുരാതനമായ തമിഴ് ഭാഷയെ കേന്ദ്രം പിന്തുണയ്ക്കുന്നുവെന്നും അതിനെ വികസിപ്പിക്കാന് വേണ്ടത് ചെയ്യുമെന്നും മന്ത്രി ട്വിറ്ററില് കുറിച്ചു. രണ്ടുപേരുടെയും ട്വീറ്റുകള് തമിഴിലാണ് പ്രത്യക്ഷപ്പെട്ടിരിക്കുന്നത്.\nഉപരാഷ്ട്രപതി വെങ്കയ്യ നായിഡുവും രംഗം തണിപ്പിക്കാന് എത്തിയിട്ടുണ്ട്. തെറ്റായ തീരുമാനങ്ങളിലേക്ക് എത്തിച്ചേരരുതെന്നും കരട് നിര്‍ദ്ദേശങ്ങള് ശരിയായി പഠിക്കാന് ജനങ്ങള് തയ്യാറാകണമെന്നുമായിരുന്നു അദ്ദേഹത്തിന്റെ പ്രസ്താവന.\nഹിന്ദി ഭാഷയെ ഹിന്ദി സംസാരിക്കാത്തവരുടെ മേല് അടിച്ചേല്‍പ്പിക്കാനുള്ള ശ്രമത്തിനെതിരെ ശക്തമായ വികാരമാണ് ഉയര്‍ന്നു വന്നിട്ടുള്ളത്. കര്‍ണാടക മുഖ്യമന്ത്രി എച്ച്ഡി കുമാരസ്വാമി കേന്ദ്രത്തിന്റെ നീക്കത്തിനെതിരെ പ്രതികരിച്ചിട്ടുണ്ട്. കോണ്‍ഗ്രസ്സ് നേതാവ് ശശി തരൂരും കേന്ദ്രനീക്കത്തെ പ്രതിരോധിക്കാന് രംഗത്തിറങ്ങി. പി ചിദംബരം, എംകെ സ്റ്റാലിന് തുടങ്ങിയ നേതാക്കളും ശക്തമായി പ്രതികരിച്ചു.\nകേന്ദ്ര വിദ്യാഭ്യാസ മന്ത്രി രമേഷ് പൊഖ്രിയാല് നേരത്തെ വിശദീകരണവുമായി വന്നിരുന്നു. ഹിന്ദി അടിച്ചേല്‍പ്പിക്കില്ലെന്നും എല്ലാവരുടെയും അഭിപ്രായമാരാഞ്ഞതിനു ശേഷം മാത്രമേ അതിന് തുനിയൂ എന്നും അദ്ദേഹം പറയുകയുണ്ടായി. ഇത് തമിഴ് പ്രതിഷേധത്തെ തണുപ്പിക്കാന് പര്യാപ്തമായില്ല.\nജനങ്ങളുടെ പ്രതികരണം ആരാഞ്ഞതിനു ശേഷം മാത്രമേ ഹിന്ദി ഭാഷ എല്ലാ സംസ്ഥാനങ്ങളിലും പഠിപ്പിക്കണോയെന്ന് തീരുമാനിക്കൂ എന്നാണ് കേന്ദ്രം പറയുന്നത്. എന്നാല് ഈ പ്രതികരണമെടുക്കലിന്റെ രീതി എന്താണെന്ന് വ്യക്തമല്ല. ഓരോ സംസ്ഥാനത്തു നിന്നും പ്രത്യേകം പ്രതികരണം ആരായുമോയെന്ന് അറിയില്ല.\nദക്ഷിണേന്ത്യയില് മിക്ക സംസ്ഥാനങ്ങളിലും ഹിന്ദി രണ്ടാം ഭാഷയാണെന്നും എന്നാല് എത്ര ഉത്തരേന്ത്യന് സംസ്ഥാനങ്ങലില് തമിഴോ മലയാളമോ പഠിപ്പിക്കുന്നുണ്ടെന്നും ചോദിച്ച് ശശി തരൂര് രംഗത്തു വന്നിരുന്നു. ഇതിനെ പ്രതിരോധിച്ച് കര്‍ണാടകത്തിലെ ബിജെപി നേതാവ് തേജസ്വി സൂര്യ രംഗത്തു വന്നു. പുതിയ കരട് നിര്‍ദ്ദേശത്തില് ഉത്തരേന്ത്യന് സംസ്ഥാനങ്ങളില് മറ്റു സംസ്ഥാനങ്ങളില് നിന്നുള്ള ഭാഷ പഠിക്കുന്നത് പ്രോത്സാഹിപ്പിക്കണമെന്ന് പറയുന്നുണ്ടെന്ന് സൂര്യ ട്വീറ്റ് ചെയ്തു.\nമൂന്ന് ഭാഷകള് പഠിക്കണമെന്ന നിര്‍ദ്ദേശമാണ് ദേശീയ വിദ്യാഭ്യാസ നയത്തിന്റെ കരട് മുമ്പോട്ടു വെക്കുന്നത്. മാതൃഭാഷയ്ക്കൊപ്പം ഹിന്ദിയും മറ്റൊരു പ്രാദേശിക ഭാഷയും എന്നതാണ് ഈ നിര്‍ദ്ദേശം. ഈ പ്രാദേശിക ഭാഷ എവിടെ നിന്നുള്ളതും തെരഞ്ഞെടുക്കാം. ഇത് ദക്ഷിണേന്ത്യന് ഭാഷ തന്നെയാകണമെന്നില്ല. കെ കസ്തൂരിരംഗന് അധ്യക്ഷനായ കമ്മറ്റിയാണ് നിര്‍ദ്ദേശം വെച്ചിരിക്കുന്നത്.\nവരാണസിയില് മോദിക്കെതിരെ സ്ഥാനാര്‍ത്ഥിയെ മാറ്റി മുന് ബിഎസ്എഫ് ജവാനെ രംഗത്തിറക്കി മഹാസഖ്യം, കോണ്‍ഗ്രസ് സഹകരിക്കുമോ?


നിപ്പ: അപ്രഖ്യാപിത വിലക്കേര്‍പ്പെടുത്തിയ സ്വകാര്യ ബസുകളുടെ പെര്‍മിറ്റ് സസ്പെന്‍ഡ് ചെയ്യും: സര്‍ക്കാര് - themediasyndicate\nനിപ്പ: അപ്രഖ്യാപിത വിലക്കേര്‍പ്പെടുത്തിയ സ്വകാര്യ ബസുകളുടെ പെര്‍മിറ്റ് സസ്പെന്‍ഡ് ചെയ്യും: സര്‍ക്കാര്\nകോഴിക്കോട്: നിപ്പ വൈറസ് ആശങ്കയുടെ പേരില് യാത്ര നിഷേധിക്കുന്ന സ്വകാര്യ ബസുകള്‍ക്കു നേരെ നടപടിയുടെ ‘വടിയെടുത്ത്’ സംസ്ഥാന സര്‍ക്കാര്. കോഴിക്കോട്ടെ വിവിധ ആശുപത്രികളിലെ ജീവനക്കാര്, ആശുപത്രിയിലേക്കു പോകുന്നവര്, രോഗികളെ പരിചരിക്കുന്നവര് തുടങ്ങിയവര്‍ക്കു യാത്രാ സൗകര്യം നിഷേധിക്കുന്ന ബസ് ജീവനക്കാര്‍ക്കും ഉടമകള്‍ക്കുമെതിരെ കര്‍ശന നടപടിയെടുക്കും.\nപെര്‍മിറ്റ് സസ്പെന്‍ഡ് ചെയ്യുന്നതുള്‍പ്പെടെയുളള നിയമനടപടികള് സ്വീകരിക്കുന്നതിന് കോഴിക്കോട് ഉത്തരമേഖല, ഡെപ്യൂട്ടി ട്രാന്‍സ്പോര്‍ട്ട് കമ്മിഷണര് നിര്‍ദേശം നല്‍കി. വടകര, കോഴിക്കോട് റീജിയണല് ട്രാന്‍സ്പോര്‍ട്ട് ഓഫിസര്‍മാര്‍ക്കാണ് ഇതു സംബന്ധിച്ച കര്‍ശന നിര്‍ദേശം നല്‍കിയത്. സ്വകാര്യബസുകളില് യാത്രയ്ക്ക് ‘അപ്രഖ്യാപിത’ വിലക്കേര്‍പ്പെടുത്തിയിട്ടുണ്ടെന്ന ആശുപത്രി ജീവനക്കാരുടെയും നഴ്‌സുമാരുടെയും ഉള്‍പ്പെടെ പരാതിയെത്തുടര്‍ന്നാണു സര്‍ക്കാര് ഇടപെടല്.\nകഴിഞ്ഞ ദിവസം പേരാമ്പ്ര താലൂക്ക് ആശുപത്രിക്കു സമീപത്തെ സ്റ്റോപ്പില്‍നിന്ന് സ്വകാര്യബസില് കയറിയ നഴ്‌സുമാരെ മറ്റുള്ളവരില്‍നിന്ന് മാറ്റിയിരുത്തിയതായി പരാതി ഉയര്‍ന്നിരുന്നു. ഇവരുടെ കയ്യില് നിന്നു ടിക്കറ്റിന്റെ പണം വാങ്ങാനും കണ്ടക്ടര് തയാറായില്ല. സംഭവത്തെത്തുടര്‍ന്നു ജില്ലാ മെഡിക്കല് ഓഫിസര്‍ക്കു ജീവനക്കാരുടെ കൂട്ടായ്മ പരാതി നല്‍കിയെങ്കിലും നടപടി എടുത്തിട്ടില്ല.\nസ്ഥിരമായി യാത്ര ചെയ്യുന്ന ബസുകളിലെ ജീവനക്കാര്‍ക്ക് ആശുപത്രിയിലെ ജീവനക്കാരെ കണ്ടാല് തിരിച്ചറിയാം. നിപ്പ ബാധയെക്കുറിച്ചുള്ള വാര്‍ത്തകള് പ്രചരിച്ചതോടെ പല ബസുകളും ആശുപത്രിക്കു സമീപത്തെ സ്റ്റോപ്പ് നിര്‍ത്തലാക്കി. സ്റ്റോപ്പില്‍നിന്ന് ആളുകള് കൈകാണിച്ചാല്‍പ്പോലും ബസുകള് നിര്‍ത്താതെ പോവുകയാണു പതിവ്.\nതാലൂക്ക് ആശുപത്രിയിലെ ഡോക്ടര്‍മാരില് പലരും കോഴിക്കോടുനിന്ന് ബസില് കയറി കല്ലോട് സ്റ്റോപ്പില് ഇറങ്ങുകയാണു പതിവ്. ഇവരില് പലരും ബസില് കയറുമ്പോള് ദേഷ്യത്തോടെയാണ് പല ബസ് തൊഴിലാളികളും സഹയാത്രികരും പെരുമാറുന്നതെന്നും പരാതിയുണ്ട്.\nസഹപ്രവര്‍ത്തക ജോലിക്കിടെ രോഗം ബാധിച്ചു മരിച്ചെങ്കിലും അവശ്യസന്ദര്‍ഭമായതിനാല് ജീവനക്കാര് ലീവെടുക്കാതെ ജോലിക്കെത്തുകയാണ്. പേരാമ്പ്രയിലേയും സമീപ പ്രദേശങ്ങളിലേയും ഓട്ടോറിക്ഷകളില് ആശുപത്രി ജീവനക്കാരേയോ രോഗികളേയോ കയറ്റുന്നില്ലെന്നും പരാതിയുണ്ട്. കോഴിക്കോട് മെഡിക്കല് കോളജിനോടു ചേര്‍ന്നും സമാനമായ പ്രശ്‌നങ്ങളുണ്ടെന്ന പരാതി ഉയര്‍ന്നതിനെത്തുടര്‍ന്നാണ് ഇപ്പോള് ഡെപ്യൂട്ടി ട്രാന്‍സ്പോര്‍ട്ട് കമ്മിഷണറുടെ ഇടപെടല്.\nTags: നിപ്പ: അപ്രഖ്യാപിത വിലക്കേര്‍പ്പെടുത്തിയ സ്വകാര്യ ബസുകളുടെ പെര്‍മിറ്റ് സസ്പെന്‍ഡ് ചെയ്യും: സര്‍ക്കാര്\nജയരാജന് വീണ്ടും മന്ത്രിസഭയിലേക്ക്\nമേഘാലയയില് കോണ്‍ഗ്രസിന് മുന്നേറ്റം


4malayalees - വാഹനം നോക്കി സിനിമ തിരഞ്ഞെടുക്കുന്നുവെന്ന വിമര്‍ശനം തെറ്റെന്ന് ദുല്‍ഖര്\nവാഹനം നോക്കി സിനിമ തിരഞ്ഞെടുക്കുന്നുവെന്ന വിമര്‍ശനം തെറ്റെന്ന് ദുല്‍ഖര്\nദുല്‍ഖര് സല്‍മാന്റെ വണ്ടി പ്രിയം പാട്ടാണ്. ഇപ്പോഴിതാ നടന് തന്നെ ഈ കാര്യത്തില് പ്രതികരിച്ചിരിക്കുകയാണ്. ''എന്ത് കാര് ഉപയോഗിക്കുന്നു എന്നതിന്റെ അടിസ്ഥാനത്തിലല്ല താന് സിനിമകള് തിരഞ്ഞെടുക്കുന്നതെന്ന് ദുല്‍ഖര്. ആ ആരോപണത്തില് അടിസ്ഥാനമില്ല. ഒരു നടന് എന്ന നിലയില് പലപ്പോഴും ലൊക്കേഷനില് ചെല്ലുമ്പോഴും സിനിമയിലെ പ്രോപ്പര്‍ട്ടികളെ കുറിച്ച് നമുക്കറിയാന് സാധിക്കുക. എന്റെ സിനിമകളില് പലതിനും കാര്, മോട്ടോര് സൈക്കിള്, വാന് എന്നീ വാഹനങ്ങളുണ്ട്. ' കര്‍വായിലും' അത്തരത്തിലൊരു വാന് ഉണ്ട്. ഇര്‍ഫാന്‍ഖാന് ഉപയോഗിക്കുന്ന വാനാണിത്.\nഅഭിനയത്തിനിടയില് ഒരു ഹോബിയായി കാര് പ്രേമം കൊണ്ടു നടക്കാറുണ്ട്. നടന് എന്ന നിലയില് പല വിമര്‍ശനങ്ങളും നേരിടേണ്ടിവരുമ്പോള് അത് വായിച്ച് ഇന്‍സെക്യുര് ആകാതെ കാറുകളെ കുറിച്ച് വായിയ്ക്കും. മനസ് കാറുകളോടാണ് കൂടുതല് ട്യൂണ്‍ഡ് ആയിട്ടുള്ളത്. പുറത്തൊക്കെ പോകുമ്പോള് പെണ്‍കുട്ടികളേക്കാളും ശ്രദ്ധിക്കുന്നത് കാറുകളെയാണെന്നും ദുല്‍ഖര് പറയുന്നു .


ഗോവയെ വീഴ്ത്തി ചെന്നൈയിന് ഐഎസ്എല് ഫൈനലില്,isl2017 chennaiyin fc vs fc goakeralaonlinenews.com | Malayalam news, kerala news, onlinenews,\nMonday December 17th, 2018 - 1:27:am\nഗോവയെ വീഴ്ത്തി ചെന്നൈയിന് ഐഎസ്എല് ഫൈനലില്\nPublished: Wednesday 14 March 2018 06:34:39 AM\nചെന്നൈ: ഗോവയെ എതിരില്ലാത്ത മൂന്ന് ഗോളിന് തകര്‍ത്ത് ചെന്നൈയ്ന് എഫ്.സി ഇന്ത്യന് സൂപ്പര് ലീഗില് ഫൈനലില് പ്രവേശിച്ചു. ചെന്നൈ ജവഹര്‍ലാല് നെഹ്‌റു സ്റ്റേഡിയത്തില് നടന്ന നിര്‍ണായകമായ രണ്ടാംപാദ സെമിയില് ഗോവയെ എതിരില്ലാത്ത മൂന്ന് ഗോളിന് തകര്‍ത്താണ് ചെന്നൈയ്ന് എഫ്‌സി ഫൈനലില് എത്തിയത്.\nഇത് രണ്ടാം തവണയാണ് ചെന്നൈയ്ന് ഫൈനലിലെത്തുന്നത്. നേരത്തെ 2015-ല് ഗോവയെ തോല്‍പ്പിച്ച് ചെന്നൈയ്ന് ആയിരുന്നു ജേതാക്കള്. 26-ാം മിനിറ്റില് പോസ്റ്റിനുള്ളിലേക്ക് ലഭിച്ച പാസില് മനോഹരമായ ഹെഡ്ഡറിലൂടെയായിരുന്നു ജെജെയുടെ ആദ്യ ഗോള്. മൂന്നു മിനിറ്റിനുശേഷം ധനപാല് ഗണേഷ് ചെന്നൈയിന്റെ ലീഡ് ഉയര്‍ത്തി.\nആദ്യ പകുതിയില് പിന്നീട് ഗോളുകള് പിറന്നില്ല. കളിതീരാന് സെക്കന്‍ഡുകള് ബാക്കി നില്‍ക്കെ 90-ാം മിനിറ്റില് രണ്ടാം ഗോള് വലയിലാക്കിയ ജെജെ ചെന്നൈയ്ന് എഫ്‌സിയുടെ വിജയം ഉറപ്പിച്ചു. പോസ്റ്റിനുമുന്നില് മിന്നല് സേവുകള് നടത്തിയ ഗോളി കരണ്‍ജിത് സിങ്ങിന്റെ പ്രകടനവും ചെന്നൈയ്ക്ക് തുണയായി.\nമാണിക്യനല്ല പ്രഭയുടെ കഞ്ഞിയാണ് താരം! സോഷ്യല് മീഡിയയില് കഞ്ഞി ട്രോളുകള്! ഒടിയന് ഇഫക്റ്റ്! കാണൂ\nബാഡ്മിന്റണ് കോര്‍ട്ടിലെ പ്രണയം; സൈനയും കശ്യപും വിവാഹിതരായി\nRead more topics: isl2017, chennaiyin fc, fc goa, enters, final, fourth, season, defeating\nisl2017 chennaiyin fc vs fc goa\nഐഎസ്എല്ലില് ഇന്ന് കലാശ പോരാട്ടം; കന്നി മുത്തമിടാന് ബംഗളൂരു, വീണ്ടും കപ്പടിക്കാന് ചെന്നൈയിന്\nഐ.എസ്.എല് നാലാം സീസണില് സെമി കാണാതെ കേരള ബ്ലാസ്റ്റേഴ്‌സ് പുറത്ത്\nഗോള് മഴ തീര്‍ത്ത് ഗോവ; ബ്ലാസ്റ്റേഴ്സിന്റെ പ്ലേ ഓഫ് സാധ്യതകള് അസ്തമിച്ചു\nപ്രണയത്തിനൊടുവില് സൈനയും കശ്യപും ഒന്നായി ; അതീവ രഹസ്യമായ വിവാഹം നടന്നത് ഹൈദരാബാദില്\nപെര്‍ത്തില് ടോസ് നേടിയ ഓസീസിന് ബാറ്റിങ്ങ് ; ഉമേഷും ഹനുമ വിഹാരിയും ടീമില്\nഓസ്‌ട്രേലിയെ എറിഞ്ഞിട്ട് ടീം ഇന്ത്യ; അഡലെയ്ഡ് ടെസ്റ്റില് ചരിത്രവിജയം\n35 വയസായി, വിലക്ക് നീക്കി കരിയറില് തിരിച്ചെത്താന് അനുവദിക്കണം ; ശ്രീശാന്ത് സുപ്രീം കോടതിയില്\nജയം മാത്രം ലക്ഷ്യമാക്കി ബ്ലാസ്റ്റേഴ്‌സ് ഇന്ന് പൂനെ സിറ്റിക്കെതിരെ\nബാലോണ് ഡി'ഓര് പട്ടികയില് സൂപ്പര്‍താരം മെസി അഞ്ചാം സ്ഥാനത്ത്; വിശ്വസിക്കാന് കഴിയാതെ ആരാധകര്\nഗൗതം ഗംഭീർ അന്താരാഷ്ട്ര ക്രിക്കറ്റിൽനിന്ന് വിരമിച്ചു\nഓസ്‌ട്രേലിയന് ടെസ്റ്റ് വിജയം വിരാടിന്റെ ടീം ഇന്ത്യക്ക് സാധ്യം; തുറന്നുസമ്മതിച്ച് സ്റ്റീവ് വോ\nമിതാലിയ്ക്ക് പിന്തുണയുമായി സുനില് ഗവാസ്‌കര്\nഓസ്‌ട്രേലിയന് ടെസ്റ്റ് പോരില് ഇന്ത്യക്ക് തുടങ്ങും മുന്‍പെ തിരിച്ചടി; യുവതാരം പൃഥ്വി ഷാ പരുക്കേറ്റ് പുറത്ത്


Kerala Politics: Former CM Oommen Chandy criticizes Jose K. Mani and the LDF | ജോസിന് എൽഡിഎഫിൽ നിന്ന് ഉണ്ടാകുന്ന ദുരന്തത്തിന്റെ ആദ്യാനുഭവമാണിത്; ഒടുവിൽ തുറന്നുപറഞ്ഞ് ഉമ്മൻ ചാണ്ടി - Malayalam Oneindia\n5 min ago വംശീയഅധിക്ഷേപമടക്കം നേരിട്ടാണ് ഇന്ത്യ വിജയക്കൊടി നാട്ടിയത്; ഇന്ത്യൻ ടീമിനെ അഭിനന്ദിച്ച് മുഖ്യമന്ത്രി\n8 min ago സൗദിയില് ഹൂത്തി ആക്രമണം; മൂന്ന് പേര്‍ക്ക് പരിക്ക്, ഒരാളുടെ നില ഗുരുതരം\n16 min ago പുതിയ കാര്‍ഷിക നിയമങ്ങള് രാജ്യത്തെ കര്‍ഷക മേഖലയെ തകര്‍ക്കുമെന്ന് രാഹുല് ഗാന്ധി\nUpdated: Fri, Oct 23, 2020, 18:03 [IST]\nകോട്ടയം: ജേസ് കെ മാണിക്കെതിരെ രൂക്ഷ വിമര്‍ശനവുമായി മുന് മുഖ്യമന്ത്രി ഉമ്മന്‍ചാണ്ടി രംഗത്ത്. കേരള കോണ്‍ഗ്രസ്സ് ജോസ് വിഭാഗത്തിന്റെ ഇടതു മുന്നണി പ്രവേശനം കെ.എം.മാണി ഉയര്‍ത്തിപ്പിടിച്ച രാഷ്ട്രീയത്തിനുള്ള അംഗീകാരമാണെന്ന ജോസ് കെ മാണിയുടെ അവകാശവാദം മാണിസാറിനോടുള്ള അവഹേളനമാണെന്ന് മുന് മുഖ്യമന്ത്രി ഉമ്മന് ചാണ്ടി. മാണിസാറിനെ സിപിഎം നിര്‍ദയം വേട്ടയാടിയത് ജോസ് കെ മാണി മറന്നാലും അദ്ദേഹത്തെ സ്നേഹിക്കുന്നവര് മറക്കുകയോ പൊറുക്കുകയോ ചെയ്യില്ലെന്നും ഉമന്‍ചാണ്ടി പത്രക്കുറിപ്പിലൂടെ വ്യക്തമാക്കി.\nസിപിഎം സമരം നടത്തി\nബാര് കോഴ കേസ്സില് ബിജു രമേശിന്റെ ആരോപണത്തെ തുടര്‍ന്നാണ് അന്നത്തെ പ്രതിപക്ഷ നേതാവ് വി.എസ്. അച്യുതാനന്ദന് മാണിസാറിനെതിരെ അന്വേഷണം ആവശ്യപ്പെട്ടുകൊണ്ട് കത്ത് നല്‍കിയത്. പിന്നീട് നിയമസഭയ്ക്ക് പുറത്തും അകത്തും മാണിസാറിനെതിരെ എല്ലാ ജനാധിപത്യ മര്യാദകളെയും കാറ്റില്‍പറത്തികൊണ്ട് സി.പി.എം. സമരം നടത്തി.\nമാണി സാറിനു പകരം മറ്റാരെങ്കിലും ബജറ്റ് അവതരിപ്പിച്ചാല് സഹകരിക്കാമെന്ന പിണറായി വിജയന്റെ നിര്‍ദേശം യുഡിഎഫ് തള്ളി. തുടര്‍ന്ന് മാണിസാര് ബജറ്റ് അവതരിപ്പിച്ച അവസരത്തില് ഇന്ത്യയുടെ ചരിത്രത്തില് ഒരു നിയമസഭയിലും ഉണ്ടാകാത്ത ആഭാസ നാടകങ്ങളും സ്പീക്കറുടെ വേദിയില് തന്നെ താണ്ഡവ നൃത്തവുമാണ് പ്രതിപക്ഷം നടത്തിയത്.\nനിയമസഭയില് മാണി സാറിനു നേരേ നടത്തിയ അക്രമങ്ങള്‍ക്കെതിരെയുള്ള കേസ്സുകള് പിന്‍വലിക്കാന് നടന്ന ശ്രമങ്ങള്‍ക്ക് യു.ഡി.എഫ്. നീക്കം മൂലമാണ് തിരിച്ചടിയേറ്റത്. കാണ്ടാമൃഗത്തെക്കാള് തൊലിക്കട്ടിയുള്ളയാളാണെന്നാണ് മാണി സാറിനെ കോടിയേരി വിശേഷിപ്പിച്ചത്. കെടാത്ത തീയും ചാകാത്ത പുഴുവുമുള്ള നരകത്തില് പോകുമെന്നാണ് വി.എസ് അച്യുതാന്ദന് പറഞ്ഞതത്.\nമാണി സാറിന്റെ വീട്ടില് നോട്ടെണ്ണുന്ന യന്ത്രമുണ്ടെന്നു വരെ പ്രചരിപ്പിച്ചു. കോഴവീരന്റെ ബജറ്റ് അവതരണം, മാണി ജനാധിപത്യത്തിനു തീരാക്കളങ്കം, മാണി മാനംകെട്ടു തുടങ്ങിയ തലക്കെട്ടുകള് പാര്‍ട്ടി പത്രം നിരത്തി. ഇതെല്ലാം മറന്ന് നിസാര സംഭവങ്ങള് ഊതിപ്പെരുപ്പിച്ച് സി.പി.എം. പാളയത്തില് എത്തിയ ജോസ് കെ മാണിക്ക് കേരള കോണ്‍ഗ്രസ് അണികളോട് മറുപടി പറയേണ്ടി വരും.\nകേരള കോണ്‍ഗ്രസ്സിന്റെ ഒപ്പം നിന്ന ജനവിഭാഗത്തിന്റെ ഏതു താല്പര്യമാണ് പിണറായി ഭരണത്തില് അംഗീകരിച്ചതെന്ന് വ്യക്തമാക്കണം. മാണി സാര് പ്രഖ്യാപിച്ച കാരുണ്യ ചികിത്സാ പദ്ധതിയെ കഴുത്തു ഞെരിച്ച് കൊന്നതാണോ മാണിസാറിനുള്ള അംഗീകാരം? കാരുണ്യ പദ്ധതിയെ കൊല്ലരുത് എന്നത് മാണിസാറിന്റെ അവസാനത്തെ ആഗ്രഹമായിരുന്നു.\nമാണിസാര് പ്രഖ്യാപിച്ച റബ്ബര്‍വില സ്ഥിരതാ പദ്ധതിക്ക് 2015-ല് നിശ്ചയിച്ച 150 രൂപാ വര്‍ദ്ധിപ്പിക്കണമെന്ന് നിയമസഭയില് തന്നെ മാണിസാറും യു.ഡി.എഫ്. എം.എല്.എ. മാരും പലതവണ ആവശ്യപ്പെട്ടിട്ടും നാല് കൊല്ലമായി ഒരു പൈസ പോലും വര്‍ദ്ധിപ്പിക്കാതിരുന്നതാണോ മാണിസാറിനുള്ള ബഹുമതി?\nരണ്ട് പ്രളയങ്ങളില് ഉള്‍പ്പെടെ കൃഷിക്കാര്‍ക്ക് കാര്യമായ നഷ്ടപരിഹാരം പോലും നല്‍കാതെ കാര്‍ഷിക മേഖലയെ പൂര്‍ണമായി അവഗണിച്ച ഇടതുപക്ഷ സര്‍ക്കാരിനോട് ചേര്‍ന്നു പ്രവര്‍ത്തിക്കാന് കര്‍ഷകപ്രേമം പറയുന്ന ജോസ് വിഭാഗത്തിന് സാധിക്കുമോ? കസ്തൂരിരംഗന് റിപ്പോര്‍ട്ടില് അന്തിമ വിജ്ഞാപനത്തിന് ചെറുവിരല് അനക്കാത്തവരെ എങ്ങനെ ഉള്‍ക്കൊള്ളാനാകും?\nകോണ്‍ഗ്രസ്സിന് തികച്ചും അര്‍ഹമായ രാജ്യസഭാ സീറ്റ് അന്ന് ലോകസഭാംഗമായിരുന്ന ജോസ് കെ. മാണിക്ക് നല്‍കിയത് മാണിസാറിനു വേണ്ടി കോണ്‍ഗ്രസ്സ് നടത്തിയ വലിയ വിട്ടുവീഴ്ചയായിരുന്നു. യു.ഡി.എഫില് നിന്ന് എം.പി. വീരേന്ദ്രകുമാര് നേടിയ രാജ്യസഭാ സീറ്റ് രാജിവച്ച് അദ്ദേഹം എല്.ഡി.എഫിലേയ്ക്ക് പോയപ്പോള് ആ സിറ്റ് അദ്ദേഹത്തിന് തന്നെ നല്‍കുകയും അദ്ദേഹത്തിന്റെ മരണശേഷം മകന് ശ്രേയാംസ്‌കുമാറിന് തന്നെ ആ സീറ്റ് ലഭിക്കുകയും ചെയ്തു.\nഎന്നാല്, ജോസ് കെ.മാണി രാജിവച്ച സീറ്റ് സിപിഎം ഏറ്റെടുക്കാന് പോകുന്നുവെന്ന വാര്‍ത്ത കേരള കോണ്‍ഗ്രസ്സ് ജോസ് വിഭാഗത്തിന് എല്.ഡി.എഫില് ഉണ്ടാകാന് പോകുന്ന ദുരന്തത്തിന്റെ ആദ്യാനുഭവം ആയിരിക്കും. കോട്ടയം ജില്ലാ പഞ്ചായത്ത് പ്രസിഡന്റ് തെരഞ്ഞെടുപ്പില് മുന്നണിയില് ഉണ്ടായ ധാരണ പാലിക്കണമെന്ന് മാത്രമാണ് യു.ഡി.എഫ്. ആവശ്യപ്പെട്ടത്.\n2017-ല് യു.ഡി.എഫിന്റെ ഭാഗമായിരുന്നപ്പോള് തന്നെ ലിഖിതമായ ധാരണകളെ കാറ്റില്‍പറത്തി സി.പി.എമ്മുമായി ചേര്‍ന്ന് കോണ്‍ഗ്രസ്സിനെ പരാജയപ്പെടുത്തിയ നടപടിയുടെ തുടര്‍ച്ച മാത്രമാണ് ഇടതുമുന്നണിയില് ചേക്കേറാനുള്ള ഇപ്പോഴത്തെ തീരുമാനം. മാണി സാറിനെതിരേ ഉന്നയിച്ച എല്ലാ ആരോപണങ്ങളും വിഴുങ്ങിയ സി.പി.എം അവസരവാദ രാഷ്ട്രീയത്തിന്റെ ഉദാഹരണമാണ്. മാണിസാര് തെറ്റുകാരനല്ലെന്ന് അറിഞ്ഞുകൊണ്ട് തന്നെയാണ് അദ്ദേഹത്തിനെതിരായ സി.പി.എം. സമരം നടത്തിയതെന്ന് പറയുന്ന എല്.ഡി.എഫ്. കണ്‍വീനര് അദ്ദേഹത്തിന്റെ കല്ലറയില് പോയി മാപ്പു പറയണമെന്നും ഉമ്മന് ചാണ്ടി ആവശ്യപ്പെട്ടു.\njose k mani kerala politics ooommen chandy ldf cpm km mani ജോസ് കെ മാണി എൽഡിഎഫ് ഉമ്മന് ചാണ്ടി കേരള കോണ്‍ഗ്രസ് politics\nKerala Politics: Former CM Oommen Chandy criticizes Jose K. Mani and the LDF


ആനന്ദമായി അവരഞ്ച് പേര്; കാണാം ആ കഴ്ചകള് | five baby lions at Leipzig zoological gardern photo story\nആനന്ദമായി അവരഞ്ച് പേര്; കാണാം ആ കഴ്ചകള്\nജര്‍മ്മനിയിലെ ലിപ്സിങ്ങ് മൃഗശാലയിലെ പുതിയ അതിഥികള് സന്ദര്‍ശകര്‍ക്ക് മുന്നിലെത്തിത്തുടങ്ങി. ആ അഞ്ച് സന്ദര്‍ശകര് മറ്റാരുമല്ല. മൃഗശാലയില് പുതുതായി ജനിച്ച സിംഹ കുട്ടികളാണ്. 2019 ഡിസംബർ 25,26 തീയതികളിൽ ജനിച്ച അഞ്ച് സിംഹക്കുട്ടികളും ഇപ്പോള് ഭക്ഷണം കഴിക്കാന് പ്രാപ്തരായെന്ന് മൃഗശാലാ അധികൃതര് അറിയിച്ചു. അവര് ആദ്യമായി മാംസഭാഗങ്ങള് കടിച്ച് തിന്നാന് തുടങ്ങിയതായും അറിയിപ്പില് പറയുന്നു. സിംഹ കുഞ്ഞുങ്ങളുടെ ഭാരം നാല് മുതല് ആറ് കിലോഗ്രാം വരെയാണ്. കാണാം സിംഹകുട്ടികളുടെ കളികള്.


മൂലേക്കരി ജോസൂട്ടീ :luttappi: (@mj@aana.site) - സൗത്ത് ഇന്ത്യയിലെ ആദ്യത്തെ മാസ്റ്റഡോൺ കമ്മ്യൂണിറ്റി!\nപിന്നെ സോഷ്യൽ കൂപ്പ് - @mj ലും എന്നെ കാണാം\n195 Following 107 Followers\nJun 09, 2022, 17:39\nThis is an inspiration. Damn!\nApr 02, 2022, 04:20\n#വായന2022 #21 ഇവിടെ കാറ്റിന് വെടിമരുന്നിന്റെ ഗന്ധം - മനോരഞ്ജൻ ബ്യാപാരി.\nആള് മാവോയിസ്റ്റായിരുന്നു. പിന്നെ എഴ്ത്ത്കാരനായി. മൊത്തത്തിൽ കൊഴപ്പമില്ല.\nMar 18, 2022, 10:52\n#വായന2022 #20 ഗോൽകൊണ്ട ഭാഗ്നഗർ ഹൈദരാബാദ് ബൈ സെരീഷ് നാനിസെട്ടി.\nനല്ല രസമുള്ള ഭാഷ, ശൈലി.\nസെൽഫ് പബ്ലിഷ്ഡ് ആയേന്റെ മെച്ചവുമുണ്ട്. നല്ല പേപ്പർ, ഫോണ്ട്, മിഴിവുള്ള ചിത്രങ്ങൾ. സുഖമായി വായിക്കാവുന്ന ഒരു പുസ്തകം :)\nMar 18, 2022, 10:44\nഈയടുത്തായുള്ള എന്റെ വായനയുടെ പ്രത്യേകതയായി എനിക്ക് തോന്നിയത് വായിക്കുന്ന പുസ്തകങ്ങളെല്ലാം ഇന്ത്യയിലെ/കേരളത്തിലെ ബൗദ്ധ പാരമ്പര്യത്തേക്കുറിച്ചറിയാൻ സഹായിക്കുന്നവയാണെന്നാണ്. അതും, ഏതെങ്കിലും മുൻധാരണകളില്ലാതെ വായിക്കാനെടുത്തവയാണ് മേൽപ്പറഞ്ഞ പുസ്തകങ്ങളെല്ലാം.\nവെസ്റ്റ്ലാന്റിന്റെ പുസ്തകങ്ങൾ ഇനി കാണാൻ വഴിയില്ല എന്ന് കണ്ട് കുറച്ച് നല്ല ടൈറ്റിലുകൾ വാങ്ങിയിരുന്നു. ഏറ്റവും അവസാനത്തേതാറ്റിരുന്നു അപ്പൂപെന്റെ ബുക്. അത് മാറ്റി സെല്ലർ ശബരിമലയും സ്ത്രീകളുമാണ് അയച്ചത്. മാലെവ്ലന്റ് റിപബ്ലിക്കും ഇതുപോലെ തന്നെ. റിട്ടേണടിച്ച് സ്നേക്ക് ആന്റ് ലോട്ടസ് വരുത്തി. റിട്ടേണടിക്കാനുള്ള ടൈം ഉപയോഗിച്ച് ലക്ഷ്മിയുടെ പുസ്തകം വായിച്ചു തീർത്തു.\n#വായന2022 #19 ശബരിമലയും സ്ത്രീകളും- എഡിറ്റർ ലക്ഷ്മി രാജീവ്.\nനല്ല പുസ്തകമാണ്. പാപ്പാൻ പറഞ്ഞിട്ടാണ് അപ്പൂപെന്നിന്റെ കിത്താബ് വാങ്ങിയെ. കിട്ടിയതോ ഇതും. ബേസോസണ്ണനിതു കുറേയായി എന്നോടിങ്ങനെ. അപ്പോ വായിച്ചിട്ട് കൊടുക്കാംന്ന് കരുതി.\nMar 13, 2022, 03:13\nപിയെസ്: ഇരുളവും പുല്പള്ളിയും വയനാട്ടിലുള്ള സ്ഥലങ്ങളാണ്. എനിക്ക് അയല്പക്കവും\nMar 13, 2022, 03:12\n'പട' കണ്ടു. നല്ല സിനിമയായിരിക്കുമെന്ന് പ്രതീക്ഷിച്ചിരുന്നു. പ്രത്യേകിച്ച്, വിഷയം എന്താണെന്നും എന്താണ് അന്ന് സംഭവിച്ചതെന്നും അറിയാമായിരുന്നിട്ടും പടം കാണുന്നതിൽ തടസമായി തോന്നിയില്ല.\nഎല്ലാവരും തകർത്തഭിനയിച്ചു. പടം കണ്ട് വന്ന ശേഷമാണ് പുല്പള്ളിക്കാരനൊരാൾ അഭിനയിച്ചിട്ടുണ്ടെന്നറിഞ്ഞത്. അയാളും അടിപൊളിയാക്കിയിട്ടുണ്ട്. പാട്ടെഴുത്തിന്റെ ക്രെഡിറ്റിൽ ബിന്ദു ഇരുളമെന്നും കണ്ടിരുന്നു.\n96ലെ, ഇന്നും പ്രസക്തമായ വിഷയം, അതിന്റെ തീവ്രതയോടെ അവതരിപ്പിച്ചിരിക്കുന്നു.\nകമൽ കെയെം കിടിലൻ സംവിധായകനാണ്. പച്ചാളത്തിന്റെ ഭാഷയിൽ, ആൾക്ക് പണിയറിയാം. പണ്ട് മൂപ്പരുടെ 'ഐ.ഡി' കിട്ടുമോയെന്ന് നോക്കിയിട്ട് കിട്ടിയിട്ടുണ്ടായില്ല. ഈ പടം ഇറങ്ങിയോണ്ട് ഒരുപക്ഷേ വന്നേക്കുമെന്നതാണ് എന്റെ ആശ്വാസം.\nMar 06, 2022, 18:56\n#വായന2020 #18 ഹാരപ്പയിൽ നിന്നും കേരളത്തിലേക്ക് നീളുന്ന പാത - ടി പവിത്രൻ. ലിഖിത പഠനത്തിൽ നല്ല സൗണ്ടായൊരു പേരാണ് ടി പവിത്രന്റേത്. ചെറിയ പുസ്തകമാണ്.\nകേരളത്തിലെ വിവിധയിടങ്ങളിൽ ഉദ്ഘനനത്തിലൂടെയും അല്ലാതെയും കിട്ടിയ മെറ്റീരിയലുകളിലെ എഴുത്തുകളെ പഠിച്ച്, ഹാരപ്പയുമായി കൊടുക്കൽ വാങ്ങലുകളുണ്ടായിരുന്നെന്ന് പുസ്തകം സമർത്ഥിക്കുന്നു.\nവാദങ്ങൾ അത്രയ്ക്കും മനസിലായില്ല/കണ്വിൻസായില്ല. ഒന്നൂടെ വായിക്കണം.\nFeb 27, 2022, 04:48\n#വായന2022 #17 വെയിലും നിഴലും മറ്റു കവിതകളും - സുജീഷ്.\nഞാൻ കവിതേടെ ആളല്ല, ഗദ്യമാണ് പത്യം. ആദ്യമായി വാങ്ങുന്ന കവിതാപുസ്തകമാണ്. ചെറുതാണ്, 54 പേജോ മറ്റോ മാത്രമേ ഉള്ളൂ.. സത്യായിട്ടും അധികമൊന്നും മനസിലായില്ല.\nFeb 27, 2022, 04:44\n#വായന2022 #16 മെർമെയ്ഡ്സ് ഇൻ ദ് മൂൺലൈറ്റ് - ശരണ്യ മണിവണ്ണൻ.\nപിള്ളേർക്കുള്ളതാന്ന് പറഞ്ഞിട്ട് കാര്യമില്ല, കിടിലം വർക്ക്. ഇവരുടെ തന്നെ ഇൻക്യാന്റേഷൻസ് ഓവർ വാട്ടർ കയ്യിലുണ്ട്. അതാണ് അടുത്തത്.\nFeb 26, 2022, 17:03\n#വായന2022 #15 പ്രശസ്ഥ സാമൂഹിക ശാസ്ത്രജ്ഞനും ചരിത്രകാരനും കെസീഎച്ചാറിന്റെ മുൻ ഡയറക്ടറുമായിരുന്ന സനൽമോഹന്റെ ലേഖന സമാഹാരങ്ങൾ. നല്ല പുസ്തകമാണ്.\nമറ്റൊരു സന്തോഷം എന്റെ കൂട്ടുകാരൻ സാജൻ മണിയുടെ പെർഫോമൻസിന്റെ ഫോട്ടോയാണ് കവറിൽ.\nFeb 23, 2022, 02:35\n#വായന2022 #14 കരി - അമൃതാ പാട്ടീൽ. മറ്റൊരു ഗ്രാഫിക് നോവൽ. മുംബൈയുടെ ബാക്ഡ്രോപ്പിൽ നടക്കുന്ന കഥ. പ്രേമം, കാമം, ജെന്റർ സെൻസിറ്റേഷൻ എന്നിങ്ങനെ പലതും വിഷയമാകുന്നു. ബ്രില്ല്യന്റെന്നൊന്നും തോന്നീല. എന്നാലും കൊഴപ്പമില്ല..\nFeb 23, 2022, 02:01\nകഥ കഥ കസ്തൂരി - എം എം സചീന്ദ്രൻ മാഷ് മഹാഭാരതകഥ വിവരിക്കുന്നു.\nഅടിപൊളിയാണ്. ഡിസന്റും ബുദ്ധിസം ഇൻ കേരളയിലും പറയുന്ന ബ്രാഹ്മിൺ - ബുദ്ധിസ്റ്റ് കോൺഫ്ലിൿറ്റിന്റെ വെളിച്ചത്തിൽ മഹാഭാരത കഥ കാണാൻ പറ്റുന്നുണ്ട്.\nFeb 12, 2022, 10:54\n#വായന2022 #13 എ ഗാർഡ്നർ ഇൻ ദ് വേസ്റ്റ്ലാന്റ്.\nശ്രീവിദ്യ നടരാജന്റെ കഥയ്ക്ക് അപരാജിത നൈനാൻ വരച്ച, 2011ൽ നവയാന ബുക്സ് പ്രസിദ്ധീകരിച്ച പൊളിറ്റിക്കൽ കോമിൿ പുസ്തകം. ചെറുപ്പത്തിൽ ബാലഭൂമി വായിച്ചതല്ലാതെ ഇതിനുമുമ്പ് മറ്റൊരു പുസ്തകത്തിൽ കോമിൿ വായിച്ചതായി ഓർമ്മയില്ല. വരയും കഥയുമെല്ലാം കൊള്ളാം. മറ്റൊന്ന് വായിച്ചിട്ടില്ലാത്തോണ്ട് താരതമ്യപ്പെടുത്താൻ നിൽക്കുന്നില്ല.\nFeb 12, 2022, 10:16\n#വായന2022 #12 hum dekhenge, aasif mujtaba and md meharban\nA collection of haunting images of caa nrc protest from jamia to shaheen bagh\nFeb 08, 2022, 13:07\n#വിളിച്ചുപറയൽ ലാടെക്കിൽ ടൈപ്സെറ്റ് ചെയ്ത, മലയാളത്തിലെ ഒരു ബ്രഹത് ഗ്രന്ഥം കൈപ്പറ്റി. 1000 നും മേൽ പേജുകളുണ്ട്. @mujeebcpy ആണ് ടൈപ്പ്സെറ്റ് ചെയ്തിരിക്കുന്നത്. @sthottingal, ഷിജു അലെക്സ് അടക്കം കുറേയേറെ ആൾക്കാരുടെ കിടിലം ലേഖനങ്ങളുണ്ട്.\nബാക്കി വായിച്ചിട്ട് തള്ളാം\nമൂപ്പര് പാട്ട്പാടാൻ വന്ന് വില്ലനായതാന്ന്.. മൂപ്പരെ കാണുമ്പോ, അല്ലേ ആ പേര് കേൾക്കുമ്പോ മുതലക്കുഞ്ഞുങ്ങളോടുള്ള വർത്താനേ ഓർമ്മ വരൂ..\nമൂലേക്കരി ജോസൂട്ടീ 's choices:\nചളി There is nothing here!\nsmc There is nothing here!\nplatformcoop There is nothing here!


ധ്രുവ് നായകനാകുന്ന ‘വര്‍മ്മ’ പുനര്‍നിര്‍മ്മിക്കുന്നു; സംവിധായകന് ബാലയെ ഒഴിവാക്കി\nപ്രശസ്ത തെന്നിന്ത്യന് നടന് ചിയാന് വിക്രമിന്റെ മകന് ധ്രുവ് വിക്രം അരങ്ങേറ്റം കുറിക്കുന്ന ആദ്യ തമിഴ് ചിത്രം വര്‍മ്മ വീണ്ടും ചിത്രീകരിക്കാനൊരുങ്ങി നിര്‍മ്മാതാക്കള്. നിലവില് ചിത്രീകരണം പൂര്‍ത്തിയാക്കിയ സിനിമയില് നിര്‍മ്മാതാക്കള് അതൃപ്തി പ്രകടിപ്പിച്ചതിനെ തുടര്‍ന്നാണ് ചിത്രം വീണ്ടും നിര്‍മ്മിക്കാന് തീരുമാനിച്ചത്. നിര്‍മ്മാതാക്കളായ ഇ ഫോര് എന്റര്‍ടെയ്ന്‍മെന്റ് ഇക്കാര്യം പത്രക്കുറിപ്പിലൂടെ അറിയിച്ചിട്ടുണ്ട്.\nനായകനായ ധ്രുവിനെ നിലനിര്‍ത്തി സംവിധായകനെയും ചില അണിയറ പ്രവര്‍ത്തകരെയും അഭിനേതാക്കളെയും മാറ്റി പൂര്‍ണ്ണമായും റീമേക്ക് ചെയ്യാനാണ് തീരുമാനിച്ചിരിക്കുന്നത്. ദേശീയ പുരസ്‌കാര ജേതാവായ ബാലയായിരുന്നു ചിത്രത്തിന്റെ സംവിധായകന്.\nതെലുങ്കില് വിജയ് ദേവരകൊണ്ടയും ശാലിനി പാണ്ഡെയും അഭിനയിച്ച ഹിറ്റ് ചിത്രം അര്‍ജ്ജുന് റെഡ്ഡിയുടെ തമിഴ് പതിപ്പാണ് വര്‍മ്മ. ചിത്രത്തിന്റെ പ്രിവ്യു കണ്ട നിര്‍മ്മാതാക്കള്‍ക്ക് സിനിമ ഇഷ്ടമായില്ലെന്നും അതിനാല് പൂര്‍ണ്ണമായും റീഷൂട്ട് ചെയ്യുകയാണെന്നുമാണ് ലഭിക്കുന്ന വിവരം.\nവര്‍മ്മയുടെ ട്രെയിലറും പാട്ടുകളും നേരത്തെ ഇറങ്ങിയിരുന്നു.റിലീസിന് ഏതാനും ആഴ്ചകള് മാത്രം ശേഷിക്കെ നിര്‍മ്മാതാക്കളുടെ ഈ പുതിയ തീരുമാനം സിനിമാലോകത്തെ ഞെട്ടിച്ചിരിക്കുകയാണ്. വിക്രത്തിന്റെ മകന് ധ്രുവ് നായകനാകുന്ന ചിത്രമായതിനാല് ആരാധകരും ഏറെ പ്രതീക്ഷയിലായിരുന്നു.\nപൗലോ കൊയ്‌ലോയുടെ ‘വെറോനിക്ക മരിക്കാന് തീരുമാനിക്കുന്നു’


പൂന്താനത്തിന്റെ ഭക്‌തി : – ഹിന്ദു : വിശ്വാസം കഥകൾ ആചാരങ്ങൾ\nCategory Archives: പൂന്താനത്തിന്റെ ഭക്‌തി :\nമഹാവിഷ്‌ണു, ലക്ഷ്‌മീ സമേതനായി പൂന്താനത്തിനരികെ വന്നു. ഭഗവാന് പറഞ്ഞു: പൂന്താനം, ഭാഗവത പാരായണം അസ്സലായിരിക്കുന്നു.\nഎന്റെ കഥകളും ലീലകളും സദസ്യര്ക്ക്  പറഞ്ഞുകൊടുക്കുമ്പോള് ഞങ്ങള് രണ്ടുപേരും പൂന്താനത്തിനരികെത്തന്നെ ഉണ്ടായിരുന്നു. ഇന്ന് സദ്യ വിളമ്പിയതും ഞങ്ങളായിരുന്നു.\nശ്രീകൃഷ്‌ണന്റെ പ്രിയപ്പെട്ട ഭക്‌തനായിരുന്നു പൂന്താനം. സന്താനങ്ങള് ഇല്ലാത്ത ദുഃഖം അദ്ദേഹം അനുഭവിച്ചിരുന്നു. കഴിഞ്ഞ ജന്മങ്ങളിലെ പാപ ഫലങ്ങളാണ് പുത്ര ദുഃഖത്തിന് കാരണമെന്ന് ഭഗവാന് തന്നെ ഒരു സന്ദര്ഭത്തില് പൂന്താനത്തിനോട് പറയുന്നുണ്ട്.\nഅനുഭവിക്കാനുള്ള കര്മ്മഫലങ്ങള് അനുഭവിച്ചശേഷം പുത്രകളത്രാദികള് ഭഗവാന്റെ അനുഗ്രഹത്താല് പൂന്താനത്തിനുണ്ടായി. അങ്ങനെ അദ്ദേഹം വംശം നിലനിര്ത്തി. അതിനുശേഷമാണ് അദ്ദേഹം ഭഗവദ് പാദങ്ങളില് സായൂജ്യമടഞ്ഞത്.\nപൂന്താനത്തിന്റെ അന്തര്‍ജനം ഇരട്ടക്കുട്ടികളെ പ്രസവിച്ചു. കഴിഞ്ഞ ജന്മത്തെ കടബാധ്യത തീര്ക്കാന് ജന്മമെടുത്ത ആ ശിശുക്കള് ജന്മലക്ഷ്യം നിറവേറ്റി പത്തുവയസ്സ് തികയുന്നതിന് മുമ്പ് കാലയവനികയ്‌ക്കുള്ളില് മറഞ്ഞു.\nഅന്തര്‍ജനവും ശ്രീകൃഷ്‌ണഭജനവുമായി കാലം കഴിച്ചുകൂട്ടി. കുറേക്കാലം കഴിഞ്ഞ് അന്തര്‍ജനം വീണ്ടും ഗര്ഭിണിയാവുകയും ശുഭമുഹൂര്ത്ത ത്തില് സുന്ദരനായ ഒരു ആണ്കു്ഞ്ഞിന് ജന്മം നല്കു്കയും ചെയ്‌തു.\nപക്ഷേ, ഒരു വയസ്സ് ആകുന്നതിന് മുമ്പ് ഭഗവാന് ആ കുഞ്ഞിനെ തിരിച്ചു വിളിച്ചു. പൂന്താനത്തിന്റെ ദുഃഖം താങ്ങാവുന്നതിലും അപ്പുറമായിരുന്നു.\nപൂജാമുറിയില് സദാസമയവും പൂന്താനം കഴിച്ചുകൂട്ടി. അന്തര്‍ജനം പുത്രദുഃഖത്താല് വിവശയായി. ദുഃഖിതനായിരിക്കുന്ന പൂന്താനത്തിന് മുമ്പില് ഒരു ദിവസം ഭഗവാന് പ്രത്യക്ഷപ്പെട്ട് പറഞ്ഞു.\n''കര്മ്മ്യോഗമാണ്; അനുഭവിച്ച് തീര്ക്ക്ണം. '' തൊഴുകൈകളോടെ പൂന്താനം ചോദിച്ചു: ''എന്തേ, എനിക്കു മാത്രം ഒരു ഉണ്ണിയെ തന്നില്ല ഭഗവാനേ?''. ഭഗവാന് പൂന്താനത്തെ ആശ്വസിപ്പിച്ചു.\n''പൂന്താനം, ഞാന് സദാസമയവും അങ്ങയോടൊപ്പം ഉണ്ടല്ലോ. എന്നെ മകനായി കണ്ടുകൊള്ളുക.'' ഭഗവാന്റെ ഈ വിധമുള്ള വാക്കുകള് കേട്ടപ്പോള് പൂന്താനം ഭക്‌തികൊണ്ടും, വാത്സല്യം കൊണ്ടും ആഹ്‌ളാദവാനായി.\nപുത്രദുഃഖം മറന്ന് പൂന്താനം വീണ്ടും കീര്ത്തനങ്ങള് രചിച്ചുതുടങ്ങി. ''ജ്‌ഞാനപ്പാന''യുടെ രചന തുടങ്ങിയത് ഈ സന്ദര്ഭത്തിലായിരുന്നു. പിന്നീട് സന്താനഗോപാലം അദ്ദേഹം രചിച്ചു. ഇങ്ങനെ വളരെയധികം\nകീര്ത്തനങ്ങള് എഴുതി ഭക്‌തിയുടെ ലഹരിയില് മതിമറന്നു.\nഒരു ദിവസം അന്തര്‍ജ്‌ജനം തന്റെ ആഗ്രഹം പൂന്താനത്തിനോട് പറഞ്ഞു: നമ്മുടെ ഇല്ലത്ത് അങ്ങ് 'ഭാഗവത പാരായണം' നടത്തണം. ഈ ദേശക്കാരും ഭഗവാന്റെ കഥകള് ആസ്വദിക്കട്ടെ.\nഭാഗവത സപ്‌താഹം നടത്താന് പൂന്താനം ഒന്ന് മടിച്ചു. ഏഴ് ദിവസം നീണ്ടുനില്ക്കുരന്ന സപ്‌താഹം നടത്താന് ചെലവിനായി പൂന്താനത്തിന്റെ കൈയില് ഒന്നുമില്ലായിരുന്നു. ദിവസവും പാരായണം കഴിഞ്ഞാല് സദസ്യര്ക്ക് അന്നദാനം നടത്തണം. പൂന്താനത്തിന്റെ മനസ്സ് വായിച്ചറിഞ്ഞ അന്തര്‍ജനം അദ്ദേഹത്തെ ആശ്വസിപ്പിച്ചു. ''സപ്‌താഹം നടക്കുന്ന ദിവസങ്ങളിലെ ഭക്ഷണത്തെക്കുറിച്ച് വ്യാകുലപ്പെടണ്ടാ. ഭഗവാന് എല്ലാം നടത്തിത്തരും. അങ്ങനെ നല്ല ഒരു ദിവസം നിശ്‌ചയിച്ച് പൂന്താനം ഭാഗവത പാരായണം ആരംഭിച്ചു.\nസപ്‌താഹ വായന കേള്ക്കാന് ദേശക്കാര് ഇല്ലത്തേക്ക് വന്നുകൊണ്ടിരുന്നു. ഭഗവാന്റെ ലീലകള് കേട്ട് അവര് നിര്വൃതിയടഞ്ഞു. പൂന്താനമാകട്ടെ, വായന തുടങ്ങി അവസാനിക്കുന്നതുവരെ ഭഗവാന്റെ രൂപം മാത്രമേ മനസ്സില് കണ്ടിരുന്നുള്ളൂ.\nഎല്ലാ ദിവസവും ഉച്ചയ്‌ക്ക് ഭാഗവത പാരായണം കഴിഞ്ഞാല് അന്തര്‍ജനം എല്ലാവര്ക്കും മൃഷ്‌ടാന്ന ഭോജനം നല്കിട സംതൃപ്‌തരാക്കി. ഏഴാം ദിവസം വായന സമാപിച്ചു.\nസമയമായിട്ടും ആഹാരം വിളമ്പാന് അന്തര്‍ജനം എത്തിയില്ല. പൂന്താനം അടുക്കളയില് ചെന്നു. അടുപ്പില് തീ കത്തിച്ച ലക്ഷണമില്ല.  അന്തര്‍ജനത്തെ അന്വേഷിച്ച് അദ്ദേഹം പൂജാമുറിയിലെത്തി. ഭഗവാന്റെ മുമ്പില് ധ്യാനത്തിലിരിക്കുന്ന അവരെ പൂന്താനം വിളിച്ചു. നിറഞ്ഞ കണ്ണുകളോടെ അന്തര്‍ജനം  പറഞ്ഞു.\n''ഇന്ന് ഇല്ലത്ത് ആഹാരം ഉണ്ടാക്കാന് സാധനങ്ങള് ഇല്ല.'' അന്തര്‍ജനം പറയുന്നതുകേട്ട് പൂന്താനം ഭഗവാന് മുമ്പില് സാഷ്‌ടാംഗം നമസ്‌ക്കരിച്ചു. ''ഭഗവാനേ എന്തൊരു പരീക്ഷണമാണ്.'' ഇങ്ങനെ കരഞ്ഞ് ഭഗവാനെ വിളിച്ചുകൊണ്ടിരുന്ന അവരുടെ അരികിലേക്ക് വായന കേള്ക്കാ നെത്തിയ ഒരു നമ്പൂതിരി വന്നു.\n''പൂന്താനം, വന്നാലും, എല്ലാവരും അങ്ങയെ കാത്തിരിക്കുന്നു. ഇലയിട്ട് ഭക്ഷണവും തയ്യാറായി.'' ധൃതിയില് പൂന്താനവും അന്തര്‍ജനവും മുറ്റത്തെ പന്തലില് വന്നുനോക്കി. വിഭവങ്ങള് സമൃദ്ധമായി എല്ലാ പാത്രങ്ങളിലും നിറച്ചുവച്ചിരിക്കുന്നു.\nസുന്ദരിയായ ഒരു യുവതിയും സുന്ദരനായ ഒരു യുവാവും എല്ലാവര്ക്കും ഭക്ഷണം വിളമ്പുന്നു. ഇവരെ ഇതിന് മുമ്പ് കണ്ടിട്ടില്ലല്ലോ. പൂന്താനം ആലോചിച്ചു.\nവായനയുടെ തിരക്കിനിടയില് തന്റെ ശ്രദ്ധയില്പ്പെടാത്തവരായിരിക്കാം. അങ്ങനെ അവസാന ദിവസത്തെ സദ്യ കേമമായി നടന്നു. പൂന്താനത്തിനും ഭാര്യയ്‌ക്കും സംതൃപ്‌തി തോന്നി.\nഅന്ന് രാത്രി ഉറക്കത്തില് പൂന്താനം ഒരു സ്വപ്‌നം കണ്ടു. മഹാവിഷ്‌ണു, ലക്ഷ്‌മീ സമേതനായി പൂന്താനത്തിനരികെ വന്നു. ഭഗവാന് പറഞ്ഞു: ''പൂന്താനം, ഭാഗവത പാരായണം അസ്സലായിരിക്കുന്നു. എന്റെ കഥകളും ലീലകളും സദസ്യര്ക്ക്  പറഞ്ഞുകൊടുക്കുമ്പോള് ഞങ്ങള് രണ്ടുപേരും പൂന്താനത്തിനരികെത്തന്നെ ഉണ്ടായിരുന്നു. ഇന്ന് സദ്യ വിളമ്പിയതും ഞങ്ങളായിരുന്നു.''\nകാലം കടന്നുപോയി. പൂന്താനത്തിന് സന്താനങ്ങള് വീണ്ടും ഉണ്ടായി. പുത്രകളത്രാദികളോടെ പൂന്താനം വളരെക്കാലം ജീവിച്ചു. ലക്ഷ്‌മീകടാക്ഷത്താല് സമ്പല്സപമൃദ്ധമായിത്തന്നെ ഇല്ലത്തുള്ളവര് ജീവിച്ചു. പൂന്താനത്തിന്റെ വംശം നിലനിന്നു.\nഅന്തര്‍ജനത്തിന്റെ ദേഹവിയോഗം കഴിഞ്ഞ് പൂന്താനം അധികകാലം ഇരുന്നില്ല. ഭഗവാന് തന്നെ സ്വര്ണ്ണനരഥവുമായ് വന്ന് പൂന്താനത്തെ ഉടലോടെ സ്വര്ഗ്ഗ ത്തിലേക്ക് കൂട്ടിക്കൊണ്ടുപോയി.\nഭാഗവത സപ്‌താഹം ഭക്‌തിക്ക് മാത്രമല്ല നമ്മുടെ വംശത്തിനു തന്നെ ശ്രേയസ്സ്‌ക്കരമാണെന്ന് പൂന്താനം നമ്മെ പഠിപ്പിച്ചു. ഭാഗവതം ശുദ്ധമനസ്സോടെ, ഉറച്ച ഭക്‌തിയോടെ പാരായണം ചെയ്‌താല് നമ്മുടെ ജീവിതം ഐശ്വര്യ സമ്പൂര്ണ്ണ്മായിത്തീരും.......\nStandard | Posted in പൂന്താനത്തിന്റെ ഭക്‌തി :\t|0comments


HTC Tiran II, 16 MP Camera, Windows, Smartphone, എച്ച്ടിസി ടൈറ്റാന് II, 16 എംപി ക്യാമറ, വിന്‍ഡോസ്, സ്മാര്‍ട്ട്‌ഫോണ് - Malayalam Gizbot\n16 എംപി ക്യാമറയുമായി എച്ച്ടിസി ടൈറ്റാന്\n| Updated: Wednesday, January 11, 2012, 17:42 [IST]\nഡിജിറ്റല് ക്യാമറയ്ക്ക് പകരം വെക്കാവുന്ന ഒരു മൊബൈല് ഫോണുമായി എച്ച്ടിസി എത്തുന്നു. എച്ച്ടിസി ടൈറ്റാന് II എന്നു പേരിട്ടിരിക്കുന്ന ഈ പുതിയ സ്മാര്‍ട്ട്‌ഫോണിന്റെ ക്യാമറ 16 മെഗാപിക്‌സല് ആണ്. ഏറെ സ്വീകാര്യത നേടിയ എച്ച്ടിസി ടൈറ്റാിന്റെ പിന്‍ഗാമിയാണ് ടൈറ്റാന് II.\nലാസ് വേഗാസില് നടന്ന കണ്‍സ്യൂമര് ഇലക്ട്രോണിക് ഷോയിലാണ് ഈ പുതിയ ഡിജിറ്റല് ക്യാമറ കം സ്മാര്‍ട്ട്‌ഫോണ് ആദ്യമായി അവതരിക്കപ്പെട്ടത്. വിന്‍ഡോസ്7മാന്‍ഗോ ഓപറേറ്റിംഗ് സിസ്റ്റത്തിലാണ് എച്ച്ടിസി ടൈറ്റാന് പ്രവര്‍ത്തിക്കുന്നത്. ഈ ഹാന്‍ഡ്‌സെറ്റിന്റെ ഡിസ്‌പ്ലേ 4.7 ഇഞ്ച്.\nഎല്‍ടിഇ നെറ്റ് വര്‍ക്കില് പ്രവര്‍ത്തിക്കുന്ന 4ജി എല്‍ടിഇ റേഡിയോ ആപ്ലിക്കേഷന് ഈ ഹാന്‍ഡ്‌സെറ്റില് ഉപയോഗപ്പെടുത്തിയിരിക്കുന്നു.\n16 മെഗാപിക്‌സല് ക്യാമറ\nഓട്ടോ ഫോക്കസ്, ഡിജിറ്റല് സൂം, ജിയോ ടാഗിംഗ്\n1.3 മെഗാപിക്‌സല് ഫ്രണ്ട് ക്യാമറ\nവീഡിയോ കോളിംഗ് സംവിധാനം\n4.7 ഇഞ്ച് മള്‍ട്ടി ടച്ച് സ്‌ക്രീന്\n16 ജിബി ഇന്റേണല്ഡ മെമ്മറി\nബ്ലൂടൂത്ത്, യുഎസ്ബി കണക്റ്റിവിറ്റികള്\nഎംപി3, വേവ് ഫയല് ഫോര്‍മാറ്റുകള് സപ്പോര്‍ട്ട് ചെയ്യുന്ന ഓഡിയോ പ്ലെയര്\n1730 mAh ബാറ്ററി\nനീളം 132.08 എംഎം, വീതി 68.58 എംഎം, കട്ടി 10.16 എംഎം\nഭാരം 147 ഗ്രാം\nവിന്‍ഡോസ്7മാന്‍ഗോ ഓപറേറ്റിംഗ് സിസ്റ്റം\n1.5 ജിഗാഹെര്‍ഡ്‌സ് സ്‌നാപ്ഡ്രാഗണ് പ്രോസസ്സര്\nഇന്റര്‍നെറ്റ് എക്‌സ്‌പ്ലോറര് ബ്രൗസര്\nഎച്ച്ടിസി ടൈറ്റാന്റെ ഫീച്ചറുകളെല്ലാം പരിശോധിക്കുമ്പോള് ഏറ്റവും ആകര്‍ഷണീയമാകുന്ന ഫീച്ചര് ഇതിന്റെ 16 മെഗാപിക്‌സല് ക്യാമറ തന്നെയാണ്. ദീര്‍ഘ യാത്രകളിലും മറ്റും എപ്പോഴും മൊബൈല് ഫോണിനൊപ്പം ക്യാമറയും തൂക്കി പിടിച്ചു നടക്കുക എന്നത് അസൗകര്യമായിരിക്കും.\nഒരു ഡിജിറ്റല് ക്യാമറയുടെ ഉപയോഗം വെറുമൊരു ഫോണില് നിന്നും ഗുണനിലവാരത്തില് മാറ്റം വരുത്താതെ തന്നെ ലഭിക്കുക എന്നത് അത്ര ചെറിയ കാര്യമല്ലല്ലോ. വെറും 147 ഗ്രാം മാത്രം ഭാരമുള്ള ഒരു ക്യാമറ സങ്കല്‍പിക്കാന് സാധിക്കുമോ.


ക്രിക്കറ്റിലും ചുവപ്പ് കാര്‍ഡ് പരീക്ഷണം\nക്രിക്കറ്റിലും ചുവപ്പ് ...\n11 Feb 2016 10:59 AM GMT\nകളിക്കളത്തിലെ മോശം പെരുമാറ്റത്തിന് ക്രിക്കറ്റിലും ചുവപ്പ് കാര്‍ഡ് നല്‍കുന്നു. ഇംഗ്ലണ്ടില് മെര്‍ലിബോണ് ക്രിക്കറ്റ് ക്ലബ്ബാണ് പുതിയ ചുവപ്പ് കാര്‍ഡ് പരീക്ഷണവുമായി രംഗത്ത് എത്തിയിരിക്കുന്നത്. താരങ്ങള് തമ്മിലെ അമിതമായ തെറിവിളിയും അക്രമാസക്തമായ പെരുമാറ്റവും കുറയ്ക്കുന്നത് ചില അമേച്വര് കളികളാണ് ആദ്യം പരീക്ഷിക്കുന്നത്.\nകഴിഞ്ഞ വര്‍ഷം അക്രമങ്ങള് കാരണം ഇംഗ്ലണ്ടില് അഞ്ചോളം ക്രിക്കറ്റ് മത്സരങ്ങള് റദ്ദാക്കേണ്ടി വന്നിരുന്നു. ഇതേ തുടര്‍ന്നാണ് അന്താരാഷ്ട്ര തലത്തില് അമ്പയര് അസോസിയേഷനുകളുമായി ചര്‍ച്ച നടത്തിയശേഷം ചുവപ്പ് കാര്‍ഡ് പരീക്ഷണം ആരംഭിച്ചത്.\nലെവല് നാല് കുറ്റകൃത്യത്തില് കളിക്കാരനോട് കളിക്കളം വിട്ടു പോകാന് ആവശ്യപ്പെടും. അമ്പയറെ ഭീഷണിപ്പെടുത്തുന്നതും മറ്റു കളിക്കാരെ ആക്രമിക്കുന്നതും കളിക്കിടെ ഏതു തരം അക്രമം നടത്തുന്നതും ലെവല് നാലില് ഉള്‍പ്പെടും.


രാഹുല് ഗാന്ധിയുടെ ഛായാചിത്രം കൊടുക്കുന്നതുമായി ബന്ധപ്പെട്ട് കോണ്‍ഗ്രസ് പ്രവര്‍ത്തകര് തമ്മില് സംഘര്‍ഷം; മൂന്ന് പേര് ആശുപത്രിയില് – Media Mangalam\nരാഹുല് ഗാന്ധിയുടെ ഛായാചിത്രം കൊടുക്കുന്നതുമായി ബന്ധപ്പെട്ട് കോണ്‍ഗ്രസ് പ്രവര്‍ത്തകര് തമ്മില് സംഘര്‍ഷം; മൂന്ന് പേര് ആശുപത്രിയില്\nഎറണാകുളം: രാഹുല് ഗാന്ധിയുടെ ഛായാചിത്രം കൊടുക്കുന്നതുമായി ബന്ധപ്പെട്ട് കോണ്‍ഗ്രസ് പ്രവര്‍ത്തകര് തമ്മിലുണ്ടായ തര്‍ക്കം സംഘര്‍ഷത്തില് കലാശിച്ചു. സംഘര്‍ഷത്തില് പരിക്കേറ്റ മൂന്ന് യൂത്ത് കോണ്‍ഗ്രസ് പ്രവര്‍ത്തകരില് ഒരാളെ എറണാകുളം മെഡിക്കല് ട്രസ്റ്റ് ആശുപത്രിയിലും രണ്ടുപേരെ പെരുമ്പാവൂരിലെ സ്വകാര്യ ആശുപത്രിയിലും പ്രവേശിപ്പിച്ചു. കഴിഞ്ഞ ദിവസം പെരുമ്പാവൂരില് തെരഞ്ഞെടുപ്പ് പ്രചാരണത്തിന് രാഹുല് ഗാന്ധി എത്തിയപ്പോഴാണ് സംഘര്‍ഷത്തിനു കാരണമായ സംഭവങ്ങള് അരങ്ങേറിയത്. പ്രചാരണത്തിനെത്തിയ രാഹുല് ഗാന്ധിക്ക് ഛായാചിത്രം കൊടുക്കാന് യൂത്ത് കോണ്‍ഗ്രസ് ബ്ലോക്ക് കമ്മിറ്റി നേതാക്കള് തീരുമാനിച്ചിരുന്നു.\nഇതിന്റെ അടിസ്ഥാനത്തില് ബ്ലോക്ക് മണ്ഡലം ഭാരവാഹികളായ മൂന്ന് പേരെ നിയോഗിക്കുകയും ചെയ്തിരുന്നു. എന്നാല് ഇവരെ സ്റ്റേജിലേക്ക് കയറാന് മറ്റ് ചിലര് സമ്മതിക്കാതെ വന്നതോടെയാണ് തര്‍ക്കത്തിനു വഴിവെച്ചത്. അപ്പോള് തന്നെ നേതാക്കളും പോലീസും ഇടപെട്ട് സംഘര്‍ഷം ഒഴിവാക്കി. ചൊവ്വാഴ്ച രാത്രി പാര്‍ട്ടി ഓഫീസില് അനുനയ ചര്‍ച്ചയും നടന്നു. എന്നാല് ബുധനാഴ്ച രാത്രി ഒമ്പതോടെ തെരഞ്ഞെടുപ്പ് കമ്മിറ്റി ഓഫീസില് കമ്പിവടി ഉള്‍പ്പെടെയുള്ള ആയുധങ്ങളുമായെത്തി ഏറ്റുമുട്ടലുണ്ടാവുകയായിരുന്നു.\nattack congress nyamasabha election 2021 rahul gandi youth congress\nകര്‍ഷക സംഘടനകള് ആഹ്വാനം ചെയ്ത ഭാരത് ബന്ദ് ആരംഭിച്ചു; കേരളത്തെ ബാധിക്കില്ല\nപശ്ചിമബംഗാളും അസമും നാളെ പോളിങ് ബൂത്തിലേക്ക്


ബംപർ എന്ന് പറഞ്ഞാല് ഇതാണ് ബംപർ... 2019ൽ യുഡിഎഫിന് കൂടിയത് 20 ലക്ഷം വോട്ട്.. രാഹുൽ ഗാന്ധിക്ക് നന്ദി! | Lok Sabha Election results 2019: UDF increased more than 20 lakh vote in Kerala when compared to 2014 Sok Sabha election. - Malayalam Oneindia\nPublished: May 24 2019, 18:07 [IST]\nതിരുവനന്തപുരം: ലോക്സഭ തിരഞ്ഞെടുപ്പിൽ യു ഡി എഫ് കേരളത്തിൽ വാരിയത് 2014നെക്കാൾ 20 ലക്ഷം അധികം വോട്ട്. 2014ലെ ലോക്സഭ തിരഞ്ഞെടുപ്പിൽ 7546830 വോട്ടുകളാണ് കോൺഗ്രസും സഖ്യകക്ഷികളും ചേർന്ന് നേടിയത്. 2019 ലാകട്ടെ ഇത് 9629030 ആയി ഉയർന്നു. വോട്ട് മാത്രമല്ല ആനുപാതികമായി സീറ്റും ഉയർന്നു. 2014ൽ 12 സീറ്റാണ് യു ഡി എഫിന് കിട്ടിയതെങ്കിൽ 2019ൽ അത് 19 ആയി. വോട്ടും സീറ്റും മാത്രമല്ല, വോട്ട് ഷെയറും 8 ശതമാനം കൂടി. കണക്കുകളിലേക്ക്....\n1 സീറ്റിൽ3ലക്ഷം,4സീറ്റിൽ2ലക്ഷം,9സീറ്റിൽ 1 ലക്ഷം... സീറ്റ് കിട്ടിയില്ലെങ്കിലെന്താ 2019ൽ ബിജെപി കേരളത്തിൽ വര്‍ധിപ്പിച്ചത് 12 ലക്ഷത്തിലധികം വോട്ട്!! സൂപ്പര് താരമായത് സുരേഷ് ഗോപി!!\nസംസ്ഥാന ചരിത്രത്തിലെ ഏറ്റവും വലിയ ഭൂരിപക്ഷവുമായി ദേശീയ അധ്യക്ഷൻ രാഹുൽ ഗാന്ധി തന്നെയാണ് കേരളത്തിലെ പോരാട്ടം മുന്നിൽ നിന്ന് നയിച്ചത്. കോൺഗ്രസിൻറെ സുരക്ഷിത മണ്ഡലമായ വയനാട്ടിൽ എം ഐ ഷാനവാസ് 2014ല് 377035 വോട്ട് നേടിയാണ് ജയിച്ചത്. രാഹുൽ അത് 706367 ആയി ഉയര്‍ത്തി. ഫലമോ റെക്കോർഡ് ഭൂരിപക്ഷം. എൻ ഡി എയ്ക്ക് 2014നെ അപേക്ഷിച്ച് വോട്ട് കുറ‍ഞ്ഞ ഏക മണ്ഡലവും വയനാടാണ്.\nലക്ഷങ്ങളുടെ അയ്യര് കളി\nസിപിഎമ്മിന്റെ കയ്യിലിരുന്ന പ്രസ്റ്റീജ് സീറ്റുകൾ ഒരു ദാക്ഷിണ്യവും കൂടാതെ പിടിച്ചെടുത്തു എന്ന് മാത്രമല്ല പലയിടത്തും ഒരു ലക്ഷത്തിന് മേല് ഭൂരിപക്ഷം നേടാനും കോൺഗ്രസ് പാർട്ടിക്ക് സാധിച്ചു. മലപ്പുറത്ത് കുഞ്ഞാലിക്കുട്ടിയും ഒന്നരലക്ഷം വോട്ട് കൂട്ടി. ഇത് മാത്രമല്ല ആലപ്പുഴയും കോട്ടയവും ഒഴികെയുള്ള 18 സീറ്റിലും വോട്ട് വർദ്ധന വരുത്താനും യു ഡി എഫിന് സാധിച്ചു.\nആലത്തൂരിൽ 159319 വോട്ടുകളാണ് ഇത്തവണ യു ഡി എഫ് നേടിയത്. ഫലമോ പെങ്ങളൂട്ടി പാട്ടും പാടി ജയിക്കുകയും ചെയ്തു. 2014ലെ 374496 വോട്ടുകളാണ് രമ്യ ഹരിദാസ് ഇത്തവണ 533815 ആക്കി ഉയർത്തിയത്. പാലക്കാടാകട്ടെ 91677 വോട്ട് അധികമായി നേടിയതോടെ എം ബി രാജേഷിനെ അട്ടിമറിച്ച് വിജയിക്കാനും യു ഡി എഫിന് സാധിച്ചു\nചാലക്കുടിയിൽ ബെന്നി ബെഹനാന് കിട്ടിയത് 2014നെക്കാൾ 128888 വോട്ടുകളാണ്. 2014ൽ 344556 വോട്ടുകൾ കിട്ടിയത് 2109 ആയപ്പോൾ 473444 ആയി ഉയർന്നു. വിജയവും കൂടെ വന്നു. കണ്ണൂരിൽ കഴിഞ്ഞ തവണത്തെ തിരിച്ചടിക്ക് സുധാകരൻ മധുരപ്രതികാരം ചെയ്തു. 421056 വോട്ടുകളെ 529741 ആക്കി ഉയർത്തി. 108685 വോട്ടുകൾ കൂടി. വിജയവും കയ്യില്.\nകാസർകോട്ടെ അപ്രതീക്ഷിത വിജയം\nആരും പ്രതീക്ഷിക്കാത്ത വിജയമാണ് കാസർകോട് യു ഡി എഫ് നേടിയത്. അതിന് സഹായകമായതാകട്ടെ 2014നെ അപേക്ഷിച്ച് കൂടുതലായി കിട്ടിയ 96918 വോട്ടുകളും. 2014ല് 378043 വോട്ട് കിട്ടിയ സ്ഥാനത്ത് ഇത്തവണ 474961 വോട്ടുകളാണ് രാജ്മോഹൻ ഉണ്ണിത്താൻ പിടിച്ചത്. കൊല്ലത്ത് 91149ഉം മാവേലിക്കരയിൽ 91677 ഉം തൃശ്ശൂരിൽ 110276ഉം വോട്ടുകൾ യു ഡി എഫ് ഇത്തവണ അധികം പിടിച്ചു.\nLok Sabha Election results 2019: UDF increased more than 20 lakh vote in Kerala when compared to 2014 Sok Sabha election.\nStory first published: Friday, May 24, 2019, 18:07 [IST]


ലോകത്തിലെ ഏറ്റവും വലിയ ക്രിക്കറ്റ് സ്‌റ്റേഡിയമായ മൊട്ടേരയുടെ പേര് ഇനി നരേന്ദ്ര മോദി സ്‌റ്റേഡിയം - Keralabhooshanam Daily ലോകത്തിലെ ഏറ്റവും വലിയ ക്രിക്കറ്റ് സ്‌റ്റേഡിയമായ മൊട്ടേരയുടെ പേര് ഇനി നരേന്ദ്ര മോദി സ്‌റ്റേഡിയം\nHome/NEWS/LATEST/ലോകത്തിലെ ഏറ്റവും വലിയ ക്രിക്കറ്റ് സ്‌റ്റേഡിയമായ മൊട്ടേരയുടെ പേര് ഇനി നരേന്ദ്ര മോദി സ്‌റ്റേഡിയം\nലോകത്തിലെ ഏറ്റവും വലിയ ക്രിക്കറ്റ് സ്‌റ്റേഡിയമായ മൊട്ടേരയുടെ പേര് ഇനി നരേന്ദ്ര മോദി സ്‌റ്റേഡിയം\nഅഹമ്മദാബാദ്: ലോകത്തിലെ ഏറ്റവും വലിയ ക്രിക്കറ്റ് സ്‌റ്റേഡിയമായ അഹമ്മദാബാദിലെ മൊട്ടേര സ്‌റ്റേഡിയം ഇനി അറിയപ്പെടുക നരേന്ദ്ര മോദി സ്‌റ്റേഡിയം എന്ന പേരില്.\nഇന്ത്യ ഇംഗ്ലണ്ട് ടെസ്റ്റ് പരമ്പരയിലെ മൂന്നാം ടെസ്റ്റിന് മുമ്പായി നവീകരിച്ച സ്റ്റേഡിയം രാഷ്ട്രപതി രാംനാഥ് കോവിന്ദ് ബുധനാഴ്ച ഉദ്ഘാടനം ചെയ്തു.\nആഭ്യന്തരമന്ത്രി അമിത് ഷാ, കായിക മന്ത്രി കിരണ് റിജിജു, ബി.സി.സി.ഐ സെക്രട്ടറി ജയ് ഷാ എന്നിവര് ചടങ്ങില് സംബന്ധിച്ചു.\nനേരത്തെ സര്‍ദാര് വല്ലഭായ് പട്ടേല് സ്റ്റേഡിയമെന്നായിരുന്നു മൊട്ടേരയിലെ സ്റ്റേഡിയം അറിയപ്പെട്ടിരുന്നത്. സര്‍ദാര് വല്ലഭായ് പട്ടേല് സ്‌പോര്‍ട്‌സ് എന്‍ക്ലേവിന്റെ ഭാഗമായാണ് സ്റ്റേഡിയം.\nലോകത്തെ ഏറ്റവും വലിയ ക്രിക്കറ്റ് സ്റ്റേഡിയത്തിലെ ആദ്യ അന്താരാഷ്ട്ര മത്സരമാണ് ബുധനാഴ്ച തുടങ്ങുന്നത്. മൊട്ടേരയിലെ സ്‌റ്റേഡിയത്തിന്റെ ആദ്യത്തെ പേര് ഗുജറാത്ത് സ്റ്റേഡിയം എന്നായിരുന്നു. പുതുക്കിപ്പണിതപ്പോള് സര്‍ദാര് പട്ടേല് സ്റ്റേഡിയമായി. തുടര്‍ന്ന് ഇപ്പോള് സ്‌റ്റേഡിയത്തിന് നരേന്ദ്ര മോദിയുടെ പേര് നല്‍കിയിരിക്കുകയാണ്.\nഅഹമ്മദാബാദിലെ മൊട്ടേരയില് സ്റ്റേഡിയം പണിതത് 1983ല്. 2006ല് നവീകരിച്ചു. 2016ല് വീണ്ടും പുതുക്കിപ്പണിതു. പണി പൂര്‍ത്തിയായത് 2020 ഫെബ്രുവരിയില്. 800 കോടി രൂപ ചെലവിലാണ് നവീകരിച്ചത്.\nഇപ്പോള് സ്റ്റേഡിയത്തില് 1,10,000 പേര്‍ക്ക് ഇരിക്കാം (കോവിഡ് ആയതിനാല്, ഇക്കുറി ടെസ്റ്റിന് 55,000 പേരെ മാത്രമേ അനുവദിക്കൂ). ഇതോടെ ലോകത്തെ ഏറ്റവും ഇരിപ്പിട സൗകര്യമുള്ള ക്രിക്കറ്റ് സ്റ്റേഡിയമായി മാറി. ഓസ്‌ട്രേലിയയിലെ മെല്‍ബണ് ക്രിക്കറ്റ് ഗ്രൗണ്ടാണ് (1,00,000 ഇരിപ്പിടങ്ങള്) രണ്ടാമത്. 63 ഏക്കറിലാണ് സ്റ്റേഡിയം പടര്‍ന്നുകിടക്കുന്നത്.\nമലപ്പുറത്ത് 14 കാരിയെ ലഹരിക്ക് അടിമയാക്കി പീഡിപ്പിച്ചു, രണ്ട് പേര് അറസ്റ്റില്\nകോവിഡ്: കേരളമടക്കമുള്ള സംസ്ഥാനങ്ങളിലേക്ക് ഉന്നതതല സംഘം വരുന്നു\nബ്രിട്ടനില് യുവ മലയാളി ഡോക്ടര് കോവിഡ് ബാധിച്ചു മരിച്ചു\nകന്യാസ്ത്രീയെ ബലാത്സംഗം ചെയ്ത കേസ്; ഫ്രാങ്കോ മുളയ്ക്കലിന്റെ ഹര്‍ജി സുപ്രിംകോടതി ഇന്ന് പരിഗണിക്കും\nവെടിയേറ്റു മരിച്ചത് നിഷ ദഹിയ തന്നെ; പക്ഷേ, ലോകചാമ്പ്യന്‍ഷിപ്പില് മെഡല് നേടിയ താരമല്ല


Ramaleela one year celebration pics viral - Malayalam Filmibeat\n3 min ago പ്രെടോള് പമ്പിലായിരുന്നു ജോലി; സിനിമയില് നിന്നും മാറി നിന്ന കാലഘട്ടത്തെ കുറിച്ച് പറഞ്ഞ് നടന് അബ്ബാസ്\n| Updated: Saturday, September 29, 2018, 13:54 [IST]\nദിലീപിന്റെ സിനിമാജീവിതത്തിലെ എക്കാലത്തെയും മികച്ച സിനിമകളിലൊന്നാണ് രാമലീല. പ്രതിസന്ധികളും വിവാദവുമൊക്കെ അരങ്ങേറുന്നതിനിടയിലായിരുന്നു ഈ സിനിമ റിലീസ് ചെയ്തത്. നടി ആക്രമിക്കപ്പെട്ട കേസുമായി ബന്ധപ്പെട്ട് ദിലീപിന്റെ പേര് ഉയര്‍ന്നുവന്നപ്പോള് മുതല്‍ത്തുടങ്ങിയ ഭീഷണികളും വിമര്‍ശനവും ചിത്രത്തെ ബാധിക്കുമോയെന്ന ആശങ്ക അണിയറപ്രവര്‍ത്തകരെ അലട്ടിയിരുന്നു. എന്നാല് നല്ല സിനിമയെ ഇരുകൈയ്യും നീട്ടി സ്വീകരിക്കുന്ന പ്രേക്ഷകര് ഈ ചിത്രത്തെയും സ്വീകരിക്കുമെന്ന വിശ്വാസത്തോടെ രണ്ടും കല്‍പ്പിച്ച് സിനിമ റിലീസ് ചെയ്യാനായിരുന്നു അരുണ് ഗോപി തീരുമാനിച്ചത്. തുടക്കത്തിലെ പ്രതിഷേധങ്ങള് താനേ കെട്ടടങ്ങുന്ന കാഴ്ചയായിരുന്നു പിന്നീട് കണ്ടത്. വിമര്‍ശകര് പോലും ക്യൂവില് നിന്ന് ചിത്രം കാണുന്ന അവസ്ഥയായിരുന്നു.\nവ്യക്തി ജീവിതത്തില് മുന്‍പെങ്ങുമില്ലാത്ത പ്രതിസന്ധി തേടിയെത്തിയപ്പോഴും സിനിമാജീവിതത്തില് നേട്ടങ്ങളായിരുന്നു ദിലീപിന് ലഭിച്ചത്. കരിയറിലെ തന്നെ എക്കാലത്തെയും മികച്ച സിനിമകളിലൊന്നായി മാറുകയായിരുന്നു രാമലീല. പതിവില് നിന്നും വ്യത്യസ്തമായി ഗൗരവപ്രകൃതക്കാരനായ രാമനുണ്ണിയെ ആരാധകര് ഇരുകൈയ്യും നീട്ടി സ്വീകരിക്കുകയായിരുന്നു. 2017 സെപ്റ്റംബര് 28നായിരുന്നു സിനിമ റിലീസ് ചെയ്തത്. സിനിമ ഒരു വര്‍ഷം പൂര്‍ത്തിയാക്കിയപ്പോള് ആരാധകരും അത് ആഘോഷമാക്കി മാറ്റുകയായിരുന്നു. ഫേസ്ബുക്കിലൂടെ സംവിധായകനും സന്തോഷം പങ്കുവെച്ച് രംഗത്തെത്തിയിരുന്നു.\nനവാഗതനായി അരങ്ങേറിയ അരുണ് ഗോപി രാമലീലയ്ക്ക് ശേഷം രണ്ടാമത്തെ ചിത്രമായ ഇരുപത്തിയൊന്നാം നൂറ്റാണ്ടിന്റെ തിരക്കിലാണ്. പ്രണവ് മോഹന്‍ലാലിനെ നായകനാക്കി ഒരുക്കുന്ന ചിത്രത്തിന്റെ ലൊക്കേഷനിലേക്ക് ദിലീപും എത്തിയിരുന്നു. രാമലീല ഒരു വര്‍ഷം പിന്നിട്ടതിന്റെ സന്തോഷം ഇരുവരും ആഘോഷമാക്കി മാറ്റുമ്പോള് പ്രണവും സംഘവും ഒപ്പമുണ്ടായിരുന്നു. പ്രണവും അരുണ് ഗോപിയും ദിലീപും ചേര്‍ന്ന് കേക്ക് മുറിക്കുന്നതും മറ്റുള്ളവര്‍ക്ക് കേക്ക് വിതരണം ചെയ്യുന്നതിന്റെ ചിത്രങ്ങളും സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. ദിലീപ് ഓണ്‍ലൈന് ഫേസ്ബുക്ക് പേജിലും ചിത്രങ്ങള് പോസ്റ്റ് ചെയ്തിട്ടുണ്ട്. കാണൂ.\nRamaleela one year celebration pics getting viral.


യുവാവ് മരത്തിൽ നിന്നു വീണു മരിച്ചു; കണ്ടു നിന്ന യുവതിയുടെ കൈയില് നിന്ന് വീണ് പിഞ്ചുകുഞ്ഞിനും ദാരുണാന്ത്യം - Newscom - Malayalam News\nനിലമ്പൂരിൽ മരത്തിൽ നിന്നും വീണ് യുവാവ് മരിച്ചു. മലപ്പുറം – വയനാട് അതിര്‍ത്തിയിലെ വനമേഖലയില് വച്ചായിരുന്നു അപകടം. ഇന്ന് ഉച്ചയോടെയായിരുന്നു സംഭവം. മേപ്പാടിയില് തേന് ശേഖരിക്കുന്നതിനിടെ ആദിവാസി യുവാവ് മരത്തില് നിന്നും വീഴുകയായിരുന്നു. പരപ്പന്‍പാറ കോളനിയിലെ രാജനാണ് മരിച്ചത്. രാജന് വീഴുന്നത് കണ്ട് ഓടിയെത്തിയ ബന്ധുവായ സ്ത്രീയുടെ കൈയില് നിന്ന് ആറ് മാസം പ്രായമുള്ള കുഞ്ഞും വീണുമരിച്ചു. രാജന് വീഴുന്നത് കണ്ട് ഓടുന്നതിനിടെ യുവതിയുടെ കൈയില് നിന്ന് കുട്ടി നിലത്തു വീഴുകയായിരുന്നു.നിലമ്പൂര് കുമ്പപ്പാര കോളനിയിലെ സുനിലിന്റെ കുഞ്ഞാണ് മരിച്ചത്. മൃതദേഹങ്ങള് വനം വകുപ്പ് ഫയര്‍ഫോഴ്‌സും വനം വകുപ്പും ചേര്‍ന്ന് മൃതദേഹം പുറത്തെത്തിച്ചു.\nTags: live news live update local news\nസൈനിക ഡിപ്പോയിൽ ഉഗ്രസ്ഫോടനം


വസീം സന്ദേശമയച്ചത് കാക്കനാട്ടുനിന്ന്; പിടികൂടാനായില്ല\nതൊടുപുഴ: താനാണ് റിജോഷിനെ കൊലപ്പെടുത്തിയതെന്നും കേസിൽ മറ്റാർക്കും പങ്കില്ലെന്നും പ്രതി വസീം വീഡിയോ സന്ദേശമയച്ചത് കാക്കനാട്ടെ ഇൻഫോപാർക്ക് പ്രദേശത്തുനിന്നാണെന്ന് പോലീസ് കണ്ടെത്തി. സഹോദരനയച്ച വീഡിയോ സന്ദേശത്തിൽനിന്ന് സൈബർ സെല്ലിന്റെ സഹായത്തോടെയാണ് ‘ലൊക്കേഷൻ’ കണ്ടെത്തിയത്.\nവെള്ളിയാഴ്ച പോലീസ് കാക്കനാട് തിരഞ്ഞെങ്കിലും ഇയാളെ കണ്ടെത്താനായില്ല. ഇതിനിടെ പാലായിലും തമിഴ്നാട്ടിലും പ്രതികളെ കണ്ടതായി അഭ്യൂഹങ്ങൾ ഉയർന്നു. പ്രതികൾ ഉടൻ പിടിയിലാകുമെന്നും പോലീസ് പറഞ്ഞു. റിജോഷിന്റെ കൊലപാതകത്തിനുശേഷം നവംബർ നാലുമുതലാണ് വസീമിനെയും റിജോഷിന്റെ ഭാര്യ ലിജി (29), ഇളയ മകൾ ജൊവാന (രണ്ട്) എന്നിവരെ കാണാതായത്.\nമൂന്നാർ ഡിവൈ.എസ്.പി. എം.രമേഷ് കുമാറിന്റെ നേതൃത്വത്തിൽ സ്പെഷ്യൽ ബ്രാഞ്ച് ഡിവൈ.എസ്.പി. പയസ് ജോർജ്, ശാന്തൻപാറ സി.ഐ. ടി.ആർ.പ്രദീപ് കുമാർ, രാജാക്കാട് സി.ഐ. എച്ച്.എൽ.ഹണി, എസ്.ഐ.മാരായ പി.ഡി.അനൂപ്‌മോൻ, വി.വിനോദ് കുമാർ, ജോബി തോമസ് എന്നിവരടങ്ങുന്ന സംഘമാണ് കേസ് അന്വേഷിക്കുന്നത്.


കോൺഗ്രസ്-എസ്പി സഖ്യത്തിൽ പൊട്ടിത്തെറി! അഖിലേഷ് കോൺഗ്രസുമായുളള ബന്ധം അവസാനിപ്പിക്കുന്നു... | Alliance Talk Waste Of Time, Says Akhilesh Yadav, Hurt By Congress Tie-Up - Malayalam Oneindia\nUpdated: Wed, Jan 10, 2018, 13:03 [IST]\nലഖ്നൗ: സമാജ് വാദി പാർട്ടി നേതാവും ഉത്തർ പ്രദേശ് മുൻ മുഖ്യമന്ത്രിയുമായിരുന്ന അഖിലേഷ് യാദവ് കോൺഗ്രസുമായുള്ള സഖ്യം ഉപേക്ഷിക്കുന്നതായി റിപ്പോർട്ട്. ഉത്തർ പ്രദേശിൽ നിന്ന് ലഭിച്ച പരാജയത്തിനു പിന്നാലെയാണ് കോൺഗ്രസുമായുള്ള സഖ്യം അവസാനിപ്പിക്കുന്നത്. കോൺഗ്രസുമായിട്ടുള്ള സഖ്യത്തിനെ കുറിച്ചു ചിന്തിക്കാതെ 2019 ൽ വരാൻ പോകുന്ന തിരഞ്ഞെടുപ്പിൽ പാർട്ടിയെ ശക്തിപ്പെടുത്താനുള്ള നടപടിയുമായി മുന്നോട്ടു പോകുമെന്നും അഖിലേഷ് പറഞ്ഞു. വാർത്ത വിതരണ ഏജൻസിയായി പിടിഐയ്ക്ക് നൽകിയ അഭിമുഖത്തിലാണ് അഖിലേഷ് ഇക്കാര്യം വ്യക്തമാക്കിയത്.\nഇപ്പോൾ തന്നെ സംബന്ധിച്ച് 2019 ൽ വരാൻ പോകുന്ന ലോകസഭ തിരഞ്ഞെടുപ്പിനാണ് പ്രാധാന്യം. അതിനു വേണ്ടി കൂടുതൽ കഠിനാധ്വാനം ചെയ്യണമെന്നും അഖിലേഷ് പറഞ്ഞു. തിരച്ചു വരണമെങ്കിൽ ഒരോ സീറ്റിനു വേണ്ടിയും കഠിനമായി പ്രവർത്തിക്കണം. സ്ഥാനാർഥികളെ തിരഞ്ഞെടുക്കുന്നതിന് പ്രദേശിക സമവായങ്ങൾ തേടുന്നുണ്ടെന്നും യാദവ് പറഞ്ഞു.\n11 മണിക്കൂർ നീണ്ട കൂടിക്കാഴ്ച, ആണവ പരീക്ഷണം യുഎസിനെ പ്രതിരോധിക്കാൻ, തുറന്ന് പറഞ്ഞ് ഉത്തരകൊറിയ\nഇപ്പോൾ ഒരു പാർട്ടികളുമായുള്ള സഖ്യത്തെക്കുറിച്ച് താൻ ചിന്തിക്കുന്നില്ല. സഖ്യ ചർച്ചയും സീറ്റു വിഭജനവുമെല്ലാം നമുക്ക് മുന്നിലുള്ള സമയം പാഴാക്കും. കൂടാതെ സീറ്റുകളുടെ കാര്യത്തിൽ കൂടുതൽ സങ്കീർണ്ണത സൃഷ്ടിക്കാൻ ആഗ്രഹിക്കുന്നില്ലെന്നും യാദവ് പറഞ്ഞു. അതേ സമയം സമാന ചിന്താഗതിക്കാരായ ആളുകളെ പാർട്ടിയിലേയ്ക്ക് സ്വാഗതം ചെയ്യുന്നുവെന്നും യാദവ് കൂട്ടിച്ചേർത്തു\nപാർട്ടി കൂടുതൽ ശക്തപ്പെടുത്തും\n2019 ലെ ലോക്സഭ തിരഞ്ഞെടുപ്പിന് മുൻപ് പാർട്ടിയെ ശക്തമാക്കണമെന്നും അഖിലേഷ് പറഞ്ഞു. സംഘടന ശക്തമായ ഇടങ്ങളിൽ നിന്നെല്ലാം മത്സരിക്കും. നിലവിൽ തങ്ങൾ മധ്യപ്രദേശ്, ഝാർഖണ്ഡ്, ഛത്തീസ്ഗഡ് എന്നീവിടങ്ങളിലെല്ലാം പാർട്ടിയ്ക്ക് ശക്തമായ അടിത്തറയുണ്ട്. കൂടാതെ ഉത്തരാഖണ്ഡിലും, രജസ്ഥാനിലും തങ്ങൾ പ്രവർത്തനങ്ങൾ നടത്തുന്നുണ്ടെന്നും യാദവ് കൂട്ടിച്ചേർത്തു.\nയോഗി സർക്കാർ പരാജയപ്പെട്ട സർക്കാർ\nയോഗി സർക്കാരിനു നേരെ രൂക്ഷ മായ വിമർശനമാണ് ഉന്നയിച്ചത്. യുപിയിൽ യോഗി സർക്കാർ പരാജയപ്പെട്ടു കൊണ്ടിരിക്കുകയാണ് . തങ്ങൾ ചെയ്തിരുന്ന പ്രവർത്തനങ്ങൾ അവരുടെ ബോർഡ് വെച്ച് തങ്ങളുടേയാക്കുക മാത്രമാണ് ചെയ്തത്. കൂടാതെ ജനങ്ങളെ വിഡ്ഢികളാക്കിക്കൊണ്ടാണ് ബിജെപി ജയിച്ചത്, അതേ സമയം ജനങ്ങൾക്ക് സർക്കാരിന്റെ തെറ്റ് മനസിലായിട്ടുണ്ടെന്നും അഖിലേഷ് കൂട്ടിച്ചേർത്തു.\nഎസ്പി കോണ്‍ഗ്രസ് സഖ്യം\nഉത്തർപ്രദേശ് നിയമസഭ തിരഞ്ഞെടുപ്പിന് മുന്നോടിയായിട്ടായിരുന്നു സമാജ് വാദി- കോൺഗ്രസ് സഖ്യം ഉണ്ടാക്കിയത്. ബിജെപി സർക്കാരിന്റെ തേരോട്ടം നിർത്താൻ വേണ്ടിയിട്ടായിരുന്നു കോൺഗ്രസ്- എസ്പി സഖ്യം ചേർന്നത്. എന്നാൽ സഖ്യത്തിന് കനത്ത തിരിച്ചടിയായിരുന്നു യുപിയിൽ. ഭരണത്തിലിരുന്ന എസ്പിയെ തകർത്ത് ബിജെപി അധികാരത്തിലേറുകയായിരുന്നു. സഖ്യം എന്നതിൽ ഉപരി കോൺഗ്രസ് അധ്യക്ഷൻ രാഹുൽ ഗാന്ധിയുമായി വളരെ അടുത്ത ബന്ധമായിരുന്നു അഖിലേഷ് യാദവിന്. എന്നാൽ ഇപ്പോൾ സഖ്യത്തിൽ നിന്ന് പുറത്തു പോകുന്നുവെന്ന വാർത്ത പലതരത്തിലുമുള്ള ഊഹബോധങ്ങൾക്ക് വഴിവെയ്ക്കുന്നുണ്ട്.\nakhilesh yadav rahul gandhi bjp അഖിലേഷ് യാദവ് ഉത്തര് പ്രദേശ് കോൺഗ്രസ് ബിജെപി\nAkhilesh Yadav, singed by his failed partnership with the Congress for last year's Uttar Pradesh election that saw the BJP taking power, has described talk of alliancesa"waste of time" and said his priority ahead of the 2019 national election is to strengthen the Samajwadi Party.


ബർണാഡ് ദിനത്തിലെ ചില യൗസേപ്പു ചിന്തകൾ – Nelson MCBS\n2,298,695 People Visited\nജോസഫ് ചിന്തകൾ 255\nആഗസ്റ്റ് 20ന് കത്താലിക്കാസഭ വേദപാരംഗതനായ ക്ലെയർവോയിലെ വി. ബർണാർഡിന്റെ (1090- 1153) തിരുനാൾ ആഘോഷിക്കുന്നു. സിസ്സ്സ്റ്റേറ്റർസിയൻ (Cistercian) സഭാംഗമായിരുന്ന ബർണാർഡ്\nപന്ത്രണ്ടാം നൂറ്റാണ്ടിൽ യൂറോപ്പിലാകമാനം സത്യവിശ്വാസം കലർപ്പില്ലാതെയും വിശ്വസ്തതയോടെയും പഠിപ്പിക്കുന്നതിലും കേൾവിക്കാരെ അതു വഴി പ്രാർത്ഥതനയിലേക്ക് നയിക്കുന്നതിലും വിജയിച്ചിരുന്നു. ഇന്നത്തെ ജോസഫ് ചിന്ത ബർണാഡിൻ്റെ ചില ജീവിത ദർശനങ്ങൾ ആകട്ടെ.\nനന്ദിയില്ലായ്മ ആത്മാവിൻ്റെ ശത്രുവാണ്. സ്നേഹത്തിൻ്റെ ഉറവിടത്തേയും കാരുണ്യത്തിൻ്റെ മഞ്ഞിനെയും കൃപയുടെ ഉറവകളെയും ഉണക്കുന്ന ഉഷ്ണക്കാറ്റാണ് നന്ദികേട് എന്നു ബർണാർഡ് പഠിപ്പിക്കുന്നു. കൃതജ്ഞത ജിവിതത്തിൻ്റെ ജീവരസമാക്കിയ മനുഷ്യനായിരുന്നു യൗസേപ്പിതാവ്. അതിനാൽ സ്നേഹവും കാരുണ്യവും അവനിൽ നിന്നു ധാരാളമായി പ്രവഹിച്ചു. ദൈവത്തോടും ദൈവം ഭരമേല്പിച്ചവരോടും കൃതജ്ഞത പുലർത്തിയ യൗസേപ്പിനെ സ്വർഗ്ഗത്തിൽ അനുഗ്രഹങ്ങളുടെ വിതരണക്കാരനായി ഉയർത്തി.\nദൈവത്തിൻ്റെ രൂപം നിങ്ങളിൽ പുനർജനിക്കുമ്പോൾ ദൈവം നിങ്ങളിൽ ദൃശ്യമാകും എന്നത് ബർണാഡിൻ്റെ മറ്റൊരു പ്രബോധനമാണ്. ദൈവത്തിൻ്റെ കാരുണ്യവും സ്നേഹവും യൗസേപ്പിതാവിൽ സദാ പുനർജനിച്ചപ്പോൾ ദൈവപിതാവിൻ്റെ ഭൂമിയിലെ പ്രതിനിധി ആകാൻ അവനു തെല്ലും ക്ലേശിക്കേണ്ടി വന്നില്ല.\nഈശോ എനിക്ക് വായിൽ തേനും ചെവിയിൽ സംഗീതവും ഹൃദയത്തിൽ ഒരു ഗാനവുമാണ്. ക്രിസ്തുവിജ്ഞാനത്തിൽ അവഗാഹം തേടിയിരുന്ന വിശുദ്ധ ബർണാഡിൻ്റെ മറ്റൊരം ഉൾക്കാഴ്ചയാണിത്. ജിവിതത്തിൻ്റെ സകല മേഖലകളിലും ഈശോയെ പ്രതിഷ്ഠിക്കുന്ന ഒരു വ്യക്തിയുടെ ജീവിതത്തിൽ അനുഭവിക്കുന്ന സംതൃപ്തിയുടെ പ്രകടമായ ആവിഷ്ക്കാരമാണി വാക്യം. ഈശോയിൽ സംതൃപ്തി കണ്ടെത്തിയ യൗസേപ്പിതാവിലും ഈ ആത്മസംതൃപ്തി നമുക്കു കണ്ടെത്താൻ കഴിയും.


'സ്‌കോളർഷിപ്പ് അനുപാതത്തിൽ മാറ്റം വരുത്താനുള്ള സർക്കാർ തീരുമാനം സാമൂഹിക നീതിയെ അട്ടിമറിക്കാനേ സഹായിക്കൂ' | Sirajlive.com\n'സ്‌കോളർഷിപ്പ് അനുപാതത്തിൽ മാറ്റം വരുത്താനുള്ള സർക്കാർ തീരുമാനം സാമൂഹിക നീതിയെ അട്ടിമറിക്കാനേ സഹായിക്കൂ'\nJul 17, 2021 8:58 pm |\nJul 17, 2021 8:58 pm\nകോഴിക്കോട് | പിന്നാക്ക ന്യൂനപക്ഷ വിദ്യാർഥികൾക്കുള്ള സ്‌കോളർഷിപ്പിന്റെ അനുപാതത്തിൽ മാറ്റം വരുത്താനുള്ള സർക്കാർ തീരുമാനം സാമൂഹിക നീതിയെയും സമതയെയും അട്ടിമറിക്കാനേ സഹായിക്കൂവെന്ന് എസ് വൈ എസ് ജന.സെക്രട്ടറി ഡോ.മുഹമ്മദ് അബ്ദുൽ ഹക്കീം അസ്ഹരി. മുസ്‌ലിം ന്യൂനപക്ഷത്തിന്റെ സവിശേഷമായ പിന്നാക്കാവസ്ഥ പരിഹരിക്കാൻ വേണ്ടിയുള്ള പദ്ധതികളാണ് പാലോളി കമ്മറ്റി നിർദേശിച്ചത്. ആ റിപ്പോർട്ടിന്റെ അന്തസത്തയെ നിരാകരിക്കുന്ന തീരുമാനമാണ് സ്‌കോളർഷിപ്പിന്റെ അനുപാതത്തിൽ മാറ്റം വരുത്താനുള്ള ഇപ്പോഴത്തെ തീരുമാനം. ഈ വിഷയത്തിൽ പങ്കാളികളായ വിവിധ വിഭാഗങ്ങളുമായി വിശാലമായ കൂടിയാലോചന നടത്തിയ ശേഷമേ അന്തിമ തീരുമാനം എടുക്കൂ എന്നാണ് മുഖ്യമന്ത്രി തുടക്കത്തിൽ പറഞ്ഞത്. അതുണ്ടായില്ലെന്നത് ഖേദകരമാണെന്നും അദ്ദേഹം ഫേസ്ബുക്കിൽ കുറിച്ചു. പോസ്റ്റിന്റെ പൂർണരൂപം:\nപാലോളി കമ്മറ്റി റിപ്പോർട്ടിനെ എൽ ഡി എഫും സർക്കാരും തള്ളിക്കളഞ്ഞോ?\nപിന്നാക്ക ന്യൂനപക്ഷ വിദ്യാർഥികൾക്കുള്ള സ്‌കോളർഷിപ്പിന്റെ അനുപാതത്തിൽ മാറ്റം വരുത്താനുള്ള സർക്കാർ തീരുമാനം സാമൂഹിക നീതിയെയും സമതയെയും അട്ടിമറിക്കാനേ സഹായിക്കൂ. മുസ്‌ലിം ന്യൂനപക്ഷത്തിന്റെ സവിശേഷമായ പിന്നാക്കാവസ്ഥ പരിഹരിക്കാൻ വേണ്ടിയുള്ള പദ്ധതികളാണ് പാലോളി കമ്മറ്റി നിർദേശിച്ചത്. ആ റിപ്പോർട്ടിന്റെ അന്തസത്തയെ നിരാകരിക്കുന്ന തീരുമാനമാണ് സ്‌കോളർഷിപ്പിന്റെ അനുപാതത്തിൽ മാറ്റം വരുത്താനുള്ള ഇപ്പോഴത്തെ തീരുമാനം. പാലോളി കമ്മറ്റി റിപ്പോർട്ടിനെ എൽ ഡി എഫും സർക്കാരും തള്ളിക്കളഞ്ഞോ എന്നു വ്യക്തമാക്കണം. ഇല്ലെങ്കിൽ ആ റിപ്പോർട്ടിലെ നിർദേശങ്ങൾ നടപ്പിലാക്കാനുള്ള നയപരമായ തീരുമാനം കൈക്കൊള്ളണം.\nഹൈക്കോടതി വിധിയെ മാനിച്ചുകൊണ്ടെടുത്ത കേവലം ഭരണപരമായ തീരുമാനമായി മാത്രം ഇതിനെ കാണാൻ കഴിയില്ല. നിയമപരമായ നിരവധി പഴുതുകളും വ്യാഖ്യാന സാധ്യതകളും ഉള്ള ഒരു വിധിയെ ഇത്രയും ലാഘവത്തോടെയും ധൃതിയോടെയും സമീപിച്ച രീതി ശരിയല്ല. ഈ വിഷയത്തിൽ പങ്കാളികളായ വിവിധ വിഭാഗങ്ങളുമായി വിശാലമായ കൂടിയാലോചന നടത്തിയ ശേഷമേ അന്തിമ തീരുമാനം എടുക്കൂ എന്നാണ് മുഖ്യമന്ത്രി തുടക്കത്തിൽ പറഞ്ഞത്. അതുണ്ടായില്ലെന്നത് ഖേദകരമാണ്.\nവിധിക്കെതിരെ അപ്പീൽ പോകാനുള്ള സാധ്യതയും ഉപയോഗപ്പെടുത്തിയില്ല. ഈ ലാഘവത്വം അപകടകരവും സാമൂഹികനീതിക്കായുള്ള പരിശ്രമങ്ങളെ നിരാകരിക്കുന്നതുമാണ്. അർഹതപ്പെട്ടവർക്ക് ആനുകൂല്യങ്ങൾ നൽകുക എന്നതു പോലെ തന്നെ പ്രധാനപ്പെട്ടതാണ് അനർഹർക്ക് ആനുകൂല്യങ്ങൾ നൽകാതിരിക്കുക എന്നതും. അതുറപ്പ് വരുത്താത്ത പക്ഷം സാമൂഹികമായ അനീതി സ്ഥാപനവത്കരിക്കപ്പെടുന്ന സാഹചര്യമുണ്ടാകും. കേരളത്തിലെ സാമൂഹിക വികസനത്തെ അത് മാരകമായി തടസ്സപ്പെടുത്തും.


പ്രളയാനന്തര പുനരധിവാസം: പ്രോജക്ട് വിഷൻ വീട് കൈമാറി : Deepika.com Nattu Visesham\nകൽപ്പറ്റ: പ്രളയാനന്തര പുനരധിവാസ പദ്ധതിയിൽ ബംഗളൂരു പ്രോജക്ട് വിഷൻ ജില്ലയിൽ നടപ്പിലാക്കുന്ന സ്ഥിരംവീട് പദ്ധതിയിൽ പൂർത്തിയായ ഭവനം കൈമാറി. പനമരം പഞ്ചായത്തിലെ കൈതക്കലിലുള്ള സന്തോഷ്-സുമ ദന്പതികളാണ് ആദ്യ വീടിന്‍റെ ഗുണഭോക്താക്കൾ.\nഫാ.ജോയ് പുതുശേരി താക്കോൽദാനം നിർവഹിച്ചു. പനമരം പഞ്ചായത്ത് വൈസ് പ്രസിഡന്‍റ് ടി. മോഹനൻ അധ്യക്ഷത വഹിച്ചു. എടവക പഞ്ചായത്ത് പ്രസിഡന്‍റ് ഉഷ വിജയൻ, പനമരം പഞ്ചായത്ത് മെംബർമാരായ കമല, എം.എ. ചാക്കോ, പ്രൊജക്ട് വിഷൻ ഡയറക്ടർ ഫാ.ജോർജ് കണ്ണന്താനം, നാഷണൽ കോ ഓർഡിനേറ്റർ സിബു ജോർജ്, ഫാ.തോമസ് ജോസഫ് തേരകം, വിനോദ് പാടിവയൽ, ജോമോൻ ജോസഫ് എന്നിവർ പ്രസംഗിച്ചു. സ്ഥിരംവീട് പദ്ധതിയിൽ ജില്ലയിൽ 25 വീടുകളാണ് നിർമിക്കുന്നത്. 500 ചതുരശ്ര അടി വിസ്തീർണമുള്ളതാണ് രണ്ട് കിടപ്പുമുറികളും അനുബന്ധ സൗകര്യങ്ങളുമുള്ള വീട്.\nപ്രളയബാധിതരിൽ സർക്കാർ മാനദണ്ഡങ്ങളനുസരിച്ചു സഹായത്തിനു അർഹരല്ലാത്തവരിൽനിന്നു പ്രായംചെന്നവർ, വിധവകൾ, ഭിന്നശേഷിക്കാർ എന്നിവർക്കു മുൻഗണന നൽകിയാണ് ഗുണഭോക്താക്കളെ തെരഞ്ഞെടുത്തത്. മറ്റു വീടുകളുടെ നിർമാണം പുരോഗതിയിലാണ്. താക്കോൽദാനം രണ്ടു മാസത്തിനകം നടത്തും.\nഅഞ്ചു ലക്ഷം രൂപയാണ് നിർമാണച്ചെലവ്. ഷേണ്‍സ്റ്റാട്ട് സന്യാസസഭയാണ് ഭവനപദ്ധതിക്കു ധനസമാഹരണം നടത്തിയത്. സഭയിലെ വൈദിക വിദ്യാർഥികൾ വീടുപണിക്കു കായികശേഷി സൗജന്യമായി ലഭ്യമാക്കി.\nപ്രളയ ദുരിതാശ്വാസ പ്രവർത്തനങ്ങളുടെ ഭാഗമായി പ്രോജക്ട് വിഷൻ ജില്ലയിൽ 300 താത്കാലിക ഷെൽട്ടർ നിർമിച്ചിരുന്നു. ഒരു കോടിയിലേറെ രൂപയുടെ റിലീഫ് പ്രവർത്തനവും നടത്തി.


ഗവർണ്ണർ: ബി.ജെ.പിയിൽ വാക്ക്പോര് മുറുകുന്നു; ശോഭാസുരേന്ദ്രനും രാജഗോ‍പാലും രണ്ട് തട്ടിൽ - News Of Kerala\nഗവർണ്ണർ: ബി.ജെ.പിയിൽ വാക്ക്പോര് മുറുകുന്നു; ശോഭാസുരേന്ദ്രനും രാജഗോ‍പാലും രണ്ട് തട്ടിൽ\nഗവർണ്ണർക്കെതിരായ ശോഭാ സുരേന്ദ്രന്റെ പരാമർശം ‘യുവാക്കളുടെ വികാര പ്രകടന‘മെന്ന ഓ.രാജഗോപാലിന്റെ നിയമസഭാ പ്രസംഗത്തോട് എതിർപ്പുമായി ശോഭാ സുരേന്ദ്രൻ.\nനിയമസഭയില് ഒ രാജഗോപാല് പറഞ്ഞത് അദ്ദേഹത്തിന്റെ സ്വതന്ത്ര നിലപാടാണെന്നും ഗവര്‍ണര് വിമര്‍ശനങ്ങള്‍ക്ക് അതീതനാണോയെന്നും ശോഭാ സുരേന്ദ്രന് ചോദിച്ചു. “ഗവര്‍ണര്‍ക്ക് എതിരായ പരാമര്‍ശത്തില് ഉറച്ച് നില്‍ക്കുന്നു. ഗവര്‍ണര് ഉത്തരവാദിത്തം നിരവേറ്റിയില്ല. ഗവര്‍ണര്‍ക്കെതിരായ തന്റെ വാക്കുകളില് തെറ്റില്ല“ അവർ പറഞ്ഞു.\nഗവര്‍ണറെ അപമാനിക്കുക എന്ന ലക്ഷ്യം തന്റെ പാര്‍ട്ടിക്കില്ലെന്നും പ്രസ്താവന യുവാക്കളുടെ വികാരപ്രകടനമായി മാത്രം കണ്ടാല് മതിയെന്നുമാണ് ഒ രാജഗോപാല് നിയമസഭയില് വിശദീകരിച്ചത്. ഇതിനെതിരെയായിരുന്നു ശോഭാ സുരേന്ദ്രന്റെ മറുപടി.\nപിണറായിയെ പേടിയാണെങ്കില് ഗവര്‍ണര് പി സദാശിവം കസേരയില് നിന്ന് ഇറങ്ങിപ്പാകണമെന്നും പദവിയോട് അല്‍പ്പമെങ്കിലും മാന്യത കാണിക്കുന്ന പ്രവര്‍ത്തനം ഗവര്‍ണറുടെ ഭാഗത്ത് നിന്ന് ഉണ്ടാകണമെന്നും ആര്‍എസ്എസ് പ്രവര്‍ത്തകന്റെ കൊലപാതകവുമായി ബന്ധപ്പെട്ട് ദില്ലിയില് കേരള ഹൗസിനു മുന്‍പില് നടത്തിയ പ്രതിഷേധത്തില് സംസാരിക്കവെ ശോഭ സുരേന്ദ്രൻ പ്രസംഗിച്ചിരുന്നു.\nഗവർണ്ണറോടുള്ള നിലപാടിൽ ബി.ജെ.പി രണ്ട് തട്ടിൽ, നിങ്ങൾ ആർക്കൊപ്പം\nനിങ്ങളുടെ അഭിപ്രായം രേഖപ്പെടുത്താൻ ഇവിടെ ക്ലിക്ക് ചെയ്യുക


കാട്ടാന നാട്ടിലിറങ്ങി എ.ടി.എം ജീവനക്കാരനെ കുത്തിക്കൊന്നു «eപത്രം – India News – രാഷ്ട്രം – ePathram.com\nകാട്ടാന നാട്ടിലിറങ്ങി എ.ടി.എം ജീവനക്കാരനെ കുത്തിക്കൊന്നു\nമൈസൂര്: കാട്ടാന നാട്ടിലിറങ്ങി മൈസൂരിനെ ഒരു ദിവസം മുഴുവന് ഭീതിയുടെ മുള്‍മുനയില് നിര്‍ത്തി. നര്സിപ്പുര് വനത്തില് നിന്നും പുറത്ത് കടന്ന നാല് കാട്ടാനകളില് നഗരത്തിലെത്തിയ രണ്ട് കാട്ടാനകള് നടത്തിയ ആക്രമണത്തില് ഒരാള് മരിച്ചു. മൂന്ന് പേര്‍ക്ക് പരിക്കേറ്റു. നാരായണശാസ്ത്രി റോഡിലെ മഹാരാഷ്ട്രാ ബാങ്ക് എ.ടി.എമ്മിലെ കാവല്‍ക്കാരനും പ്രദേശവാസിയുമായ രേണുക പ്രസാദാണ് (55) ആനയുടെ കുത്തേറ്റ് മരിച്ചത്. നിരവധി വാഹനങ്ങള്‍ക്കുനേരേ ആക്രമണം നടത്തിയ ആന വഴിയരികില് നിന്ന ഒരു പശുവിനെയും ചവിട്ടികൊന്നു. നീണ്ട നേരത്തെ പരിശ്രമത്തിനുശേഷമാണ് ആക്രമണം നടത്തിയ കുട്ടിക്കൊമ്പനെവനംവകുപ്പ് മയക്കുവെടിവെച്ച് തളച്ചത്. ബാംഗ്ലൂര് റോഡിനുസമീപം നായിഡു നഗറിലെ ഫാമിനുള്ളിലേക്ക് ഓടിക്കയറിയ രണ്ടാമത്തെ ആനയെ വൈകിട്ടോടെ താപ്പാനകളുടെ സഹായത്തോടെയും തളച്ചു. പരിക്കേറ്റ മൂന്നുപേര് മൈസൂര് കെ.ആര്. മെഡിക്കല് കോളേജില് ചികിത്സയിലാണ്.\nബുധനാഴ്ച രാവിലെ ആറ് മണിയോടെ നഗരമധ്യത്തിലെ ബാംബു ബസാറിനുസമീപമാണ് ഒരു പിടിയാനയെയും കുട്ടിക്കൊമ്പനെയും കണ്ടത്. മൈസൂരില്‍നിന്നു 35 കിലോമീറ്റര് അകലെയുള്ള നര്‍സിപ്പുര് വനത്തില്‍നിന്നു ബന്നൂര് വഴിയാണ് ആനകള് നഗരത്തിലെത്തിയതെന്ന് കരുതപ്പെടുന്നു. ആനകളെക്കണ്ട് പരിഭ്രാന്തരായ ജനങ്ങള് ബഹളംവെച്ചതിനെത്തുടര്‍ന്ന് കുട്ടിക്കൊമ്പന് അക്രമാസക്തനാവുകയായിരുന്നു. ഇതിനിടെ കൂട്ടത്തില്‍നിന്ന് വേര്‍പിരിഞ്ഞ പിടിയാന മറ്റൊരു വഴിക്ക് ഓടി. നഗരവീഥികളില് വിളയാടിയ കുട്ടിക്കൊമ്പന് കണ്ണില്‍ക്കണ്ട വാഹനങ്ങളെല്ലാം ആക്രമിച്ചു. വാഹനങ്ങളിലെത്തിയ ചിലര് ആനയെ കണ്ട് റോഡിന്റെ മധ്യത്തില് വാഹനം നിര്‍ത്തിയശേഷം ഓടി രക്ഷപ്പെടുകയായിരുന്നു. തുടര്‍ന്ന് മൈസൂര് യൂണിവേഴ്‌സിറ്റിയുടെ ഓവല് മൈതാനത്തും അവിടെനിന്നു ജെ.എസ്.എസ്. വനിതാ കോളേജ് പരിസരത്തും കയറിയ ആന അവിടെയുണ്ടായിരുന്ന വാഹനങ്ങള്‍ക്കും കോളേജ് കെട്ടിടത്തിനും കേടുപാടുകള് വരുത്തി. പിന്നീട് നാരായണശാസ്ത്രി റോഡിലേക്ക് കടന്ന കൊമ്പന് അവിടെവെച്ച് രേണുകാപ്രസാദിനെ കൊലപ്പെടുത്തുകയായിരുന്നു. ആന വരുന്നതുകണ്ട് എ.ടി.എമ്മിന്റെ ഷട്ടര് താഴ്ത്താനുള്ള വെപ്രാളത്തില് വീണുപോയ രേണുകാപ്രസാദിനെ ചവിട്ടിയ ആന നെഞ്ചിലേക്ക് രണ്ടുവട്ടം കൊമ്പുകള് കുത്തിയിറക്കി. ഇയാളെ ഉടന്‍തന്നെ നാട്ടുകാര് ചേര്‍ന്ന് ആസ്പത്രിയില് എത്തിച്ചെങ്കിലും രക്ഷിക്കാനായില്ല. അതേ റോഡില്‍ത്തന്നെ നിന്ന പശുവിനെയും ആന കുത്തിമലര്‍ത്തുകയായിരുന്നു. ഈ രംഗങ്ങള് കണ്ട് ഭയന്നോടിയവര്‍ക്കാണ് പരിക്കേറ്റത്. തുടര്‍ന്ന് സ്ഥലത്തെത്തിയ മയക്കുവെടി വിദഗ്ധര് മൂന്നു റൗണ്ട് വെടിയുതിര്‍ത്തെങ്കിലും വെടികൊണ്ട ആന കൂടുതല് അക്രമാസക്തനായി. തുടര്‍ന്ന് കുക്കരഹള്ളി തടാകത്തിനു സമീപമുള്ള ഡോബിഗട്ടിലെ കാടിനുള്ളിലേക്ക് കയറിയ ആനക്കുനേരേ രണ്ടു റൗണ്ട്കൂടി വെടിയുതിര്‍ത്തു. ഏറെ നേരത്തിനുശേഷം ഇവിടെ തളര്‍ന്നുവീണ കൊമ്പനെ ഉച്ചയ്ക്ക് ഒരു മണിയോടെയാണ് താപ്പാനകളുടെ സഹായത്തോടെ തളച്ചത്. കൂട്ടംവിട്ട് ഓടി നായിഡുനഗറിലെ അന്‍പതേക്കറോളം വരുന്ന ഫാമില് കയറിയ പിടിയാനയെ വൈകിട്ട് അഞ്ചുമണിയോടെയാണ് കണ്ടെത്തിയത്. തുടര്‍ന്ന് താപ്പാനകളുടെ സഹായത്തോടെ ഇതിനെയും തളച്ചു. ആക്രമണത്തില് മരിച്ച രേണുകാപ്രസാദിന്റെ കുടുംബത്തിന് മുഖ്യമന്ത്രി യെദ്യൂരപ്പ അഞ്ചുലക്ഷം രൂപയുടെ നഷ്ടപരിഹാരം പ്രഖ്യാപിച്ചു. അദ്ദേഹത്തിന്റെ മകന് വനംവകുപ്പില് ജോലിയും വാഗ്ദാനം ചെയ്തിട്ടുണ്ട്. ടി. നര്‍സിപ്പുര് വനത്തില്‍നിന്നു നാല് ആനകള് നഗരത്തെ ലക്ഷ്യമാക്കി നീങ്ങുന്നതായി ബന്നൂര് നിവാസിയായ ഒരു ഗ്രാമീണന് വനംവകുപ്പ് ഉദ്യോഗസ്ഥരെ അറിയിച്ചിരുന്നെങ്കിലും അധികൃതര് ആനകളെ തടയാന് നടപടിയെടുത്തില്ലെന്ന് ആക്ഷേപമുണ്ട്. പിടികൂടപ്പെട്ട ആനകള്‍ക്കൊപ്പമെത്തിയ മറ്റു രണ്ടെണ്ണം എവിടെയാണെന്നുള്ള തിരച്ചിലിലാണ് അധികൃതര്.\n« മൈസൂര് നഗരത്തില് കാട്ടാനകളുടെ വിളയാട്ടം\n« കനിമൊഴിയുടെ ജാമ്യാപേക്ഷ ഹൈക്കോടതി തള്ളി


ഫോര്‍മലിന് കലര്‍ത്തിയ വാര്‍ത്തകളില് ജീവിതം വഴിമുട്ടുന്നവര് | DoolNews\nLife on Coastline\nഫോര്‍മലിന് കലര്‍ത്തിയ വാര്‍ത്തകളില് ജീവിതം വഴിമുട്ടുന്നവര്\nSaturday, 30th June 2018, 11:27 pm\nകേരളീയരുടെ ഇഷ്ട വിഭവമായ മത്സ്യത്തിന്റെ മേല് ഒട്ടേറെ ആരോപണങ്ങള് ഉയര്‍ന്നു കേട്ട വാരമാണ് കഴിഞ്ഞു പോയത്. ഓഖിക്ക് ശേഷം നില മെച്ചപ്പെടുത്തി വരുകയായിരുന്ന തീരത്തിനും അവിടുത്തെ ജനങ്ങള്‍ക്കും മേല് ഇരുട്ടടി പോലെയാണ് ഫോര്‍മലിന് ഫോബിയ വന്നു വീണത്. ഏറെ പ്രചാരമുള്ള മലയാള പത്രമായ മനോരമയില് ഈയടുത്ത ദിവസങ്ങളിലായി പ്രസിദ്ധീകരിച്ച ബൃഹത് ലേഖനങ്ങള് കൂടിയായതോടെ ഫോര്‍മാലിന് കലര്‍ന്ന മീന് മേടിക്കാനും ഭക്ഷിക്കാനും അവിടെയുള്ളവര് ഭയന്നു. എല്ലായ്‌പോഴും എന്ന പോലെ ഇത്തവണയും ഇത് പ്രതികൂലമായി ബാധിച്ചത് ഇന്നാട്ടിലെ പരമ്പരാഗത മത്സ്യത്തൊഴിലാളികളെയാണ്. ഇരുട്ടി വെളുക്കുവോളം കടലില് പണിയെടുത്തു അവര് സമ്പാദിച്ചു കൊണ്ട് വരുന്ന മീന് മേടിക്കാന് ആളുകളില്ലാതായതോടെ, മീനിന് വില കിട്ടതായതോടെ വലഞ്ഞു പോയിരിക്കുകയാണവര്.\nശക്തമായ അണുനാശിനി സ്വഭാവമുള്ളതും ടിഷ്യുവിനെ കഠിനപ്പെടുത്തുകയും ചെയ്യുന്ന സ്വഭാവമുള്ള ഫോര്‍മലിന് ജൈവഭാഗങ്ങളെയും ശരീരഭാഗങ്ങളെയും കേടുകൂടാതെ സൂക്ഷിക്കാന് ഉപയോഗിക്കുന്ന ഒന്നാണ്. സര്‍ജിക്കല് ഉപകരണങ്ങളെ അണുവിമുക്തമാകാനുള്ള ആന്റിസെപ്ടിക് ആയും ഇത് ഉപയോഗിക്കാറുണ്ട്. കേരളത്തിലുള്ളവരുടെ മീന് ഉപഭോഗത്തിന് പര്യാപ്തമായ വിധത്തിലുള്ള അളവില് മീന് ഇവിടെ നിന്നും കിട്ടാതെ വരുന്നതിനാല് അതിര്‍ത്തി സംസ്ഥാനങ്ങളെ പലപ്പോഴും നാം മീനിനു വേണ്ടി ആശ്രയിക്കാറുണ്ട്. ഇങ്ങനെ അതിര്‍ത്തി കടന്ന് എത്തുന്ന മീനുകളിലാണ് പലപ്പോഴും ഫോര്‍മാലിന്റെ അമിതമായ അളവ് കണ്ടു വരാറുള്ളത്. സംഭരണ കേന്ദ്രങ്ങളിലും ഇടനിലക്കാരുടെ കൈകളിലുമായി ദിവസങ്ങളോളവും ആഴ്ചകളോളവും കേടു വരാതെ ഇരിക്കുന്ന ഈ മത്സ്യങ്ങള് എന്‍ഡ് കണ്‍സ്യൂമര് അഥവാ ഒടുവിലായി മേടിക്കുന്ന ഉപഭോക്താവിന്റെ കൈകളില് എത്തുന്നതോടെ അപകടകരമാം വിധം ഫോര്‍മാലിന് അളവ് കടന്നു കൂടിയ നിലയിലാവുന്നു. ഈ മീന് ഭക്ഷിക്കുന്നത് കാന്‍സര് ഉള്‍പ്പെടെ പല മാരക രോഗങ്ങള്‍ക്കും കാരണം ആയേക്കാമെന്നും വിദഗ്ധര് വിലയിരുത്തുന്നുണ്ട്.\nകഴിഞ്ഞ ദിവസങ്ങളില് വിവിധ ചെക്ക്പോസ്റ്റുകളിലായി പിടികൂടിയ, അതിര്‍ത്തി കടന്നെത്തിയ ചെമ്മീന് ഉള്‍പ്പെടെയുള്ള മത്സ്യങ്ങളില് ഫോര്‍മലിന്റെ അളവ് കൂടുതല് ആണെന്ന ലാബ് റിപ്പോര്‍ട്ടുകളും അതിനു പുറകേ മനോരമയുടെ എഡിറ്റോറിയല് പേജില് പ്രസിദ്ധീകരിച്ച മുഴു നീളന് ലേഖനവും കൂടിയായതോടെ മത്സ്യ വിപണി വളരെ ക്ഷീണത്തിലായി എന്നുള്ളത് വാസ്തവമാണ്. എന്നാല് ഈ ക്ഷീണം ഏറ്റവും കൂടുതല് ബാധിച്ചത് ഇവിടുത്തെ പരമ്പരാഗത മത്സ്യത്തൊഴിലാളികളെയാണ്. ചെക് പോസ്റ്റുകളില് എത്തുന്ന മീന് വണ്ടികള് പരിശോധിക്കാനും വിഷം കലര്‍ത്തിയ മീനാണ് ജനങ്ങള്‍ക്ക് കിട്ടുന്നതെന്ന് പ്രചരിപ്പിക്കാനും ഉത്സാഹിക്കുന്നതിനിടയില് പലപ്പോഴും ഇതിന്റെ പ്രഹരം എല്ലാം ഏറ്റ് വാങ്ങേണ്ടവര് സാധാരണക്കാരായ ഈ തദ്ദേശീയ സമൂഹം ആണെന്ന കാര്യം നാം മറന്നു പോവുന്നു.\n“ഞങ്ങള് കൊണ്ട് വരുന്നത് ഫ്രഷ് മീനാണ്. ഐസ് പോലും ഇടാതെ അന്നേരം കിട്ടുന്ന മീന് അന്നേരം തന്നെ കരയിലേക്ക് കൊണ്ട് വന്ന് വില്‍ക്കുകയാണ് ചെയ്യുന്നത്. ഒരാഴ്ചയ്ക്കു മുന്‍പ് വരെ 45 -50 രൂപ വരെ വിറ്റ മീനിന് ഇപ്പോള് കിട്ടുന്നത് 14-15 രൂപയാണ്. കഴിഞ്ഞ ആഴ്ചയില് ഒരു ദിവസം ഇതേ മീന് രണ്ട് രൂപയ്ക്കും കൊടുക്കേണ്ട ഗതികേട് ഉണ്ടായി. അന്‍പത് രൂപയ്ക്ക് വിട്ട മീനിന് രണ്ടു രൂപ! ഇത് ന്യായമായ കാര്യം ആണെന്ന് നിങ്ങള്‍ക്ക് തന്നെ തോന്നുന്നുണ്ടോ? കഴിഞ്ഞ രണ്ടാഴ്ചയായി ഇതിന്റെ പേരില് മീനിന് വിലയില്ലാതെ ദുരിതം അനുഭവിക്കുകയാണ് ഞങ്ങള്”.\nപുല്ലുവിള കടപ്പുറത്തുള്ള ഒരു ഫിഷ് ലാന്‍ഡിംഗ് സെന്ററിലിരുന്ന് തന്റെ കേടു വന്ന വല ശരിയാകുന്നതിനിടയില് മുപ്പത്തിയെഴു വയസുകാരനായ ആന്റണി പറഞ്ഞുവെച്ചതാണിത്. അദ്ദേഹത്തിനൊപ്പമിരുന്ന് വലപ്പണികളില് ഏര്‍പ്പെട്ടിരുന്ന മറ്റു മത്സ്യത്തൊഴിലാളികളുടെ അഭിപ്രായവും വ്യത്യസ്തം ആയിരുന്നില്ല. വിഴിഞ്ഞത്തെ മത്സ്യബന്ധന ഹാര്‍ബറില് നിന്നും കടലിലേക്ക് വള്ളം ഇറക്കുന്ന ഇവര്\nകേരളത്തിന് പുറത്തു നിന്നും ഇവിടേക്ക് കൊണ്ട് വരുന്ന മീനുകളില് ഫോര്‍മലിനും അമോണിയായും പോലുള്ള രാസവസ്തുക്കള് കലര്‍ത്തിയാണ് കൊണ്ട് വരുന്നതെന്ന് തങ്ങളും മനസിലാക്കിയിട്ടുണ്ടെന്നു ഇവര് പറയുന്നു. തങ്ങള് കൊണ്ട് വരുന്ന നല്ല മീനും ഈ രാസവസ്തുക്കള് ചേര്‍ത്ത മീനും കലര്‍ത്തിയാണ് ചന്തകളില് വില്‍ക്കാന് കൊണ്ട് വരുന്നത്. ഇതാണ് പലപ്പോഴും പ്രശ്നങ്ങള്‍ക്ക് വഴി വയ്ക്കുന്നതും. മീന് മേടിക്കാന് എത്തുന്നവരെ സംബന്ധിച്ചടുത്തോളം ഇതെല്ലം കടലില് നിന്നും എത്തിക്കുന്ന മീനാണ്, മത്സ്യത്തൊഴിലാളികള് കൊണ്ടുവരുന്ന മീനാണ്. യാഥാര്‍ഥ്യമെന്തെന്നാല്, കടലില് നിന്നും തങ്ങള് ഹാര്‍ബറുകളില് മീന് എത്തിച്ച് ലേലക്കാരന് വില പറഞ്ഞ് എടുത്തു കഴിഞ്ഞാല് പിന്നെ ഇതിന്റെ മേലുള്ള നിയന്ത്രണം മൊത്തമായി മേടിക്കുന്നവര്‍ക്കാണ്. അവര് അമിത ലാഭത്തിന് വേണ്ടി ചെയ്യുന്ന കാര്യങ്ങളാണ് തങ്ങള്‍ക്കും ഉപഭോക്താക്കള്‍ക്കും ഇടയിലെ വിശ്വാസത്തിന് മങ്ങല് ഏല്പിക്കുന്നതെന്നും ഈ മത്സ്യത്തൊഴിലാളികള് പറയുന്നു.\nയന്ത്രവല്‍കൃത ബോട്ടുകളില് പോയി മത്സ്യ ബന്ധനം നടത്തുന്ന പരമ്പരാഗത സ്വഭാവം ഇല്ലാത്ത മത്സ്യത്തൊഴിലാളികള് കൊണ്ട് വരുന്ന മത്സ്യങ്ങളിലും ചിലപ്പോള് ഇങ്ങനെ രാസസാന്നിധ്യം കണ്ടെത്താറുണ്ട്. ഇതോടൊപ്പം, മറ്റു സംസ്ഥാനങ്ങളില് നിന്നും ഫോര്‍മാലിന് കലര്‍ത്തി എത്തിക്കുന്ന മത്സ്യങ്ങളും കൂടിയാവുന്നതോടെയാണ് ഈ പരമ്പരാഗത മത്സ്യത്തൊഴിലാളികളുടെ വിശ്വാസ്യത ചോദ്യം ചെയ്യപ്പെടുന്നത്.\nചന്തകളിലും വീടുകളിലും മറ്റും പോയി മീന് വില്‍ക്കുന്ന മത്സ്യക്കച്ചവട സ്ത്രീകളുടെ അവസ്ഥയും വ്യത്യസ്തമല്ല. സ്വന്തം നാട്ടിലെ മത്സ്യത്തൊഴിലാളികളില് നിന്നും പണം കൊടുത്തു വാങ്ങിയ മീന്, ചരുവങ്ങളില് നിറച്ച് വില്പനയ്ക്ക് കൊണ്ട് വരുന്ന അവരും ഇതേ ഫോര്‍മലിന്റെ പേരില് ക്രൂശിക്കപ്പെടുകയാണ്.\n“ഇവിടുത്തെ മത്സ്യത്തൊഴിലാളികള് തങ്ങളുടെ മീനുകളില് രാസവസ്തുക്കള് കലര്‍ത്തില്ല. തന്റെ തൊഴിലിനോട് കൂറ് പുലര്‍ത്തുന്നവര് അല്ല അവര്. പുറമെ നിന്നെത്തുന്ന ലാഭകൊതിയന്മാരാണ് ഈ പ്രശ്നങ്ങള്‍ക്കെല്ലാം കാരണം. മഹാരാഷ്ട്ര, ഗോവ, വിശാഖപട്ടണം തുടങ്ങിയ ഇടങ്ങളില് നിന്നും ഫോര്‍മാലിന് കലര്‍ത്തിയ ഐസ്, റോഡ് മാര്‍ഗ്ഗത്തിനു പുറമെ ട്രെയിന് വഴിയും അടുത്ത കാലത്തായി എത്തിക്കുന്ന പ്രവണതയുണ്ട്. ഇതിലൂടെ ചെക്ക്പോസ്റ്റുകളിലെ പരിശോധനയില് നിന്നും ഇവര് ഒഴിവാക്കപ്പെടുകയാണ്. കൂടാതെ ഇപ്പോള് ഉണ്ടായിരിക്കുന്ന ഈ പ്രതിസന്ധിക്ക് ട്രോളിങ് നിരോധനവും ഒരു പ്രധാന കാരണമാണ്. യന്ത്രവല്‍കൃത ബോട്ടുകള് വഴിയായി കിട്ടിയിരുന്ന മീന് ലഭ്യത ഇല്ലാതായതോടെ പരമ്പരാഗത മത്സ്യത്തൊഴിലാളികളെ മുതലെടുക്കാനുള്ള ശ്രമങ്ങളുടെ ഭാഗമായും കൂടിയാണ് നിലവിലെ ഫോര്‍മാലിന് വിഷയത്തെ കാണേണ്ടത്.\nഇവരെക്കൂടാതെ ഓണ്‍ലൈന് മീന് കച്ചവടത്തില് ഏര്‍പ്പെട്ടിരിക്കുന്നവരും മാര്‍ക്കറ്റ് ലോബികളും കൂടിയാവുന്നതോടെ സ്ഥിതി കൂടുതല് വഷളാവുന്ന കാഴ്ചയാണ് കാണുന്നത്. മത്സ്യത്തൊഴിലാളികളെ പ്രതിനിധികരിക്കുന്ന വ്യക്തി എന്ന നിലയില് ആശങ്കയുടെ ആവശ്യമില്ലെന്നാണ് എനിക്ക് പൊതുസമൂഹത്തോട് പറയാനുള്ളത്. ഇവിടുത്തെ പരമ്പരാഗത മത്സ്യത്തൊഴിലാളികള് ഒരിക്കലും ഫോര്‍മാലിന് പോലുള്ളവ ഉപയോഗിക്കുന്നവരല്ല.\nഇക്കാര്യത്തില് സര്‍ക്കാരിനാണ് കൂടുതല് വ്യക്തത ഉണ്ടാവേണ്ടത്. അതിര്‍ത്തികളിലേ പരിശോധനകള് നല്ലതു തന്നെ. അതേസമയം ഇവിടുത്തെ പരമ്പരാഗത മത്സ്യത്തൊഴിലാളികള് കൊണ്ട് വരുന്ന മത്സ്യം ശുദ്ധമായവ ആണെന്ന് പൊതുജനങ്ങളെ ബോധ്യപ്പെടുത്തേണ്ട ചുമതല ഇവിടുത്തെ ആരോഗ്യ-ഭക്ഷ്യ വകുപ്പുകള്‍ക്കുണ്ട്. ഫോര്‍മലിനും അമോണിയായും പോലുള്ളവ കലര്‍ന്ന് വരുന്ന മീന് പരിശോധനയില് പിടിക്കപ്പെടുമ്പോള് കുറ്റകര്‍ക്ക് ജാമ്യമില്ല വകുപ്പ് പ്രകാരം കുറ്റം ചുമത്താനും പിഴ ഈടാക്കാനും നടപടിയുണ്ടാവണം.\nപ്രോട്ടിന് ഗുണങ്ങളാല് സമ്പുഷ്ടമായ മത്സ്യം എത്തിക്കുന്നവര് എന്ന നിലയില് ഇത്തരമൊരു പ്രതിസന്ധി ഘട്ടം ഉണ്ടാവുമ്പോള് ഇവിടുത്തെ സാധാരണക്കാരനായ മത്സ്യത്തൊഴിലാളിക്കൊപ്പം നില്‍ക്കേണ്ട ധാര്‍മിക ബാധ്യത നമ്മുടെ സര്‍ക്കാരിനും പൊതു സാമൂഹത്തിനുമുണ്ട്. എന്നാല് നിര്‍ഭാഗ്യവശാല് അത് സംഭവയ്ക്കുന്നില്ല. ഈ സമൂഹവുമായി ഏറെ അടുത്തു നില്‍ക്കുന്നവര് എന്ന നിലയില് മത സ്ഥാപനങ്ങള്‍ക്കും ചില ഉത്തരവാദിത്വങ്ങളുണ്ട്. പക്ഷെ മുന്‍പ് ഓഖിയില് സംഭവിച്ചത് പോലെ തന്നെ ഇപ്പോഴും ഈ ജനവിഭാഗത്തെ വേണ്ടപ്പെട്ടവര് എല്ലാം തഴയുന്ന കാഴ്ച മനുഷ്യത്വ രഹിതവുമാണ്.-നാഷണല് ഫിഷ് വര്‍ക്കേഴ്സ് ഫോറത്തിന്റെ ജനറല് സെക്രട്ടറിയായ ടി. പീറ്ററിന്റെ വാക്കുകളാണ് ഇവ.\nഇങ്ങനെ ദുരിതത്തില് ആഴ്ന്നു പോവുന്ന ജീവിതങ്ങള് നിരവധിയാണ്. തന്റെ കയ്യിലുള്ള മീന് പച്ചയാണെന്നും മായം കലര്‍ത്തിയിട്ടില്ലെന്നും പറഞ്ഞു നോക്കാന് അല്ലാതെ മറ്റൊന്നും ഇവര്‍ക്ക് അറിയില്ല. വര്‍ഷത്തില് ഏറ്റവുമധികം മത്സ്യകൊയ്ത്ത് ഉണ്ടാവുന്ന ഈ ജൂണ്, ജൂലൈ, ഓഗസ്റ്റ് മാസങ്ങളില് (കടപ്പുറം ഭാഷയില് പറഞ്ഞാല് ആനയാടി മാസങ്ങളില്) തന്നെ തങ്ങളെ ഫോര്‍മാലിന് ഫോബിയ പിടികൂടിയത്തിന്റെ അങ്കലാപ്പിലും കൂടിയാണവര്. ഇനി അടുത്ത ജൂണ് ആവുന്നത് വരെയും പിടിച്ച് നില്‍ക്കാനുള്ള വരുമാനം കിട്ടേണ്ട സമയമാണിത്.\nഏറ്റവുമധികം മീന് കിട്ടുന്ന സമയം. ഇടനിലക്കരുടെയും മൊത്തകച്ചവടക്കരുടെയും യന്ത്രവല്‍കൃത ബോട്ടുകരുടെയുമൊക്കെ കച്ചവട വ്യവഹാരങ്ങള് കാര്യക്ഷമമായി പരിശോധിച്ച് അവര് വില്‍ക്കാന് ശ്രേമിക്കുന്ന മീനിന്റെ ഗുണനിലവാരത്തില് വിട്ടുവീഴ്ചകള് ഒന്നും ചെയ്യുന്നില്ലെന്ന് ഉറപ്പു വരുത്തുകയാണ് ഇപ്പോള് വേണ്ടത്. റബ്ബറിനും കുറുമുളകിനുമൊക്കെ വിലയിടിയുമ്പോള് കര്‍ഷകര്‍ക്ക് നമ്മുടെ സര്‍ക്കാരുകള് താങ്ങ് വില ഏര്‍പ്പെടുത്തുന്നത് പോലെ ഇവിടുത്തെ മത്സ്യത്തൊഴിലാളികള്‍ക്ക് വേണ്ടി, അവരുടെ കുടുംബങ്ങള് പട്ടിണി ആവാതിരിക്കാന് വേണ്ടി നമ്മുടെ സംവിധാനങ്ങള് എന്തെങ്കിലും ചെയ്യുന്നുണ്ടോ എന്ന് സംശയമാണ്. കടലില് മീന് തീരെ കുറയുന്ന വറുതിയുടെ സമയത്ത് പഞ്ഞമാസ തുക എന്ന പേരില് മൂന്നു മാസത്തിലൊരിക്കല് കിട്ടുന്ന മൂവായിരം രൂപയാണ് മേല്പറഞ്ഞ താങ്ങു വിലയുടെ മാതൃകയില് ഇപ്പോള് നിലവിലുള്ള ഏക കൈത്താങ്ങ്. ഒരു കുടുംബം പുലര്‍ത്താന് ഈ തുക എങ്ങനെ പര്യാപ്തമാവുമെന്ന ചോദ്യം ഇവിടെ പ്രസക്തമാവുന്നുണ്ട്.\nദളിതര്‍ക്കും ആദിവാസികള്‍ക്കും ഒപ്പം സാമ്പത്തികമായും സാമൂഹികമായും ഏറെ പിന്നോക്കം നില്‍ക്കുന്ന ഒരു സമൂഹമാണ് മത്സ്യത്തൊഴിലാളികളുടേത്. അതുകൊണ്ടു തന്നെ വളരെയധികം വല്‍നറബിള് ആയ ഒരു സമൂഹം എന്ന നിലയില് എല്ല വിധ ചൂഷണങ്ങളില് നിന്നും ഇവരെ സംരക്ഷിക്കേണ്ട ഉത്തരവാദിത്തവും അധികൃതര്‍ക്കുണ്ടെന്ന കാര്യവും ഇവിടെ ഊന്നി പറയാന് ആഗ്രഹിക്കുന്നു.\nഹൈദരാബാദ് കേന്ദ്ര സർവ്വകലാശാലയിലെ എം.എ. കമ്മ്യൂണിക്കേഷൻ വിദ്യാർത്ഥിനി. തിരുവനന്തപുഷം ജില്ലയിലെ പുല്ലുവിള എന്ന മത്സ്യബന്ധന ഗ്രാമമാണ് സ്വദേശം. Coastal Students Cultural Forum, Friends of Marine Life എന്നീ എൻ.ജി.ഒ. കളിൽ പ്രവർത്തിക്കുന്നു.


മൊബൈല് സിം ഡിആക്ടിവേറ്റ് ചെയ്തു; അരമണിക്കൂറിനകം അഞ്ചുതവണകളിലായി 45 ലക്ഷം രൂപ നഷ്ടമായി, സൈബര് തട്ടി - Samakalika Malayalam\nമൊബൈല് സിം ഡിആക്ടിവേറ്റ് ചെയ്തു; അരമണിക്കൂറിനകം അഞ്ചുതവണകളായി 45 ലക്ഷം രൂപ നഷ്ടമായി, സൈബര് തട്ടിപ്പിന്റെ പുതിയ വഴികള്\nBy സമകാലിക മലയാളം ഡെസ്‌ക് | Published: 09th January 2020 03:47 PM |\nLast Updated: 09th January 2020 03:52 PM | A+A A- |\nബംഗളൂരു:മൊബൈല് ഫോണ് സിം ഡിആക്ടിവേറ്റ് ചെയ്ത് 45.7 ലക്ഷം രൂപ തട്ടിയെടുത്തതായി ബിസിനസ്സുകാരന്റെ പരാതി. അരമണിക്കൂറില് വിവിധ ഘട്ടങ്ങളിലായാണ് പണം അക്കൗണ്ടില് നിന്ന് തട്ടിയെടുത്തത്. ഇ-മെയില് ഹാക്ക് ചെയ്ത് ബാങ്ക് രേഖകള് ചോര്‍ത്തിയെടുത്താണ് ബിസിനസ്സുകാരന്റെ ലക്ഷങ്ങള് തട്ടിയിരിക്കുന്നത്. സംഭവത്തില് വഞ്ചന, ഐടി ആക്ട് എന്നി വകുപ്പുകള് ചുമത്തിയാണ് പൊലീസ് കേസെടുത്തിരിക്കുന്നത്.\nബംഗളൂരു വിജയനഗറിലാണ് സംഭവം. ക്രിയേറ്റീവ് എന്‍ജിനീയേഴ്‌സ് എന്ന പേരില് കമ്പനി നടത്തുന്ന ജഗദീഷിന്റെ പണമാണ് നഷ്ടമായത്. ഇ-മെയില് ഹാക്ക് ചെയ്ത് വിവരങ്ങള് ശേഖരിച്ചശേഷം കമ്പനിയുടെ ബാക്ക് അക്കൗണ്ടില് നിന്ന് അനധികൃതമായി പണം പിന്‍വലിക്കുകയായിരുന്നു. ഇ-മെയില് ഹാക്ക് ചെയ്ത് വിവരങ്ങള് ചോര്‍ത്തി ഉടന് തന്നെ ജഗദീഷിന്റെ മൊബൈല് സിം ഡിആക്ടിവേറ്റ് ചെയ്തതായി പൊലീസ് പറയുന്നു. തുടര്‍ന്ന് ഹാക്ക് ചെയ്ത ഇ-മെയില് ഉപയോഗിച്ച് പുതിയ സിംകാര്‍ഡിനായി അപേക്ഷിച്ചു. ഇതനുസരിച്ച് പുതിയ സിംകാര്‍ഡ് തട്ടിപ്പുകാര്‍ക്ക് ലഭിച്ചതായി പൊലീസ് പറയുന്നു.\nശനിയാഴ്ചയാണ് തന്റെ എയര്‍ടെലിന്റെ സിം പ്രവര്‍ത്തിക്കുന്നില്ലെന്ന് ജഗദീഷ് തിരിച്ചറിഞ്ഞത്. ചൊവ്വാഴ്ച ജഗദീഷിന്റെ ഭാര്യ മംഗള പരാതി രജിസ്റ്റര് ചെയ്തു.അതിനിടെ തിങ്കളാഴ്ച വൈകീട്ട് കമ്പനിയുടെ ഓവര്‍ഡ്രാഫ്റ്റ്, കറന്റ് അക്കൗണ്ടുകളില് നിന്നായി 45.7 ലക്ഷം രൂപ അനധികൃതമായി പിന്‍വലിച്ചതായി ദമ്പതികള് പറയുന്നു. 30 മിനിറ്റിനകം അഞ്ചുതവണയായാണ് കാനറ ബാങ്കില് നിന്ന് പണം പിന്‍വലിച്ചിരിക്കുന്നതെന്ന് പൊലീസ് പറയുന്നു.\nശനിയാഴ്ചയാണ് സിം പ്രവര്‍ത്തനരഹിതമായതെന്ന് മംഗള പറയുന്നു. ഞായറാഴ്ച കസ്റ്റമര് കെയറില് വിളിച്ച് സിം കാര്‍ഡ് പ്രവര്‍ത്തിക്കാത്ത കാര്യം ധരിപ്പിച്ചു. കോര്‍പ്പറേറ്റ് സിം ആയതുകൊണ്ട് ഔദ്യോഗിക കത്ത് മുഖാന്തരം അപേക്ഷിക്കണമെന്ന് കസ്റ്റമര് കെയര് എക്‌സിക്യൂട്ടീവ് പറഞ്ഞു. ഇതനുസരിച്ച് തിങ്കളാഴ്ച ഇ-മെയില് മുഖാന്തരം പുതിയ സിമ്മിനായി അപേക്ഷിച്ചു. എന്നാല് ആറുമണിക്കൂറിന് ശേഷം പുതിയ സിമ്മും പ്രവര്‍ത്തനരഹിതമായി.\nതുടര്‍ന്നും കസ്റ്റമര് കെയറില് വിളിച്ച് പരാതിപ്പെട്ടു.വീണ്ടും ഒരു പുതിയ സിം അനുവദിക്കണമെന്ന് ആവശ്യപ്പെട്ടു. ഇത് പ്രവര്‍ത്തനക്ഷമമായി. ചൊവ്വാഴ്ച രാവിലെ കമ്പനിയുടെ ബാങ്ക് അക്കൗണ്ട് ഓണ്‍ലൈനില് പരിശോധിച്ചപ്പോള്, തട്ടിപ്പിന് ഇരയായതായി തിരിച്ചറിയുകയായിരുന്നു.\nബാങ്ക് അക്കൗണ്ട് തുറക്കുന്നതിന് മുന്‍പ് നല്‍കേണ്ട യൂസര് നെയിമും പാസ്‌വേര്‍ഡും തെറ്റാണെന്നാണ് ആദ്യം കാണിച്ചിരുന്നത്. ഇക്കാര്യം ജഗദീഷിനെ അറിയിച്ചു. ജഗദീഷ് യൂസര് നെയിമും പാസ് വേര്‍ഡും മാറ്റിയിട്ടുണ്ടാകാം എന്ന ധാരണയിലാണ് ജഗദീഷിനെ ഇക്കാര്യം വിളിച്ചറിയിച്ചത്.\nഎന്നാല് തട്ടിപ്പിന് ഇരയായതായി സംശയം തോന്നിയ ജഗദീഷ്, ബാങ്കില് ചെന്ന് അന്വേഷിക്കാന് ആവശ്യപ്പെട്ടു. തിങ്കളാഴ്ച 30 മിനിറ്റിനുളളില് അഞ്ചു തവണകളായി 45 ലക്ഷം രൂപ കമ്പനിയുടെ അക്കൗണ്ടില് നിന്ന് കൈമാറിയതായി കാണിക്കുന്നതായി ബാങ്ക് വിശദീകരിച്ചു. 10 ലക്ഷം, 14 ലക്ഷം, 15 ലക്ഷം , നാലു ലക്ഷം, 2.7 ലക്ഷം എന്നിങ്ങനെയാണ് പണം കൈമാറിയിരിക്കുന്നത്. കൊല്‍ക്കത്ത, ഗുജറാത്ത് എന്നിവിടങ്ങളിലെ അക്കൗണ്ടുകളിലേക്കാണ് പണം കൈമാറിയിരിക്കുന്നത്.\nഭാര്യയ്ക്കും, കമ്പനിയുടെ അക്കൗണ്ടന്റിനും തനിക്കും മാത്രമേ ബാങ്ക് അക്കൗണ്ടിന്റെ യൂസര് നെയിമും പാസ് വേര്‍ഡും അറിയൂ എന്ന് ജഗദീഷ് പറയുന്നു. എന്നാല് ഇടപാട് നടത്താനുളള അധികാരം തനിക്കും ഭാര്യയ്ക്കും മാത്രമാണ്. മതിയായ രേഖകളില്ലാതെ മറ്റുളളവര്‍ക്ക് കമ്പനിയുടെ കോര്‍പ്പറേറ്റ് സിം ടെലികോം കമ്പനി അനുവദിച്ചതാണ് തട്ടിപ്പിന് ഇടയാക്കിയതെന്ന് ജഗദീഷ് ആരോപിച്ചു. അതേസമയം ജഗദീഷിന്റെ പേരിലുളള ഔദ്യോഗിക ഇ-മെയിലില് നിന്ന് അപേക്ഷ ലഭിച്ചത് അനുസരിച്ചാണ് സിം അനുവദിച്ചതെന്നാണ് ടെലികോം കമ്പനിയുടെ വിശദീകരണം.\nമൊബൈല് ഫോണ് തട്ടിപ്പ് സിം ഡിആക്ടിവേറ്റ്


മന്ത്രി ജലീല് വീണ്ടും കുരുക്കില്; ഹജ്ജ് കമ്മിറ്റി ഓഫീസിലെ നിയമനങ്ങളും വിവാദത്തില് – Chandrika Daily\nBy chandrika Wednesday November 7, 2018 15:22 pm\nമന്ത്രി ജലീല് വീണ്ടും കുരുക്കില്; ഹജ്ജ് കമ്മിറ്റി ഓഫീസിലെ നിയമനങ്ങളും വിവാദത്തില്\nകോഴിക്കോട്: ബന്ധു നിയമന വിവാദവുമായി ബന്ധപ്പെട്ട് മന്ത്രി കെ.ടി ജലീല് കൂടുതല് കുരുക്കില്. ഹജ്ജ് കമ്മിറ്റി ഓഫീസിലെ അനധികൃത നിയമനവുമായി ബന്ധപ്പെട്ടുള്ളതാണ് മന്ത്രിക്കെതിരായ പുതിയ തെളിവുകള്. സ്ഥിരം…\nകോഴിക്കോട്: ബന്ധു നിയമന വിവാദവുമായി ബന്ധപ്പെട്ട് മന്ത്രി കെ.ടി ജലീല് കൂടുതല് കുരുക്കില്. ഹജ്ജ് കമ്മിറ്റി ഓഫീസിലെ അനധികൃത നിയമനവുമായി ബന്ധപ്പെട്ടുള്ളതാണ് മന്ത്രിക്കെതിരായ പുതിയ തെളിവുകള്.\nസ്ഥിരം തസ്തികയില് വരുന്ന ഒഴിവിലേക്ക് ഡപ്യൂട്ടേഷനില് നിയമനം നടത്തുന്നതാണ് രീതി. എന്നാല് ക്ലാര്‍ക്കിന്റെ തസ്തികയില് അതു പാലിക്കാതെ ഒരു വനിതയെ മന്ത്രിയുടെ താല്‍പര്യ പ്രകാരം നിയമിച്ചുവെന്നാണ് 2015-2018 കാലയളവില് ഹജ്ജ് കമ്മിറ്റിയില് ഉണ്ടായിരുന്നവര് ആരോപിക്കുന്നത്. ഇതോടെ മന്ത്രി കൂടുതല് പ്രതിരോധത്തിലായിരിക്കുകയാണ്.\nഅതിനിടെ മന്ത്രിക്കെതിരെ ഹൈക്കോടതിയെ സമീപിക്കുമെന്ന് യുത്ത് ലീഗ് വ്യക്തമാക്കി. മന്ത്രിക്കെതിരെ കേസ് നല്‍കുമെന്ന് യുഡിഎഫ് നേതാക്കളും അറിയിച്ചിട്ടുണ്ട്. കോടതിയില് നിന്ന് പ്രതികൂല പരാമര്‍ശമുണ്ടായാല് മന്ത്രിക്ക് രാജിവെക്കേണ്ടി വരും. നിലവില് പ്രതിസന്ധിയില് തുടരുന്ന സര്‍ക്കാറിന് ഇത് കനത്ത തിരിച്ചടിയാകും.


ബൈബിളിനു ശേഷം ഏറ്റവും കൂടുതൽ പരിഭാഷകളുണ്ടായ കൃതി: വായിക്കാതെ പോകരുത് ഈ ലോകേതിഹാസം | Literature | manoramaonline\nജി. പ്രമോദ് January 28, 2022 10:29 AM IST\nമനുഷ്യരാണെന്ന് അവകാശപ്പെടുമ്പോൾ തന്നെ സ്വയം വിലയിരുത്താൻ ശേഷിയുള്ളവരെങ്കിലും മനുഷ്യത്വത്തിലേക്കുള്ള യാത്രയിലാണ്. മനുഷ്യൻ എന്ന പദത്തെ അർഥപൂർണമാക്കുന്ന വ്യക്തികളാകാൻ. സവിശേഷമായ വ്യക്തിത്വങ്ങളായിത്തീരാൻ. ഗുണവിശേഷങ്ങളാണ് ഓരോ വ്യക്തിയെയും വ്യത്യസ്തരാക്കുന്നത്. പൂർണ മനുഷ്യരാക്കുന്നതും. ഗുണങ്ങൾ ഏതൊക്കെയെന്ന് ആർക്കാണ് അറിയാത്തത്. എന്നാൽ, വഴിയറിയാമങ്കിലും വഴി തെറ്റാനാണ് എല്ലാവരുടെയും വിധി. ശരിയായ വഴി അറിഞ്ഞിട്ടും തെറ്റായ വഴിയിലൂടെ സഞ്ചരിക്കേണ്ടിവരിക. ലക്ഷ്യത്തിനു പകരം മാർഗങ്ങളിലൂടെ അലയുക. ഒരിക്കലും ലക്ഷ്യത്തിൽ എത്തിച്ചേരാതിരിക്കുക. ലക്ഷ്യം എത്തുന്നില്ല എന്നതിനേക്കാൾ വലിയ ദുരന്തം അതേക്കുറിച്ചുള്ള അറിവാണ്. കഴിയുമായിരുന്നിട്ടും പാഴാക്കിയ അവസരങ്ങളെക്കുറിച്ചുള്ള ഓർമ. ഒടുവിൽ, എത്തേണ്ടിടത്തെത്താതെ എങ്ങുമെത്താതെ അവസാനിക്കുകയും. പശ്ചാത്താപത്തിന്റെ ഉമിത്തീയിൽ നീറിനീറിയുള്ള ജീവിതം. കുറ്റബോധത്തിന്റെ കുരിശിൽ പിടഞ്ഞുള്ള നിമിഷങ്ങൾ. അന്ത്യത്തിനുവേണ്ടിയുള്ള ഹതാശമായ കാത്തിരിപ്പ്. ഇനിയൊരു അവസരം ഇല്ലല്ലോ എന്ന ദുരന്തജ്ഞാനം. ഒരിക്കൽപ്പോലും മരിക്കില്ലെന്നതുപോലെ ജീവിക്കുന്ന മനുഷ്യർ അവസാനത്തെ നിമിഷത്തിൽ ഒരു നിമിഷം പോലും ജീവിച്ചില്ലല്ലോ എന്ന ദുഖത്തോടെയാണു കണ്ണടയ്ക്കുന്നത്. ഇതേ ദുരന്തം വീണ്ടും വീണ്ടും ആവർത്തിക്കുന്നു. മോചനമില്ലാത്ത ഈ നിരർഥകതയും ദുരന്തവും തന്നെയാണ് ജീവിതം എന്ന മഹാകാവ്യം.\nഒരു കുട്ടിക്കഥയെക്കുറിച്ച് എഴുതുമ്പോൾ ഇത്രമാത്രം തത്വചിന്തയുടെ ആവശ്യമുണ്ടോ എന്നു തോന്നാം. എന്നാൽ, ഇനിയും ഏറെ പറയാനുണ്ട് എന്നതാണ് യാഥാർഥ്യം. ഇത് കുട്ടിക്കഥ മാത്രമല്ല, ജീവിതം മാത്രമല്ല, ജീവിതത്തെക്കുറിച്ചുള്ള അഗാധമായ ജ്ഞാനവുമാണ്. അങ്ങനെയാണെങ്കിൽ ഇത് കുട്ടികൾക്ക് എങ്ങനെ മനസ്സിലാകാൻ എന്നൊരു സംശയം സ്വാഭാവികം. അവിടെയാണ് ഈ കുട്ടിക്കഥ ലോക ക്ലാസിക്കായി മാറുന്നത്. ബാലനോവൽ ഇതിഹാസമായി മാറുന്നത്. ഒരുപക്ഷേ ഇങ്ങനെയൊരു കൃതി ഇതുമാത്രം.\nപിനോക്യോ എന്നാണ് കഥയുടെ പേര്. കാർലോ കൊലോദിയുടെ വിശ്വപ്രസിദ്ധമായ കുട്ടിക്കഥ. 1881- 1883 കാലത്ത് എഴുതപ്പെട്ട പിനോക്യോ എന്തെല്ലാമായി മാറിയിട്ടില്ല എന്നു ചോദിക്കുന്നതാകും നന്ന്. കോമിക് പുസ്തകങ്ങൾ. പോസ്റ്റ് കാർഡുകൾ. കലണ്ടറുകൾ. പോസ്റ്ററുകൾ. സംഗീതാവിഷ്‌കാരങ്ങൾ, സിനിമകൾ... അങ്ങനെയങ്ങനെ പുതിയ കാലത്തിനു സുപരിചിതമായ ഇമോജികൾ വരെ. ഇറ്റലി എന്ന നാടിന്റെ ജീവചരിത്രത്തോടു ചേർന്നു വിടർന്ന ഭാവന, ലോകത്തിന്റെ പ്രിയപ്പെട്ട പുസ്‌കമായി മാറിയ അതിശയകഥ. 2008 ൽ മിലാനിൽ നടന്ന പ്രദർശനത്തിൽ ഇറ്റാലിയൻ ഭാഷയിൽത്തന്നെ ഇറങ്ങിയ 242 പിനോക്യോ എഡിഷനുകൾ ഉണ്ടായിരുന്നു. ഇംഗ്ലിഷിൽ മാത്രം 60 ൽ അധികം. മറ്റു ലോകഭാഷകളിൽ 135 ൽ അധികം. എണ്ണമറ്റ മറ്റ് ആവിഷ്‌കാരങ്ങൾ വേറെയും. ബൈബിൾ കഴിഞ്ഞാൽ ലോകത്ത് ഏറ്റവും കൂടുതൽ പരിഭാഷകൾ ഉണ്ടായിട്ടുള്ളതും ഈ കൃതിക്കു തന്നെ. കുട്ടികളുടെയും മുതിർന്നവരുടെയും പ്രിയപ്പെട്ട പുസ്തകം.\nപിനോക്യോ ഇതാദ്യമല്ല മലയാളത്തിൽ എഴുതപ്പെടുന്നത്. ബാല പ്രസിദ്ധീകരണങ്ങളിൽ മുമ്പു തന്നെ പ്രസിദ്ധീകരിച്ചിട്ടുണ്ട്. എന്നാൽ, മൂഴുനീള കഥയായി. സവിശേഷമായ ചരിത്രത്തിന്റെയും അടിക്കുറിപ്പുകളുടെയും അകമ്പടിയോടെ സമഗ്രമായ പിനോക്യോ ഇതാദ്യമാണ്.\nവിവർത്തന പുസ്തകങ്ങൾ ഏതെങ്കിലുമൊക്കെ ഘട്ടത്തിൽ അവ വിവർത്തനങ്ങളാണെന്ന് വായനക്കാരെ ഓർമിപ്പിക്കും. വിവർത്തനം ചെയ്യാൻ കഴിയാത്തതെന്തോ അതാണു കവിത എന്ന റോബർട്ട് ഫ്രോസ്റ്റിന്റെ വാക്യത്തെയും. എന്നാൽ അനിത തമ്പി മൊഴിമാറ്റിയ പിനോക്യോ ഒരവസരത്തിൽപ്പോലും വിവർത്തന കൃതിയാണെന്ന മടുപ്പോ ചവർപ്പോ ഉണ്ടാക്കുന്നില്ല. നമ്മുടെ സ്വന്തം മലയാളത്തിലെ പ്രിയപ്പെട്ട കൃതി വായിക്കുന്ന അതേ ലാഘവത്തോടെ,. അനായാസതയോടെ, എന്നാൽ മനസ്സു നിറഞ്ഞു വായിക്കാവുന്ന കൃതി. തട്ടും തടവുമില്ലാത്ത ഭാഷ. ഒഴുകിയൊഴുതിപ്പോകുന്ന അനുഭൂതി. കഥയുടെ രസച്ചരട് ഒരിക്കലും പൊട്ടിപ്പോകുന്നുമില്ല.\nകാർലോ കൊലോദി, പിനോക്യോ ആദ്യം തന്നെ സമ്പൂർണ കഥയായി എഴുതുകയായിരുന്നില്ല. കുറച്ചെഴുതി പ്രസിദ്ധീകരിച്ചു നിർത്തിയതാണു പലവട്ടം. എന്നാൽ കഥയുടെ ബാക്കിക്കുവേണ്ടി കുട്ടികൾ മാത്രമല്ല മുതിർന്നവരും മുറവിളി കൂട്ടിയതോടെ കൊലോദിക്കു വീണ്ടും വീണ്ടും പിനോക്യോയിലേക്കു മടങ്ങിപ്പോകേണ്ടിവന്നു. എഴുതിവന്ന കഥ പൂർത്തിയാക്കേണ്ടിവന്നു. അങ്ങനെ ലോകത്തിന് കാലത്തെ അതിജീവിക്കുന്ന ഒരു ഇതfഹാസം കൂടി ലഭിച്ചു.\nപിനോക്യോയുടെ ഓരോ അധ്യായത്തിന്റെ തുടക്കത്തിലും ഒന്നോ രണ്ടോ വരിയിൽ കഥ പറയുന്നുണ്ട്. എന്താണു സംഭവിക്കാൻ പോകുന്നതെന്ന് എഴുത്തുകാരൻ വ്യക്തമായി പറയുന്നുണ്ട്. എന്നിട്ടും വായിച്ചg പൂർത്തിയാക്കാതിരിക്കാൻ കഴിയുന്നില്ല എന്നതാണ് മറ്റൊരു അദ്ഭുതം. കഥ അറിഞ്ഞുകൊണ്ടാണു വായിക്കുന്നത്. എന്നാലും കൗതുകത്തിലും ഉൽകണ്ഠയ്ക്കും കുറവില്ലാതെ ആകാംക്ഷയോടെയും ഉദ്വേഗത്തോടെയും ഓരോ അധ്യായവും വായിക്കുന്നു.\nഅടിമുടി നിഷ്‌കളങ്കത നിറഞ്ഞുനിൽക്കുന്നു ഈ മരപ്പാവയുടെ കഥയിൽ. അതാണു കുട്ടികളെ ഏറ്റവും കൂടുതൽ ആകർഷിക്കുന്നതും. എന്നാൽ നിഷ്‌കളങ്കതയ്ക്കപ്പുറം ജീവിതത്തെക്കുറിച്ചുള്ള വിലപ്പെട്ട അറിവ് ഓരോ വാക്കിലും വാക്യത്തിലും പകർന്നുതരാനും കാർലോ കൊലോദിക്കു കഴിയുന്നു. അതത്ര ചെറിയ കാര്യമല്ല. അതുകൊണ്ടുതന്നെയാണ് കാലാതീതമായ ക്ലാസ്സിക്കായി പിനോക്യാ നിലനിൽക്കുന്നതും ഇന്നും പ്രിയപ്പെട്ട പുസ്തകമാകുന്നതും. അദ്ഭുതലോകത്തെ ആലീസിനെപ്പോലെ, ഗള്ളിവറെപ്പോലെ, ലിറ്റിൽ പ്രിൻസിനെപ്പോലെ, റോബിൻസൺ ക്രൂസോയെപ്പോലെ... ഒരുപക്ഷേ, അവരേക്കാളെല്ലാം അധികം പിനോക്യോ മനസ്സിന്റെ ഭാഗമാകുന്നു. ലാളിത്യത്തോടെ, സ്‌നേഹത്തോടെ, വിസ്മയത്തോടെ ജീവിതത്തിന്റെ ഭാഗമാകുന്നു.\nനല്ലവളായ ആ സ്ത്രീ ആദ്യമൊക്കെ താൻ അവന്റെ ആകാശനീലത്തലമുടിയുള്ള കൊച്ചുദേവതയല്ല എന്നു പറയാൻ ശ്രമിച്ചു. പക്ഷേ, അവൻ തന്നെ തിരിച്ചറിഞ്ഞുകഴിഞ്ഞു എന്നു മനസ്സിലാക്കfയപ്പോൾ ഇനി അഭിനയം തുടരണ്ട എന്നു തീരുമാനിച്ച് അവർ ഒടുവിൽ സ്വയം വെളിപ്പെടുത്തി.\nഎടാ കൊച്ചുതെമ്മാടീ, പാവച്ചെറുക്കാ, നീ എന്നെ എങ്ങനെ തിരിച്ചറിഞ്ഞു?\nസ്‌നഹത്തിന്റെ ശക്തികൊണ്ട് എന്റെ ഹൃദയം പറഞ്ഞുതന്നു.\nപിനോക്യോ സ്‌നേഹത്തെക്കുറിച്ചാണു പറയുന്നത്. സ്‌നേഹത്തിന്റെ ശക്തിയെക്കുറിച്ച്. ഹൃദയത്തിന്റെ ഭാഷയിൽ. മറ്റൊരു കൃതിക്കും പറഞ്ഞുതരാൻ കഴിയാത്ത രീതിയിൽ.\nവായിക്കാം. ശുപാർശ ചെയ്യാം. വീണ്ടും വീണ്ടും വായിക്കാം ഈ പിനോക്യോ കഥ.\nContent Summary: Pinocchio Novel by Carlo Collodi\n272v0nj34hibgvdbp5qpfn5aai https-www-manoramaonline-com-literature-bookreview video-component


rajinikanth's kaala movie release date - Malayalam Filmibeat\n| Updated: Tuesday, May 8, 2018, 14:34 [IST]\nബോളിവുഡ് നടി ഹിമ ഖുറേഷി നായികയായി എത്തുന്ന ചിത്രത്തില് നാനാ പടേക്കര്, സമുദ്രക്കനി, ഈശ്വരി റാവു, അഞ്ജലി പാട്ടീല്,സുകന്യ തുടങ്ങിയ താരങ്ങളും അഭിനയിക്കുന്നുണ്ട്. ബിഗ് ബഡ്ജറ്റില് ഒരുക്കിയ കാല 80 കോടി മുതല് മുടക്കിലാണ് നിര്‍മ്മിച്ചിരുന്നതെന്നാണ് റിപ്പോര്‍ട്ടുകള് വന്നിരുന്നത്. നേരത്തെ ചിത്രത്തിന്റെ സാറ്റലൈറ്റ് റൈറ്റ് ഇന്ത്യയിലെ പ്രമുഖ ടിവി നെറ്റ് വര്‍ക്കുകളിലൊന്നായ സ്റ്റാര് സ്വന്തമാക്കിയിരുന്നു.\n75 കോടിക്കാണ് സ്‌ററാര് നെറ്റ് വര്‍ക്ക് കാല സ്വന്തമാക്കിയിരുന്നത്. ചിത്രത്തിന്റെതായി പുറത്തിറങ്ങിയ ആദ്യ ടീസറിന് മികച്ച വരവേല്‍പ്പാണ് സമൂഹമാധ്യമങ്ങളില് ലഭിച്ചിരുന്നത്. ടീസറില് സ്റ്റൈല് മന്നന്റെ മാസ് എന്‍ട്രിയും സോള്‍ട്ട് ആന്‍ഡ് പെപ്പര് ലുക്കുമായിരുന്നു മുഖ്യ ആകര്‍ഷണം. സിനിമാപ്രേമികള് ആവേശത്തോടെ കാത്തിരിക്കുന്ന ചിത്രത്തിന്റെ റിലീസ് തിയ്യതി പുറത്തുവിട്ടിരിക്കുകയാണ് അണിയറപ്രവര്‍ത്തകര്. ജൂണ് ഏഴിനാണ് കാല ലോകമെമ്പാടുമുളള തിയ്യേറ്ററുകളില് എത്തുന്നത്. ചിത്രത്തിന്റെ നിര്‍മ്മാതാവായ ധനുഷാണ് ഈ വിവരം തന്റെ ട്വിറ്റര് പേജിലൂടെ ആരാധകര്‍ക്കായി പങ്കുവെച്ചിരിക്കുന്നത്.\nrajinikanth's kaala movie release date